Amana Thakaful Insurane | MTCC's Blog\nAmana Thakaful Insurane\n14 ފެބުރުއަރީ 2009 17 ޚިޔާލުތައް\nއަމާނަ ޓަކަފުލް އިންޝުއަރެންސް…؟؟؟؟!!!!!؟؟؟؟\n2008 ވަނަ އަހަރު އެމް.ޓީ.ސީ.ސީގެ މުއައްޒަފުންނަށް ޞިއްޙީ ޚިދުމަތް ހޯދުމުގައި ލުއިފަސޭހައެއް ހޯދައިދިނުމުގެ ނިޔަތުގައި ތަޢާރަފްކުރި މެޑިކަލް އިންޝުއަރެންސް ސްކީމަކީ އޭގެ ސަބަބުން ކުންފުނީގައި ވަޒީފާ އަދާކުރާ ތަފާތު ފެންވަރުގެ މުއައްޒަފުންނަށް ވަރަށް ބޮޑު ލުއިފަސޭހައެއް ލިބިގެންދިޔަ ކަމެއް ކަމަށް ހުރިހާ މުއައްޒަފުންވެސް ފާހަގަކުރެއެވެ. ސަބަބަކީ ކޮންމެ މީހަކުވެސް ނުވަތަ އެމީހެއްގެ އަނބިދަރިންގެ ތެރެއިން މީހަކު ބަލިވެގެން ޑޮކްޓަރަށް ދައްކަން ޖެހޭވަގުތު އަމިއްލަ ޖީބުގައި ފައިސާ ނެތަސް އިންޝުއަރެންސް ކާޑުގެ އެހީގައި ކޮންމެ ވަގުތަކުވެސް ޑޮކްޓަރަށް ދެއްކުމަށްފަހު ބޭސްނަގާ އަދި އެކްސްރޭއެއް ނުވަތަ ޓެސްޓެއް ހަދަން ޖެހުނު ކަމުގައި ވީނަމަވެސް އެއްވެސް ހާސްކަމެއް ޚިޔާލެއް ފިކުރެއްނެތި މީހަކަށް ސަލާން ނުޖަހާ އެކަންކޮށް ނިންމާލެވޭތީއެވެ. އެހެން ކަމުން އެމް.ޓީ.ސީ.ސީން ކުންފުނީގެ މުއައްޒަފުންނަށް ޞިއްޙީ ދާއިރާއިން މިހޯއްދަވައި ދެއްވި ލުއިފަސޭހައަކީ ކުންފުނީގެ އެންމެހާ މުއައްޒަފުންގެ ހިތުން ދުވަހަކުވެސް ހަނދާން ނުނެތޭނެ އަދި ހަމަ އެއާއިއެކު ކުންފުނީގެ މެނޭޖްމަންޓަށްވެސް ނިހާޔަތަށް ޝުކުރު އަދާކުރާ ކަމެކެވެ. އަދި މިޚިދްމަތަކީ ނުހަނު މަތިވެރި މަޤްޞަދެއްގައި ކުންފުނިން މުއައްޒަފުންނަށް ދެއްވަން ފެއްޓެވި ޚިދްމަތެއްކަން ހުރިހާ މުއައްޒަފުންވެސް ހިތުގެ އަޑިން ޤަބޫލްކުރެއެވެ.(އިތުރަށް ވިދާޅުވުމަށް)\nކޮންމެއަކަސް ކުރިން މިދެއްނެވި ލުއިފަސޭހަތަށް ޞިއްޙީ ދާއިރާއިން ވޭތުވެދިޔަ 2008 ވަނައަހަރު ކުންފުނީގެ މުއައްޒަފުންނަށް ލިބިގެން ދިޔައީ އެލައިޑް އިންޝުއަރެންސް ކޮމްޕެނީއާއި އެމް.ޓީ.ސީ.ސީ އާއި ދެމެދު ވާހަކަ ދެކެވި ދެފަރާތައްވެސް އެއްބަސްވެވުނު ގޮތްތަކެއްގެ މައްޗައް ބަލާފައެވެ. އޭގެ ތެރޭން އެންމެ ފާހަގަ ކޮށްލެވޭ އެއްކަމަކީ ޑޮކްޓަރަށް ދައްކަން ޖެހޭ ޙާލަތްތަކުގައި ނަޤުދު ފައިސާ ނުވަތަ ކޭޝް ބޭނުން ކުރުމުގެ ބަދަލުގައި އެލައިޑް އިންޝުއަރެންސް ކޮމްޕެނީން ދޫކުރަށްވާފައިވާ އިންޝުއަރެންސް ކާޑު ބޭނުން ކޮށްގެން އެފަރާތުން ހަމަޖައްސަވާފައިވާ ހޮސްޕިޓަލް ނުވަތަ ކްލިނިކް ފަދަތަންތަނަށް އިންޝުއަރެންސް ކާޑު ބޭނުންކޮށްގެން ޑޮކްޓަރަށް ދައްކާ ބޭސްނެގުމުގެ ހުރިހާ ކަމެއް ކުރެވޭގޮތަށް ހަމަޖެހިގެން ދިޔުމެވެ،\nއެމް.ޓީ.ސީ.ސީން އެލައިޑް އިންޝުއަރެންސް ކޮމްޕެނީއާއި ގުޅިގެން ވެތުވެދިޔަ އަހަރު ކާމިޔާބުކަމާއިއެކު މުވައްޒަފުންނަށް ދެމުން ގެންދިޔަ މިޚިދްމަތަށް ހުއްޓުމެއްއައީ 2008 ވަނަ އަހަރުގެ ޑިސެމްބަރުމަހުގެ ފަހު ހަފްތާގެ ތެރޭގައި ހިޔުމަން ރިސޯސް ޑިޕާރޓްމަންޓުން ކުންފުނީގެ އެހެން ހުރިހާ ޑިޕާޓްމަންޓަކަށް އެޑްރެސް ކުރައްވާ ފޮނުއްވި މެމޯއްއްގައި ކުންފުނީގެ މުވައްޒަފުންގެ އިންޝުއަރެންސް ކަންތައްތައް 2009 ވަނައަހަރު ކުރިޔަށް ގެންދަވާނީ މިހާރުއެކަން ކުރައްވަމުން ގެންދަވާ އެލައިޑް އިންޝުއަރެންސް ކޮމްޕެނީގެ ބަދަލުގައި ސްރީލަންކާގެ އަމާނަ ޓަކަފުލް އިންޝުއަރެންސް ކޮމްޕެނީގެ ފަރާތުން ކަމުގައި އެންގެވުމާއި ހަމައިން ފެށިގެންނެވެ. އޭގެ ކުރިން މިހާރު މިޚިދުމަތް ދެމުން އަންނަ ފަރާތް އެހެން ފަރާތަކަށް ބަދަލު ކުރަން އުޅޭކަމުގެ އެއްވެސް ވާހަކައެއް މުއައްޒަފުންނާއި ހިއްސާކޮށް ވާހަކަ ދައްކާފައެއް ނުވެއެވެ.\n2008 ވަނަ އަހަރު މިކަން ފެއްޓެވިއިރު މިކަމަކީ ކިހިނެއް ކޮންގޮތަކަށް ކުރެވޭ ކަމެއް ކަމާއި މިކަން ކުރަމުންދާ ފަރާއްތަކާއި އަދި ޙާއްޞަކޮށް އެލައިޑް އިންޝުއަރެންސް ކޮމްޕެނީން މި ޙިދުމަތް ދެއްވަމުން ގެންދަވާ ގޮތާބެހޭގޮތުންނާއި މިކަން ކުރެއްވުމުގައި އެބޭފުލުން ގެންގުޅުއްވާ އުޞޫލްތަކާއި އަދި މިޚިދްމަތް އެލައިޑުން އެމް.ޓީ.ސީ.ސީގެ މުއައްޒިފުންންނަށް ދެއްވަން ޤަސްދު ކުރައްވާ ގޮތާއި އަގުތަކާއި ބެހޭގޮތުންވެސް މުއައްޒަފުންނަށް ތަފާތު ފެންވަރުގައި މަޢުލޫމާތު ދީފައިވާކަން މިފުރުޞަތުގައި ފާހަގަ ކޮށްލަމެވެ. އަދި މިޚިދްމަތަށް މުއައްޒަފުން ހެޔޮހިތުން ރުހި ޤަބޫލުވީ އެމް.ޓީ. ސީ.ސީން އޭރު މުއައްޒަފުންނަށް ދެއްވި މަޢުލޫމާތުގެ އަލީގައި ހިތްހަމަޖެހިތިބެއެވެ. ސަބަބަކީ މިކަމުގައި އެއްވެސް އޮޅުވާލުމެއް ފޮރުވުމެއް ނެތި ހުރިހާ މަޢުލޫމާތެއް ސާފުކޮށް ހުރިހާ މުއައްޒަފުންނަށް އޭރު އޮޅުން ފިލުވައިދީފައިވާތީއެވެ.\nކޮންމެއަކަސް މިފަހރު މިވީގޮތަކީ ކުރީފަހަރު ކަންކުރެއްވި ގޮތާ ޚިލާފަށް މުއްޒަފުންނަށް މިކަމުގެ އެއްވެސް މަޢުލޫމާތެއް ނުދެއްވާ ވާނުވާއެއް އެންގުމަކާއިނުލާ ހަމަ ކުއްލިއަކަށް މިކަކުމުގައި އިސްކޮށް އުޅުއްވާ ބޭފުޅުންނަށް ފެނިވަޑަގަންނެވި ގޮތަކަށް ކެމެރާގެ ފުރަގަހުން ކަންކޮށް ނިންމަވާލެއެއްވީއެވެ. ހިތާމައިގެ ކޮޅެއްނެތެވެ. މިގޮތަށް މިކަންތައް ދިޔުމުން އެންމެ ބޮޑަށް ގެއްލުން ނުވަތަ އުދަގޫ އުފުލަން ޖެހުނީ މި ސްކީމުގައި ޑިޕެންޑެންޓުން ގެންގުޅުއްވާ މުއައްޒަފުންނަށެވެ. މިކަމާ ބެހޭގޮތުން މުއައްޒަފުން ހިޔުމަން ރިސޯސް ޑިޕާޓްމަންޓާއި ސުވާލު ކުރުމުން ދޭޖަވާބަކީ އެލައިޑަށްވުރެ އަމާނަތަކަފުލްގެ ޕެކޭޖް ހުރިހާގޮތުންވެސް ރަގަޅުވެފައި ވަރަށް ބޮޑުތަން އަގުހެޔޮ ކަމަށެވެ. މިއަށްވުރެ އިތުރަށް އެއްވެސް މަޢުލޫމާތެއް ސާފުކޮށެއް ނުދެއްވައެވެ. އިތުރަށް ސުވާލެއް ކޮށްފިނަމަ ދޭޖަވާބަކީ މިހާރު ތިކަންތައްތައް ހައްލުކުރެއްވުމަށްޓަކައި ވާހަކަ ދެއްކުމަށް މީޓިންގެއް ބޭއްވުމަށް ވާހަކަ ދައްކަމުން ގެންދާކަމުގައެވެ. މިމަށްސަލާގައި އެންމެބޮޑަށް ސުވާލު އުފެދޭ އެއްކަމަކީ ޑިޕާޓްމަންޓްތައް ހިންގަވަން އެންމެ އިސްކޮށް ތިއްބެވި ވެރިންނަށްވެސް މިކަމާއި ބެހޭގޮތުން މުއައްޒަފުން ސުވާލެއް ކޮށްފިނަމަ އެއަށް ޖަވާބްދާރީވާން ނޭގޭކަމެވެ. މީގެން ދޭހަވާ އެއްޗަކީ ހިގަމުން މިދާއަހަރުގެ މުއައްޒަފުންގެ ހެލްތް އިންޝުއަރެންސް ސްކީމަކީ ވެރިންގެ ފެންވަރުގައި މިކަމާއި ގުޅޭގޮތުން އެއްވެސް މަޝްވަރާއެއް ކުރުމެއްނެތި މިކަންކުރައްވަން އިސްކޮށް ތިއްބެވި ވަކި ބަޔަކަށް ފެންނަ ގޮތަކަށް ނިންމަވާ ލައްވާފައިވާ ކަމެއް ކަމަށެވެ.\nއަމާނަ ޓަކަފުލް އިންޝުއަރެނސް ކޮމްޕެނީގެ ފަރާތުން މިއަހަރު އެމް.ޓީ.ސީ.ސީ ގެ މުއައްޒަފުންނަށް މި ޚިދުމަތް ދިނުމަށް ފެއްޓުމުގެ ސަބަބުން މުއައްޒަފުންގެ ފަރާތުން މިހާރު ތަފާތު މައްސަލަތަކާއި ޝަކުވާތައް ޑިޕާޓްމަންޓް ތަކުގެ ވެރިންނަށް ކުރިމަތިވަމުން އަންނަ ކަމުގައި އެބޭފުޅުންވެސް މިހާރު ވިދާޅުވަމުން ގެންދަވައެވެ. އޭގެތެރޭގައި ޑޮކްޓަރަށް ދެއްކުމުގައި އިންޝުއަރެންސް ކާޑުގެ ބޭނުން ނުކުރެވި ވަގުތުން ފައިސާ ދައްކަން ޖެހުމާއި ޑޮކްޓަރަށް ދެއްކުމަށްޓަކާ ކާޑުގެ ބޭނުން ކުރެވޭ ކަމަށް ބުނާ ޙާލަތްތަކުގައި ހިދުމަތް ހޯދުމަށްޓަކައި ގުޅަންޖެހޭ ނަމްބަރަށް ގުޅުމުން ފޯނު ނުނެގުމައި މިފަދަ އެތައް ޝަކުވާތަކެއް ހިމެނެއެވެ. މިހުންނަނީކީ މީގެ ކުރިން އެލައިޑުން މިޚިދުމަތް ދެމުން ގެންދިޔައިރު އެމުއައްޒަފުންނަށް އެއްގޮތަކަށްވެސް ދިމާވަމުން އައިސްފައިވާ މައްސަލަތަކެއް ނޫންކަން ހުރިހާ މުއައްޒަފުންވެސް ވަރަށް ހިތްހަމަ ނުޖެހުމާއިއެކު ފާހަގަ ކުރެއެވެ. އަދިހަމަ އެއާއިއެކު ބައެއް ޑިޕާޓްމަންޓް ތަކުގެ މުއައްޒަފުން މިކަންތައް ދާގޮތާއިމެދު ހިއްހަމަ ނުޖެހިގެން އަމާނަ ޓަކަފުލްއިން މުއައްޒަފުންނަށް ދޫކޮށްފައިވާ ހުރިހާ އިންޝުއަރެންސް ކާޑުތަކެއް އެއްކުރުމައްފަހު ހިޔުމަން ރިސޯސް ޑިޕާޓްމަންޓާއި ޙަވާކުރުމަށް ވިސްނަނަމުން ގެންދާކަންވެސް މިހާރުވަނީ އެގިފައެވެ.\nމީހުންނަށް މިހާ ހޭލުންތެރިކަން އައިސްފައިވާ ދުވަސްވަރެއްގައި ތިމާމެންގެ ދަށުން މަސައްކަތް ކުރަން ތިބި މީހުންނަކީ ތަނެއްދޮރެއް ނުދައްނަ ގަމާރު މާނިކަމެތި ބައެއް ކަމަށްދެކި ތިމަންމެން ހެދިގޮތަކަށް ހެދިގެން ތިބޭނެކަމަށް ހީކޮށް ބޮޑު ގޮނޑީގައި ދެފައި ވައްކޮށްގެން ތިބެވުނު ޒަމާން މިހާރު ފާއިތުވެ ހިގައްޖެ ކަމުގައި އަދިވެސް ޤަބޫލު ނުކުރެވެނީ ކަންނޭގެއެވެ. މިޒަމާނަކީ ކޮންމެ ފެންވަރެއްގައި ކޮންމެ ތަނެއްގައި ކަމެއް ނިންމިޔަސް އެމާހައުލެއްގައި މަސައްކަތް ކުރާ ވިހާވެސް ގިނަބައެއްގެ ޚިޔާލާ އެއްގޮތަށް އެންމެންގެ ޙިއްސާ އެކުލެވޭ ގޮތަށް ކަންތައްތައް ނިންމަމުން ގެންދާ ޒަމާނެވެ. އެހެންކަމުން މިހާރު މިދިމާވެގެން މިއުޅޭ މައްސަލާގައިވެސް މިކަން ކުރުމުގެ ކުރިން ކުންފުނި ކުރިޔަޢް ގެންދިޔުމަށްޓަކާ ގުދާރު ބިންދައިގެން ރެއާއި ދުވާލު ރަތްދެކަ އަވީގަޔާއި ގަދަ ވިއްސާރާގައި ކަށިން ހިވްވަރު ނެރެގެން ކުންފުންޏަށްޓަކާ ޤުރުބާންވާން ތިބި ނިކަމެތި މުއައްޒަފުންނާ މަޝްވަރާކޮށް އެންމެންގެ ޚިޔާލު ހޯދައިގެން މިކަން ކުރިޔަށް ގެންދިޔަނަމަ މިހާރު މިދިމާވާފަދަ މައްސަލަތަކެއް ހަމަ ޔަޤީނުންވެސް ކުރިމަތި ނުވާނެކަން ކަށަވަރެވެ. އަދި މިފަދަ ބޮޑެތި ކަންކަން ނިންމަވާއިރު އަމިއްލަ އެދުމަށް\nނުވިސްނަވާ ކުންފުނީގެ އެންމެމަތީ ވެރިންގެވެސް ލަފަޔާއި ޚިޔާލުފުޅު ހިމެނުމަކީ މިފަދަ ކަންކަމުގައި ކުންފުންޏަށާއި މުއައްޒަފުންނަށް އެންމެ ފައިދާބޮޑު ގޮތް ކަމުގައި ވެގެންދާނެއެވެ..\nވަލްޙަމްދު ލިﷲ ވަރަށް ބޮޑަށް ޝުކުރިއްޔާ…..\nPrevious Corruption Next anticorruption commission\n17 ޚިޔާލުތައް (+add yours?)\nމާރިޗު 05, 2009 @ 13:31:13\nFYI, According toaemail form HR to everyone list/MTCC dated on Wed 3/4/2009 , all the medical claims for reimbursement should be submitted to Amana Takaful Insurance within 30 days. Any claims sent after the said time period will not be accepted by Amana Takaful Insurance.\nAlso on the same day another mail reminded to submit all outstandiing claims on or before 10th March 2009..\nފެބުރުއަރީ 23, 2009 @ 18:20:21\nInsurance Scheme! funny one. so each time i am sick, i have to go jump ontoabed there and connect an IV to my hand. To use my insurance card.\nI can seriously see how much concern there is for MTCC staff. (note the sarcasm!)\nފެބުރުއަރީ 23, 2009 @ 10:52:01\nWhile preparing agreement between takaful and mtcc, all the rights was on Jabeen and Fathih hand. whell it is done on favour of them not for Mtcc plc staff.that package was design specially for Baghaalhee labourous by takaful and it was forward to Jabee to comment , she thought that was best suited for MTCC staff, Are we from that catagegorary !! because not only insurance scheeme , Lets named everything that suit well , like education allowance instead discrimination allowance, we all have to prepare our job descreption by ourself funny dho,,, it shows their educational level and capacity.. STRIKE AGAINST TAKAFUL and mostly HR.\nފެބުރުއަރީ 22, 2009 @ 15:51:03\nއަމާނާތް ތެރިކަމާއެކު މުވައްޒިފުންނަށް ލުއިފަސޭހަގޮތައް ކަންތައްތައް ކޮއް ދޭނަމަ މުވައްޒިފުން ޝަކުވާނުކުރާނެ އަމާނަ ޓަކަފުލް އަކައްވިއަސް ކޮންމެމީހެއްގެ އަތަކުލާރިޔެއްނުހުންނާނެ އެހެންވީމާ ކާރޑު ބޭނުންކުރެވޭގޮތައް ހަމަޖައްސާދޭންވާނެ\nފެބުރުއަރީ 19, 2009 @ 21:27:26\n“އަމާމެންނަށްޓަކައިފުލް” މީހަދަ ވަރުގަދަ ބައެއްދޯއެވެ. މިކަމުގައި އެންމެންވެސް ފާޑުކިޔަނީ އެޗް.އާރު މީހުންނަށެވެ. އެޗް.އާރް މީހުން އަލައިޑް މީހުންކުރިމަތީ ލަދުގަންނަވަރު ވެއެވެ. މުއްދަތުހަމަވެގެންދާއިރުވެސް އެމް.ޓީ.ސީ.ސީ ގެ ފަރާތުން ދައްކަންޖެހޭ ލާރިކޮޅު ނުދެއްކެއެވެ. ބޭރުބައެއްވީމަ ލާރިނުދައކާ އޮތަކަސް މާބޮޑަކަށް އަޑެއްނާރާނެ ނޫން ހެއްޔެވެ. އެހެންވެ ބޭރުބަޔަކާ ގުޅުނީއެވެ.


MTDC ge director board ah kurimathi lumuge furusath – Iru\nއެމްޓީޑީސީގެ ޑިރެކްޓަރުންގެ ބޯޑަށް ކުރިމަތިލުމުގެ ފުރުސަތު\nމޯލްޑިވްސް ޓޫރިޒަމް ޑިވެލޮޕްމަންޓް ކޯޕަރޭޝަން، އެމްޓީޑީސީގެ ޑިރެކްޓަރުންގެ ބޯޑުގައި ޢާންމު ޙިއްސާދާރުން ތަމްސީލްކުރައްވާ ފަސް ޑިރެކްޓަރުންގެ މަޤާމަށް ކުރިމަތިލުމުގެ ފުރުސަތު ހުޅުވާލައިފިއެވެ.\nއެމްޓީޑީސީއިން ބުނީ ކުރިއަށްއޮތް ދައުރަށް އެމްޓީޑީސީގެ ޑިރެކްޓަރުންގެ ބޯޑުގައި ޢާންމު ޙިއްސާދާރުން ތަމްސީލްކުރެއްވުމަށްޓަކައި ކަނޑައެޅިފައިވާ ފަސް ޑިރެކްޓަރުންގެ މަޤާމަށް ކުރިމަތިލެއްވުމުގެ ފުރުސަތު މިއަދުން ފެށިގެން ހުޅުވާލާފައިވާކަމަށެވެ.\nޑިރެކްޓަރުންގެ މަޤާމަށް އެދި ކުރިމަތިލާ ފަރާތްތަކުގެ ކިބައިގައި ހުންނަން ޖެހޭ ޝަރުތުތަކުގެ ތެރޭގައި އެމްޓީޑީސީގެ ފަންސާސް ޙިއްސާ އޮތް ޙިއްސާދާރެއް ކަމުގައިވުމާއި ތަޢުލީމީ، އަދި ތަޖުރިބާގެ ޤާބިލްކަން ހުރި ފަރާތެއް ކަމުގައިވުން ހިމެނެއެވެ. މީގެއިތުރުން ލިސްޓްކުރެވިފައިވާ2ބޯޑަށްވުރެ ގިނަ ބޯޑުގައި ނުހިމެނުމާއި 18 އަހަރު ވެފައިވާ ދިވެއްސަކަށްވުން ހިމެނެއެވެ.\nޑިރެކްޓަރުންގެ މަޤާމަށް ހުށައެޅުމުގެ އެންމެ ފަހު ތާރިހަކީ 8 ޖުލައިއެވެ. ފޯމު އީމެއިލް މެދުވެރިކޮށް ނުވަތަ އެމްޓީޑީސީގެ އޮފީހަށް ރަސްމީ ބަންދުނޫން ކޮންމެ ދުވަހެއްގެ ހެނދުނު 10 އަކުން މެންދުރު 12 އަށް ހުށައެޅޭނެއެވެ.


Faseyha eh: Fehendhoo ah fahkaa kuraa ferry!\nފަސޭހައެއް: ފެހެންދޫއަށް ފައްކާކުރާ ފެރީ!\nބ. ފެހެންދޫއިން: ނާޒިމް ހަސަން\nފެހެންދޫ ފާލަން މަތީ ސްކޫލަށްދާ ދަރިވަރަކު ބައިސިކަލެއް ދުއްވަނީ: މި ރަށަށް ރަނގަޅު ފެރީއެއް މުހިންމު - ނާޒިމް ހަސަން | އަވަސް\nބ. ފެހެންދޫ އާއި އެ ރަށުގެ ފަޅާއި ޑިންގީގެ ވާހަކަ އެންމެން ވެސް އަޑުއަހާނެ އެވެ. ފެހެންދޫގެ ދަރިވަރުން ސްކޫލަށް ދަނީ އެއް ފަޅުގައި އޮންނަ އެހެން ރަށަކަށް ކުޑަ ޑިންގީއެއް ދަތުރުކޮށްގެނެވެ. މިއީ ރާއްޖޭގައި މިފަދަ ދަތުރެއްކޮށް ތައުލީމް ހާސިލްކުރާ ހަމައެކަނި ދަރިވަރުންނެވެ. އެ ކުދިން ކޮންމެ ދުވަހަކު އެ ކުރާ ތަޖުރިބާގެ ވާހަކަ އަޑުއިވުނަސް، ތަޖުރިބާކޮށް ނުލެވެނީސް އެއީ އޭގެ ތަކްލީފު ރަނގަޅަށް އެނގޭ ވަރުގެ ކަމެއް ނޫނެވެ.\nހާފުތާއެއްހާ ދުވަސް ކުރިން އަހަރެން ފެހެންދޫއަށް ދިޔަ ދުވަހަކީ މޫސުން ވަރަށް ރީތި، ކަނޑުވެސް ވަރަށް މަޑު ދުވަހެކެވެ. ފެހެންދޫއާ އެއް ފަޅެއްގައި އޮންނަ ގޮއިދޫއަށް ލޯންޗެއްގައި ދިޔުމަށްފަހު ފެހެންދޫއަށް ދާން އެރީ ކުޑަކުޑަ ޑިންގީއަށެވެ. އެ ފަޅު ތެރޭގައި އޭގެ ޑިންގީތައް ވަރަށް ގިނަ އެވެ. ކޮޅުކޮޅު މައްޗަށް ޑިންގީތައް ދުއްވަމުންދެ އެވެ. އެއިން ޑިންގީއަކަށް އަރައި އިނދެ، މޫދު އަޑި ބަލާލާއިރު ވެލިގަނޑު ފެންނަން އޮވެ އެވެ. އެއީ އެހާ ވެސް ތިލަ ފަޅެކެވެ. ގާތްގަނޑަކަށް ދެ ފޫޓެއްހާ ތިލަ ފަޅެކެވެ. މިތަނުގައި ހަމައެކަނި ޑިންގީ މި ދުއްވެނީ އެހެންވެ އެވެ.\nޑިންގީގައި އަހަރެމެން ފެހެންދޫއަށް ދިޔައީ އެ ރަށުގެ ކުދިން ސްކޫލަށް ދާން އެ ހޭދަ ކުރާ ދަތުރުގެ ތަޖުރިބާއެއް ކޮށްލާށެވެ. ދަރިވަރުންނާއި ބެލެނިވެރިންގެ ކަންބޮޑުވުންތަކާއި ދަތިތައް އޮޅުންފިލުވާލައި ބަލައިލާށެވެ. ހަޔާތުގައި މި ތަޖުރިބާވެސް ކޮށްލާފައި އޮތުން ރަނގަޅުވާނެ ކަމަށް ބަލައިގެނެވެ.\nރަށު ތެރޭގައި ކުދިންތަކެއް ކުޅެނީ - ނާޒިމް ހަސަން | އަވަސް\nރަށުގެ އަންހެވެރިން ކުނި ކަހަނީ - ނާޒިމް ހަސަން | އަވަސް\nރަށަށް އެރުމާއެކު ފުރަތަމަ ބައްދަލުވީ މިކަމުގައި ވާހަކަ ދައްކަން އެންމެ މުނާސަބު މީހާއާ އެވެ. އެއީ ފެހެންދޫގެ "ފިސާރި އަންހެނާ" އެވެ. އެހެންނާ ވިއްޔާ އެއީ މިރަށު އައިމިނަތު އާސިފާ އެވެ.\nމި އާސިފާއަކީ 2008 ގައި ފުރަތަމަ ބޮއްކުރާއެއްގައި އަމިއްލަ ދަރިފުޅު ގޮއިދޫ ސްކޫލަށް ގެންދިޔަ ހިތްވަރު ގަދަ މަންމަ އެވެ. ދަރިފުޅު ގޮވައިގެން ބޮއްކުރާ ދުއްވީ ވެސް އޭނާ އަމިއްލައަށެވެ. ފަހުން އޭނާގެ ފަސްފަހަތުން އެހެން މީހުން ވެސް ފަޅު ހުރަސްކޮށް ގޮއިދޫ ސްކޫލަށް ދަރިވަރުން ފޮނުވަން ފެށީ އެވެ. އާސިފާމެން އެކަން ކުރީ އަމިއްލަ ހަރަދުގަ އެވެ.\nއެ ހާލުގައި ބޮއްކުރާ ގަނޑެއްގައި ދަރިވަރުން ސްކޫލަށް ގެންދާތާ އެތައް އަހަރެއް ފަހުން ޑިންގީއެއް ލިބުނެވެ. ދީލަތި އެހީއެއްގެ ދަށުން ލިބުނު އެ ޑިންގީއާ ހަވާލުވީ ރަށު ކައުންސިލެވެ. އެއީ 2014 ވަނަ އެވެ.\nކައުންސިލު އިދާރާއިން ބުނާ ގޮތުން އެ ޑިންގީގެ ހިދުމަތް ހުއްޓާލަން ޖެހުނީ އޭރުގެ އެޑިއުކޭޝަން މިނިސްޓްރީގެ ފަރާތުން އެއްބާރުލުން ނުލިބިގެނެވެ. ކައުންސިިލަށް ގެއްލުންވާތީ، އެ ޑިންގީގެ ދަތުރުތައް ހުއްޓާލުމުން މިނިސްޓްރީން ވަނީ އެ ހިދުމަތް އަލުން ފަށާފަ އެވެ.\nމިނިސްޓްރީއިން ގޮއިދޫ ސްކޫލާ ހަވާލުކުރީ ވެސް އަމިއްލަ ފަރާތަކުން ހަދިޔާކުރި ޑިންގީއެކެވެ. މިހާރު ވެސް ބޭނުން ކުރަމުން ދަނީ އެ ޑިންގީ އެވެ. އެއީ 10 މީހުންގެ ޖާގައިގެ ޑިންގީއެކެވެ. އެ ޑިންގީގައި ދަތުރުކުރާ ކޮންމެ ކުއްޖަކަށް މިނިސްޓްރީއިން 1000 ރުފިޔާގެ އެލެވެންސްއެއް ދެއެވެ. ޑިންގީގެ ކައްޕި އާއި އެހެން ހަރަދުތައް ބަލަހައްޓަނީ އެ ފައިސާއިންނެެވެ.\nއާސިފާ، އޭނާގެ ތަޖުރިބާ ހިއްސާ ކުރަނީ - ނާޒިމް ހަސަން | އަވަސް\nއާސިފާ، އޭނާގެ ދަރިފުޅާއެކު: މިއީ ގޮއިދޫ ސްކޫލްގައި ސެން ކުލާހަށްދާ ހަމައެކަނި ދަރިވަރު - ނާޒިމް ހަސަން | އަވަސް\nގޮއިދޫ ސްކޫލްގެ ޕްރިންސިޕަލް މުހައްމަދު ނިޒާމް ވިދާޅުވި ގޮތުގައި ފެހެންދޫގައި 24 ދަރިވަރުން އުޅޭއިރު އެ ހުރިހާ ދަރިވަރުން ސްކޫލަށް ގެންދެވެނީ ތިން ދަތުރުންނެވެ. އަދި އިންޓަވަލް ގަޑިއަށް ވެސް ބެލެނިވެރިން ދަރިވަރުންނަށް ކާ އެއްޗެހި ހިފައިގެން އާދެ އެވެ. އެ ބެލެނިވެރިން އަނބުރާ ގެންދަނީ ވެސް ޑިންގީގަ އެވެ. އިތުރު ހަރަކާތެއް ނޫނީ އެކްސްޓްރާ ކްލާހެއް އެއީ އެންމެ ކުއްޖަކު ބައިވެރިވާ ކްލާހެއް ނަމަވެސް ފެހެންދޫއަށް ޑިންގީ ގޮސް އެ ދަރިވަރަކު ގެންދެ އެވެ.\nނިޒާމް ވިދާޅުވި ގޮތުގައި އެ ގޮތަށް ދުވާލަކަށް ގާތްގަނޑަކަށް މަދުވެގެން 16 ދަތުރު ޑިންގީގައި ކުރަން ޖެހޭނެ އެވެ. ޑިންގީގެ ކައްޕި ބަލިވެއްޖެ ނަމަ ޕްރިންސިޕަލް ވެސް ޑިންގީގެ ކައްޕީގެ ރޯލް އަދާކުރެ އެވެ.\n"ބެލެނިވެރިންގެ ބައްދަލުވުމެއް ބާއްވަން އެއީ ކިތަންމެ އާޖެންޓްކޮށް ވިޔަސް އެބަޖެހޭ ފެހެންދޫ ބެލެނިވެރިން ގެންނާނެ އިންތިޒާމް ހަމަޖައްސަން، ރޭގަނޑު ކްލާހެއް އޮތަސް، އެކްސްޓްރާ ނޫނީ އިތުރު ހަރަކާތެއް އޮތަސް ދަތުރެއް ކުރަން ޖެހޭ، މިއީ ވަރަށް ޗެލެންޖިން ކަމެއް، ވަރަށް އުނދަގޫ ވެސް ކަމެއް،" ނިޒާމް ވިދާޅުވި އެވެ.\nގޮއިދޫ ސްކޫލްގެ ޕްރިންސިޕަލް ނިޒާމް އިންޓަވިއު ދެއްވަނީ - ނާޒިމް ހަސަން | އަވަސް\nމި "ސްޓޫޑެންޓް ޑިންގީ" މިހެން ދަތުރު ކުރަމުން ދިޔަސް، ދަތިތައް ވަރަށް ގިނަ އެވެ.\nނުކުޅެދުންތެރިކަން ހުންނަ ކުއްޖަކު ވެސް ގޮއިދޫ ސްކޫލަށް ފޮނުވާ އާސިފާ ބުނި ގޮތުގައި، ޑިންގީ ކުޑަވުމުގެ ސަބަބުން ގިނަ ދަތުރުތައް ކުރަން ޖެހުމަކީ ވަގުތު ގެއްލިގެންދާ ކަމެކެވެ. އެގޮތުން ހެނދުނު 6:45 ގައި ސްކޫލް ފެށޭއިރު ފުރަތަމަ ދަތުރު 6:15 ގައި ކުރަން ޖެހެ އެވެ.\n"އެހެންވެ، 5:30 އިން ފެށިގެން ތައްޔާރުވާން އުޅެން މިޖެހެނީ، އަދި 6:15 ގައި ގޮއިދޫއަށްދާ ދަރިވަރުން އެހާ ކުރިން ދިޔުމުގެ ސަބަބުން ގިނަ ވަގުތުތަކެއް އެ ކުދިންނަށް ވެސް ގެއްލިގެން ދަނީ،" އާސިފާ ބުންޏެވެ.\nވިއްސާރަ މޫސުމުގައި ސްކޫލަށް ނުދެވިފައި ތިބެން ޖެހެ އެވެ. ގަދައަށް ވިއްސާރަ ކުރާނަމަ ޑިންގީގައި ދަތުރެއް ނުކުރެ އެވެ. އެއީ ހިޔާވާން ސަތަރި ވައްޓާލާފިނަމަ، ކުރި ނުފެންނާތީ އެވެ. ކުރި ނުފެނި ދުއްވުމަކީ ނުރައްކާތެރި ކަމަކަށްވާތީ ސްކޫލުން ވެސް އޮންނަނީ ވާރޭ ވެހޭނަމަ ދަތުރު ކުރުން މަނާކޮށްފަ އެވެ.\nޒުވާން ކައްޕި، އޭނާގެ ތަޖުރިބާ ހިއްސާ ކުރަނީ - ނާޒިމް ހަސަން | އަވަސް\nމީގެ ކުރިން ސްކޫލް ކުދިން ގޮވައިގެން ޑިންގީ ދުއްވި ޒުވާން ކައްޕިއެއް ކަމަށްވާ އަހުމަދު އަތީފު ބުނި ގޮތުގައި ބޯކޮށް ވާރޭ ވެހޭނަމަ އެއް ގޮތަކަށް ވެސް އެ މީހުން ދަތުރެއް ނުކުރެ އެވެ. ދަތުރު އަލުން ފަށަނީ ވިއްސާރަ އަލިވުމުންނެވެ. ގަދަ ވެއްޖެނަމަ ބައެއް ދުވަސްތަކުގައި ޑިންގީ ޖެޓީއާ ގާތް ވެސް ނުކުރެވެ އެވެ. އެހެންވެ ގޮނޑުދޮށަށް ޑިންގީ ބީއްސާލައިގެން ވެސް ކުދިންނާއި ބެލެނިވެރިން ބާލަން ޖެހެ އެވެ.\nގަދަވުން އެއް ފަރާތްކޮށްލާފައި ދިޔަވަރު ހިކޭ ދުވަސްވަރު ވެސް އެހާ ދަތިތަކާ ކުރިމަތިވާކަން ކައްޕި ފާހަގަކުރި އެވެ. އެހެންވެ، އެ ރަށުގެ ފަޅު ފުންކޮށް ބަނދަރެއް ހެދުމުގެ މުހިންމުކަން ވެސް އޭނާ ފާހަގަކުރެ އެވެ. ރަށުގައި ބަނދަރެއް ނެތުމަކީ ވަރަށް ބޮޑު ތަކުލީފެއް ކަމަށް އެ ޒުވާނާ ބުންޏެވެ.\nއެ މަންޒަރު އަހަރެން ވެސް ދުށީމެވެ. ޑިންގީއަކުން ރަށަށް މުދާ ބާލަން އުޅުނު ހާލު ފެނިފައި ހަމަ ސަހަރޯ ހީވި އެވެ. ކުޑަ ޑިންގީ ގަނޑެއްގައި ޖެޓީ މައްޗަށް އެހާ ހާލުން އެ ދުވަހު އެރުވީ އެ ރަށަށް ކޮންމެހެން ވެސް ބޭނުންވާ އާސާސީ ކާނާގެ ބާވަތްތަކެވެ. ފެހެންދޫގައި ބަނދަރު ހެދުމަށް ބޭނުންވާ ސާމާނު އެ ރަށަށް ގެނައީ އަހަރެމެން އެ ރަށުގައި ތިއްބަ އެވެ. އެ މަޝްރޫއު މިހާރު ވަނީ ފެށިފަ އެވެ.\nކައުންސިލްގެ ރައީސް ނަސީމް އިންޓަވިއު ދެއްވަނީ - ނާޒިމް ހަސަން | އަވަސް\nބަނދަރު ހެދިޔަސް، ރަށު ކައުންސިލްގެ އެހެން ވިސްނުމެއް ވެސް އެބަ އޮތެވެ. އެއީ ރަށުގެ ދެކުނު ފަރާތުގައި ފާލަމެއް ހެދުމެވެ. މިހާރު ދެ ފާލަން އޮންނަ ފަރާތަކީ ވެސް އެންމެ ތިލަ ފަރާތެވެ. ދެކުނު ފަރާތުގައި ފާލަމެއް ހެދިއްޖެނަމަ ދިޔަވަރު ހިކޭ ދުވަސްވަރު ވެސް ޑިންގީ ކައިރި ކުރެވޭވަރު ވާނެ ކަމަށް އެ ރަށު ކައުންސިލްގެ ރައީސް މޫސާ ނަސީމް ވިދާޅުވެ އެވެ.\nމޫސަ ވިދާޅުވި ގޮތުގައި ސްކޫލް ކުދިންގެ ދަތުރުގައި ކައުންސިލްގެ އެންމެ ބޮޑު ކަންބޮޑުވުމަކީ މިހާރު ބޭނުން ކުރާ ޑިންގީއަކީ ވެސް އެކަމަށް އެންމެ އެކަށީގެންވާ އުޅަނދަކަށް ނުވުމެވެ. ޖާގައިގެ ގޮތުންނާއި ސަލާމަތީ ގޮތުން ވެސް އެއީ އެކަށީގެންވާ ޑިންގީއެއް ކަމަށް އޭނާ ގަބޫލެއް ނުކުރައްވަ އެވެ.\nއޭނާ ވިދާޅުވި ގޮތުގައި ފެހެންދޫގެ ރައްޔިތުންނަށް ގޮއިދޫއަށް ދަރިވަރުން ގޮވައިގެން ދާން ޖެހުމަކީ ބުރައެއް ނޫނެވެ. ނަމަވެސް އެކަމުގައި އޮތް ބުރައަކީ ދަތުރުގައި އުފުލަން ޖެހޭ ދައްޗެވެ.\nފެހެންދޫ ފަޅު ތެރޭގައި ޑިންގީއެއްގައި ދެ މީހަކު - ނާޒިމް ހަސަން | އަވަސް\nމޫސަ ފާހަގަ ކުރައްވާ ގޮތުގައި މިކަމަށް އޮތް ދާއިމީ ހައްލަކީ ގޮއިދޫ އާއި ފެހެންދޫއާ ދެމެދު ކޯޒްވޭއެއް ހަދައި ގުޅާލުމެވެ. އެކަން އަވަހަށް ފެށުމަކީ އޭނާ އާއި ރައްޔިތު އެންމެންގެ ވަރަށް ބޮޑު އުއްމީދެކެވެ. އެ އުއްމީދުގައި އަދި ކުލަ ނުޖެހުނަސް، މިހާރު ކުލަވަމުން އަންނަ އުއްމީދެއް އެބަ އޮވެ އެވެ. އެއީ ފެހެންދޫގެ ދަރިވަރުންނަށް ހާއްސަ ދާއިމީ ފެރީ އެވެ.\nފެހެންދޫ ދަރިވަރުންނަށް ފެރީއެއް ހަދައިދިނުމަށް އިންޑިއާގެ ސަރުކާރުން ވަނީ ހިލޭ އެހީއެއް ދީފަ އެވެ. އިންޑިއާގެ ހިލޭ އެހީގައި ދިވެހި ހާރިޖިއްޔާގެ ބެލުމުގެ ދަށުން މި މަޝްރޫއު މިހާރު ވަނީ އެޑިއުކޭޝަން މިނިސްޓްރީން ފަށާފަ އެވެ.\nފެހެންދޫގެ ތިލަ ފަޅުގައި ދުއްވޭ ގޮތަށް ހާއްސަ ފަރުމާއަކަށް އެ ފެރީ ބަންނަން ދީފައި ވަނީ ތަޖުރިބާކާރު އަލްޝާލީ މަރައިން އަށެވެ. މިނިސްޓްރީއިން މައުލޫމާތު ދޭ ގޮތުގައި އަންނަ އަހަރު ސްކޫލް ފެށުމުގެ ކުރިން 40 މީހުންގެ ޖާގައިގެ މި ފެރީގައި ހިދުމަތް ފެށޭވަރުވާނެ އެވެ.\nފެހެންދޫ ފާލަން މަތީ އާއިލާއެއް ފުރަން ތައްޔާރުވަނީ - ނާޒިމް ހަސަން | އަވަސް\nފެހެންދޫ ފާލަން މަތީ ދެ ކުއްޖަކު މަސް ބޭނުމަށް ހަރަކާތްތެރިވަނީ - ނާޒިމް ހަސަން | އަވަސް\nކައުންސިލްގެ ރައީސް ވިދާޅުވި ގޮތުގައި އިންޑިއާގެ އެހީގައި ބަންނަ ފެރީއާއެކު ފެހެންދޫއަށް ބޮޑު ލުޔެއް ލިބިގެންދާނެ އެވެ. ރައީސްގެ ފަހަތުން ޕްރިންސިޕަލް ނިޒާމް ވިދާޅުވި ގޮތުގައި އެ ފެރީގެ ސަބަބުން އެއް ދަތުރެއްގައި ހުރިހާ ދަރިވަރުން ސްކޫލެއް ގެންދެވޭނެ އެވެ. އެއީ ބޮޑު ލުޔަކަށްވާނެ އެވެ. އަދި ވަގުތުތައް ވެސް ސަލާމަތް ވެގެން ދާނެއިރު ދަރިވަރުންނަށް ރައްކާތެރި އުޅަނދެއްގައި ދަތުރުކުރެވި މިހާރު އުފުލަމުންދާ ތަކުލީފުތަކާއި ދަތިތަކުން މިންޖު ވެވޭނެ އެވެ.\nއެހެންކަމުން، އަލްޝާލީން ފެހެންދޫ ފަޅަށް ފައްކާކުރާ މި ފެރީއިން އެ ރަށަށް ބޮޑު ފަސޭހައެއް ވެގެން ދާނެ އެވެ. ފެހެންދޫގެ ކުދިންގެ ހާލާމެދު ކަންބޮޑުވެފައި އޮތް މުޅި ރާއްޖޭގެ ރައްުޔިތުންގެ ހިތްތަކަށް ވެސް ފަސޭހައެއް ވެގެންދާނެ އެވެ.\nއެއްކަލަ ކުޑަ ޑިންގީގައި އަހަރެން ފެހެންދޫއިން ފުރައިގެން ގޮއިދޫއަށް ދިޔައީ ފެހެންދޫއަށް އެ ފަސޭހަ ވީހާ ވެސް އަވަހަކަށް ލިބޭނެ ކަމަށް އުއްމީދު ކުރަމުންނެވެ. އަހަންނަށް އަލްވަދާއު ކިޔާން ހެޓީ ދޮަށަށް ނުކުމެ ތިބި އަންހެންވެރީންގެ އެދުމަކީ ވެސް އެއީ އެވެ.\nއިންޑިއާ ފޮރިން މިނިސްޓްރީ އަބްދުﷲ ޝާހިދު + ފެހެންދޫ


Sri Lankaa in meehun dhanjehsumuge vazeefaa dhemeehakah dheefi\nމީހުން ދަންޖެއްސުމުގެ ވަޒީފާ ލަންކާއިން ދެ މީހަކަށްދީފި\nސްރީޅަންކާގެ ޖަލެއް: ދަންޖައްސަންޖެހޭ ގިނަ އަދަދެއްގެ ބަޔަކު އެބަތިބ --\nކޮލަންބޯ (ބީބީސީ) - މީހުން ދަންޖެއްސުމުގެ ވަޒީފާ ދެ މީހަކަށް ދީފައިވާ ކަމަށް ސްރީލަންކާ ސަރުކާރުން ބުނެފި އެވެ.\nކުރިން މި ވަޒީފާގައި ހުރި މީހާ ވަނީ ދަންޖައްސަން ބޭނުންކުރާ ވަސީލަތްތައް ފުރަތަމަ ފަހަރަށް ފެނުނު ހިސާބުން ވަޒީފާ ދޫކޮށްލާފަ އެވެ.\nދެހާސް ތޭރަ ވަނަ އަހަރު މި ވަޒީފާއަށް ނެގި ދެމީހުންވެސް ވަޒީފާއަށް ނުކުމެފައެއް ނުވެއެވެ.\nލަންކާއިން މީހުން ދަންޖެއްސުމުގެ ވަޒީފާގައި އަބަދުވެސް ކޮންމެވެސް ބަޔަކު ބޭތިއްބި ނަމަވެސް 1976 ވަނަ އަހަރުގެ ފަހުން އެއްވެސް މީހަކު ދަންޖައްސާފައެއް ނުވެއެވެ. އަދި މި ވަޒީފާއަށް ނަގާ މީހުންނަށް އޮންނާނީ އާދައިގެ އިދާރީ މަސައްކަތްތައް ކަމަށް ލަންކާ ސަރުކާރުން ކުރިން ބުނެފައި ވެއެވެ.\nލަންކާގެ ޖަލުތަކާއި ބެހޭ ވެރިޔާ ވިދާޅުވީ ސަރުކާރުން މީހުން ދަންޖައްސަން ބޭނުން ވެއްޖެ ހިނދެއްގައި އެކަން ކުރެވޭނޭހެން އިންތިޒާމުތައް ހަމަޖައްސާފައި ބެހެއްޓުން މުހިންމު ކަމަށެވެ.\nލަންކާގައި މިހާރުވެސް މެރުމަށް ހުކުން ކޮށްފައި ތިބި 1116 ކުށްވެރިން ތިބިއިރު، ވޭތުވެދިޔަ 40 އަހަރުވެސް މަރުގެ ހުކުން އިއްވޭ ފަރާތްތަށް ލަނީ އުމުރު ދުވަހަށް ޖަލަށެވެ. މިދިޔަ މަހު ލަންކާ ސަރުކާރުން ވަނީ މަރުގެ ހުކުން ތަންފީޒު ނުކުރާނެ ކަމަށް ރަސްމީކޮށް އިއުލާނު ކޮށްފައެވެ.\nމީހުން ދަންޖެއްސުމުގެ ވަޒީފާއަށް ހުޅުވާލުމުން އެކަމަށް ކުރިމަތިލީ މީހަކު ބުނީ މަސްތުވާތަކެތީގެ ވިޔަފާރިއާއި، މީހުން މެރިމާއި ކުޑަކުދިން ރޭޕް ކުރުމުގެ އަމަލުތައް ހިންގާ މީހުން ދެކެ ވަރަށް ރުޅި އަންނަ ކަމަށާއި އެފަދަ މީހަކު ދަންޖައްސަން ޖެހިއްޖެ ނަމަ އެކަމަށް ފަސް ނުޖެހޭނެ ކަމަށެވެ. އެހެން މީހަކު ބުނީ ވަޒީފާ ދިނުމަށްފަހު، މަރުގެ ހުކުން ތަންފީޒު ނުކުރާނަމަ އޭނާ ވަޒީފާ ދޫކޮށްލާނެ ކަމަށެވެ.\nދެހާސް ވަނަ އަހަރު ލަންކާގެ ދާހިލީ ހަނގުރާމަ ނިމުނު ފަހުން، ކުޑަކުދިންނަށް ކުރާ އަނިޔާތަކާއި، ރޭޕް ކުރުމާއި، މީހުން މެރުމާއި، މަސްތުވާތަކެތީގެ ވިޔަފާރި ކުރުން އިތުރުވެފައި ވާތީ، މަރުގެ ހުކުން އަލުން ތަންފީޒު ކުރަން ފެށުމަށް އެގައުމުގެ ސަރުކާރަށް ގޮވާލާ ގޮވާލުންތައް ވަނީ އިތުރުވެފައެވެ.\nމަރުގެ ހުކުމާއި ދެކޮޅުކަމަށް ލަންކާ ސަރުކާރުން މިދިޔަ ހަފްތާގައި ބުނި ނަމަވެސް، އާންމުން މިކަމަށް އެދޭތީ، ގާނޫނު ހަދާ މަޖިލީހުން މަރުގެ ހުކުމަށް ތާއީދު ކޮށްފިނަމަ، އެކަމަށް ތާއީދު ކުރައްވާނެ ކަމަށް ލަންކާގެ ރައީސް ސިރިސޭނާ ވަނީ ވިދާޅުވެފަ އެވެ.\nއޯގަސްޓުގައި ލަންކާ އެއާޕޯޓު ހުޅުވާލަނީ


ބީޓީއެސް އެންޑް ބެންގްޓަން ގަރލްސް (ޓްރެއިލަރ) | Esfiya - Dhivehi Vaahaka Site\nއެހެނިހެން މަޖާ ލޯބި September 4, 2020\nބީޓީއެސް އެންޑް ބެންގްޓަން ގަރލްސް (ޓްރެއިލަރ)\nމަގުމަތީގެ އެއްފަރާތަކުން އެއްވަރަކަށް ކުރިއަށް ދިޔަ އެ އަށް އަންހެން ކުދިންނަށް މަގުމަތީގައި ހުރި ހުރިހާ ބައެއްގެ ނަޒަރު ވަނީ ހުއްޓިފައެވެ. އެއްބައި މީހުން އެ ކުދިންގެ އޮޓޯގްރާފް ހޯދަން ދިޔައިރު އަނެއްބައި މީހުން ދިޔައީ އެކުދިންނާއި އެކީ އެންމެ ފޮޓޯއެއް ނަމަވެސް ނެގުމުގެ ޝަރަފް ލިބޭތޯއެވެ. ހިތްތައް ކަތިލާ ފަދަ ރީތި ހިނިތުންވުމަކާއި އެކީ އެއިން ކޮންމެ ކުއްޖަކުވެސް އަންނަ ކޮންމެ މީހަކަށް އޮޓޯގްރާފް ލިޔެދެނީ ހިތްހެޔޮ ކަމާއި އެކީގައެވެ. ތަފާތު އެކި މީހުންނާއި އެކީގައި ފޮޓޯ ނަގަމުން ދިޔަ އެ އަންހެން ކުދިންނާއި ދިމާލަށް ބަލަމުން ގެންދާ މީހުން ހިނދަކަށްވުރެ ހިނދަކުން ދަނީ ގިނަވަމުންނެވެ. އާނއެކެވެ. އެ ކުދިންނަކީ އެ ކުދިންގެ ނަން މުޅި ދުނިޔޭގައި ރަން އަކުރުން ފަވާލާފައިވާ މަޝްހޫރު ބެންގްޓަން ގާރލްސްއެވެ. ރީތިކަމުގެ ލާމަސީލު ފުރިހަމަ އަށް މިސާލު އެކުލެވިގެންވާ މިގްރޫޕްގައި ހިމެނެނީ ނައިލީ، ތުގާ، ނަވްރީން، ޒައިނީ، އީނާލް، ނިޒްކާ އާއި ޔޫލީން ގެ އިތުރުން ލަވްޒާއެވެ. ނަން މަޝްހޫރު ބެންގްޓަން ގާރލްސް އަކީ މިކުދިންނެވެ.\nކުއްލިއަކަށް އެއްވެ ތިބި އަންހެން ކުދިންތަކުގެ ތޫލި ހަޅޭކުގެ އަޑުން ގިނަ ބަޔެއްގެ ސަމާލުކަން އެ ދިމާލަށް ދަމައިގަތެވެ. ދެން އިވުނީ އެއަށްވުރެވެސް ގިނަ މީހުން ހަޅޭއްލަވައިގަތް އަޑެވެ. އެމީހުންތައް ހަޅޭއްލަވައިގަތް އަޑުން އެތަނުގައި ދެން ތިބިހާ ބައެއްގެ ސަމާލުކަން ދަމައިގަތްކަން ގައިމެވެ. ތިންވަނަ ހަޅޭކުގެ އަޑު ގުގުމައިގަތުމާއި އެކީގައި އެމީހުން އެހާވަރަކުން ހަޅޭއްލެވުމުގެ ސަބަބު ދައްކާލައިފިއެވެ. އެއްވެ ތިބިހާ ބައެއްގެ ސަމާލުކަން އަތުލުމުގައި އެ ކާމިޔާބު ކުރީ އެ ބަޔެއްގެ ނަން ބުނުމުން މިހާރު އެންމެންގަނޑު މޮޔަވާވަރުގެ ބަޔެކެވެ. އާނއެކެވެ. ބީ.ޓީ.އެސްގެ ކުޅަދާނަ ހަތް މެންބަރުންނެވެ. އެ ބަޔެއްގެ ޖާދުވީ އަޑުންނާއި ފިރިހެންވަންތަކަމުން އެންމެންގެ ހިތްތައް ކަފާ ކުދިކުދި ކުރަމުން އަންނަ ބީ.ޓީ.އެސްގައި އުޅޭ ހަތް މެންބަރުންގެ ތެރޭގައި ނައުފަލް، ޔޫމިން، ޖައުޝާން، ޒަކުވާން، ޖިމްޔާން، ކައިލާން، ޖިޔާން އަދި ޒާއިކް ހިމެނެއެވެ. ނަމަވެސް އެ ދެ ގްރޫޕާއި ދިމާލަށް ހުއްޓިފައި ވަނީ ހުސް ރުހުމުގެ ބެލުންތަކެއް ނޫނެވެ. ހުރިހާ އެންމެންގެ ލޯބި ލިބިގެން ދުނިޔޭގައި އުޅުމަކީ މުސްތަހީލު ކަމެކެވެ. ބައެއް މީހުންގެ ހަސަދަވެރި ނަޒަރުވެސް އެ ކުދިންނާއި ދިމާލަށް ހުއްޓެމުން ދިޔައެވެ.\nމިއަދަކީ ބެންގްޓަން ގާރލްސް އެކިއެކި ގައުމުތަކަށް ޝޯވްތައް ދީފައި އަނބުރާ ރާއްޖެ އައި އުފާވެރި ދުވަހެވެ. ބެންގްޓަން ގާރލްސް އާއި އެކީގައި ނަމަވެސް ވަކި ދެ ފްލައިޓެއްގައި ބީ.ޓީ.އެސް ވެސް އެމީހުންގެ އާ ލަވައެއްގެ ޝޫޓިންގް ނިންމާލުމަށްފަހު ރާއްޖެ އަންނަ ޚަބަރު ލިބުމުން މުޅި އެއާޕޯރޓްތެރެ ވަނީ ފުރިފައެވެ. އެންމެން އެންމެ ލޯބިވާ އެ ދެ ބޭންޑް އެއްފަހަރާ އައުމުން އެއާޕޯރޓްތެރެ ފުނި ނުޖެހުނިއްޔާ ދެރައެވެ. މަރުހަބާގެ ޖުމްލަތަކާއި ފޭންސް އެކުދިންތައް ދެކެ ލޯބިވާވަރު ހާމަކުރަމުން ގެންދިޔަ ޖުމްލަތަކަށް ހިނިތުންވަމުން ފޮޓޯ ނަގާ އޮޓޯގްރާފް ލިޔެދެމުން ބެންގްޓަން ގާރލްސް އާއި ބީ.ޓީ.އެސްއަށް އެއާޕޯރޓް ތެރެއިން ނުކުމެވުނީ ދެނެވެ.\nހުރިހާ އެންމެންވެސް އެކި ކަންކަމާއި ކުރިމަތިލާން ޖެހެއެވެ. އެއްބައި މީހުން އުފާވެރިކަމާއި އެކީގައި ދުވަސްތައް ގުނަމުން ގެންދާއިރު އަނެއްބައި މީހުން ހިތާމަވެރި ކަންކަމާއި ކުރިމަތިލައެވެ. އާނއެކެވެ. ދުނިޔެ ހިނގާނީ ތޮށަލިދުޅަ އަށެވެ. މިއީ ލޯބި، މަޖާ، ހިތާމަ، އަދި މިނޫންވެސް ތަފާތު ރަހަތަކެއް އެކުލެވިގެންވާ ވާހަކައެކެވެ.\nކަވަރ ގައި އިން ނަންތަށް ސާފު ނޫންނަމަ؛\nޖިން- ޖިއާން. މިއެވެ.\nމިއީ ހިޔާލީ ވާހަކަ އެއް ކަމުން މީގައިވާ އެއްވެސް ކަމެއް އަސްލަށް ހިނގާފަ އެއް ނުވެއެވެ.\nUmm….guyx how did our trailer come here😟😟😟\nMi trailer kiyaa hurihaa kiyun theyrinah nihaayathah maafah eydhen………konmey ves massala ey dhimaa veygen trailer mi iny mi page ah aisefa\nAlhun trailer up kuraanan alhugadhumen 😊😊😊😊😊😊😊😊😊😊\nekam adives up nuveyey #2\nNikan avahah iraadha kurey viyya up vaane…….inshaa allah\nއަގެއްނެތްލޯބި 26 ވަނަ ބައި\nބާޒީ5(ފަހުބައި)\nޤުރުބާންވުމީ މިހިތުގެ އުފާ 20 ވަނަ ބައި\nލޯބި May 20, 2016\nއުފެއްދުންތެރި ލިޔުން އެހެނިހެން ލޯބި May 24, 2020\nއިންތިޒާރުގައި ހުރިން.. (8)


ފުވައްމުލަކުގައި މިއަދު “މަޖާކުރުން، ބިރަކާނުލައި ފޫހިފިލުވުން” އެމްޑީޕީގެ ސިޔާސަތު ހާމަކުރުން އޮތް – Maldivian Democratic Party\n08 ޖުލައި 2013\nފުވައްމުލަކުގައި މިއަދު “މަޖާކުރުން، ބިރަކާނުލައި ފޫހިފިލުވުން” އެމްޑީޕީގެ ސިޔާސަތު ހާމަކުރުން އޮތް\nފުވައްމުލަކުގައި މިއަދު (8 ޖުލައި 2013-ހޯމަ) “މަޖާކުރުން، ބިރަކާނުލައި ފޫހިފިލުވުން” ކުޅިވަރާ މުނިފޫހިފިލުވުމުގެ އެމްޑީޕީގެ ސިޔާސަތު ހާމަކުރުން އޮތްކަމަށް ފުވައްމުލަކު އެމްޑީޕީގެ ކެމްޕެއިން ޓީމުން މައުލޫމާތު ދިނެވެ.\nފުވައްމުލަކު ތުނޑީގައި ކުޅިވަރާ މުނިފޫހިފިލުވުމުގެ އެމްޑީޕީގެ ސިޔާސަތު ގެ މައުލޫމާތު އާއްމުކުރުން މިއަދު ހަވީރު4ޖެހިއިރު އޮތްކަމުގައި ވީނަމަވެސް، މުޅިދުވަހަށް ބަހާލައިގެން ތަފާތު އެކި ކުޅިވަރުތައް ވަނީ ކުޅެފައެވެ. މިގޮތުން، މިއަދުު ހެނދުނު9ކުން ފެށިގެން ކުރިޔަށް ގެންދިޔަ ހަރަކާތްތަކުގެ ތެރޭގައި ބަނދަރުގެ ބޭރު ތޮށިން އެެއްގަމު ތޮއްޓައް ފެތުމުގެ މުބާރާތާއި، ތާރު މަގުން ޣާޒީމަގުން ރަސްގެފަންނަށް ބައިސްކަލު ރޭސް ޖެހުމާއި، ދުވުމުގެ މުބާރާތް ބާއްވާފައިވެއެވެ. މީގެ އިތުރުން ބީޗް ވޮލީ، ކައިޓް ސާރފިންގ، ބޮޑުބެރު، ބީޗް ސޮކަރ، ބައިބަލާ، ވާދެމުން، ފުޓުބޯޅަ، މިކްސް ވޮލީ، ބަށި، އަންހެނުންގެ ވޮލީ، ނެޓްބޯޅަ ކުޅުނެވެ. އަދި، މިއަދުގެ މި ކުލަގަދަ ހަފްލާގައި ވަރަށް ފޯރިގަދަ ކްރިކެޓް މެޗެއްވެސް ވަނީ ކުޅެފައިކަމަށް ކެމްޕެއިން ޓީމުން މައުލޫމާތު ދިނެވެ.\nމިއަދުގެ މި ކާމިޔާބު ޙަފްލާގައި ތަފާތު ކުޅިވަރުތަކުގައި 100އާ ގާތްކުރާ އަދަދަށް މީހުން ވަނީ ބައިވެރިވެފައި ކަމަށާއި ރަށުގެ ރައްޔިތުންގެ ތެރެއިން ގިނަ އަދަދެއްގެ މީހުން ކުޅިބަލަން ނިކުތްކަން ކެމްޕެއިން ޓީމުން އުފަލާއެކު ހާމަކުރިއެވެ. އަދި މިއަދުގެ މި ޙަފްލާގައި އެމްޑީޕީގެ ފުވައްމުލަކުގެ ކެމްޕެއިން ޓީމުގެ އިތުރުން މައިޒާން އިބްރާޙިމް މަނިކާއި، ހީނާ އަޙުމަދު ސަލީމުގެ އިތުރުން އިހަވަންދޫ ދާއިރާގެ މެމްބަރު އަޙުމަދު އަބްދުﷲ ވަނީ ބައިވެރިވެވަޑައިގެންފައެވެ .\nމިއަދުގެ މި ކުލަގަދަ މަޖާ ޙަފްލާ ނިންމާުލުމުގެ ކުރިން ފުވައްމުލަކުގެ 8 އަވަށަށް ކުޅިވަރު ކުޅޭ ސާމާނު ވަނީ ހަވާލުކޮށްފައެވެ. އަދި މި ޙަފްލާ ނިންމާލީ ވަރަށް ފޯރިގަދަ މިޔުޒިކް ޝޯއަކުން ކަމަށް ކެމްޕެއިން ޓީމުން މައުލޫމާތު ދިނެވެ.


Singapore in Messi aai Argentina ah dhauvathu dheefi | Mihaaru\nއާޖެންޓީނާގެ ފޯވާޑް ލިއޮނަލް މެސީ.--- ފޮޓޯ: އޭއެފްޕީ\n03 ފެބުރުއަރީ 2017 - 08:392comments\nއަންނަ ޖޫން މަހުގެ ފުރަތަމަ ހަފްތާގައި މެޗެއް ކުޅުމަށް ސިންގަޕޫރުން އާޖެންޓީނާ އަށް ދިން ދައުވަތުގައި އެދިފައިވަނީ މެސީ ޓީމުގައި ހިމަނައިގެން އެ މެޗު ކުޅުމަށެވެ.\n"އަހަރެމެން ދެކޭ ގޮތުގައި މި މެޗުގެ ސަބަބުން ސިންގަޕޫރުގެ ފުޓްބޯޅަ އަށް ވަރަށް ފައިދާކުރާނެ. ދުނިޔޭގެ އެހެން ގައުމުތަކެކޭ އެއްގޮތަށް ސިންގަޕޫރުގައި ވެސް މެސީގެ ސަޕޯޓަރުން ވަރަށް ގިނަ. މި މެޗުގެ ސަަބަބުން ސިންގަޕޫރު ގައުމީ ޓީމަށް ވެސް ހިތްވަރެއް ލިބިގެންދާނެ،" ސިންގަޕޫރުގެ ފުޓްބޯޅަ އެސޯސިއޭޝަންގެ އޮފިޝަލަކާ ހަވާލާދީ ރިޕޯޓްތައް ބުނެ އެވެ.\nސިންގަޕޫރުން މި މެޗު ކުޅެން ބޭނުންވަނީ ޖޫން މަހުގެ ފުރަތަމަ ހަފްތާގަ އެވެ. އެއީ ޖޫން 13 މަހު ޗައިނީސް ޓައިޕޭއާ ދެކޮޅަށް ކުޅޭ އޭޝިއަން ކަޕް ކޮލިފައިން މެޗުގެ ކުރިންނެވެ.\nފީފާއިން ވަނީ ރަޝިއާގައި ޖޫން 17 ގައި ފެށުމަށް ނިންމާފައިވާ ފީފާ ކޮންފެޑެރޭޝަން ކަޕުގެ ތައްޔާރީތަކަށް ފުރުސަތު ދިނުމުގެ ގޮތުން ޖޫން މަހުގެ ފުރަތަމަ ދެ ހަފްތާ އިންޓަނޭޝަނަލް ދުވަސްތަކެއްގެ ގޮތުގައި ހަމަޖައްސައިފަ އެވެ.\nއާޖެންޓީނާ އިން ވަނީ ޖޫން މަހުގެ ތެރޭގައި ބްރެޒިލްއާ ދެކޮޅަށް އޮސްޓްރޭލިއާގައި ރަހުމަތްތެރިކަމުގެ މެޗެއް ކުޅެން ނިންމައިފަ އެވެ. އެހެން ނަމަވެސް ރިޕޯޓްތައް ބުނާގޮތުން އާޖެންޓީނާގެ ފުޓްބޯޅަ އިދާރާއިން ވަނީ ސިންގަޕޫރުގެ ދައުވަތަށް އަގަބަހުން އެއްބަސްވެފަ އެވެ.\nމިދިޔަ އަހަރުގެ ކޮޕާ އެމެރިކާ ފުޓްބޯޅަ މުބާރާތުގެ ފައިނަލުން އާޖެންޓީނާ ބަލިވުމުން މެސީ ވަނީ ގައުމީ ޓީމުން ރިޓަޔަކޮށްފަ އެވެ. ނަމަވެސް އާޖެންޓީނާ ސަޕޯޓަރުންގެ އެދުމުގެ މަތިންނާއި ފުޓްބޯޅަ ފެޑެރޭޝަނުން ކުރިޔަށް ގެންދިޔަ މަޝްވަރާތަކަށް ފަހު މެސީ ވަނީ އަލުން ޓީމާ ގުޅިފަ އެވެ.\nއިތުރު ލިޔުންތައް ލިއޮނަލް މެސީ ސިންގަޕޫރު އާޖެންޓީނާ ފުޓްބޯޅަ ޓީމް


SunOnline: Sweden qualify ve Italy aa nulia mifaharuge FIFA World Cup baavvan jehijje\nއިޓަލީގެ ކޯޗް ޖިއަމްޕިއޭރޯ ވެންޗޫރާ އާއި ގޯލްކީޕަރު ޖިއަންލުއިޖީ ބުފޮން ވަނީ ގައުމީ ޓީމަށް ކުޅުން ހުއްޓާލިކަން އިއުލާނުކޮށްފައި -- ފޮޓޯ: ބީބީސީ\nސްވިޑަން ކޮލިފައިވެ އިޓަލީއާ ނުލައި މިފަހަރުގެ ވޯލްޑް ކަޕް ބާއްވަން ޖެހިއްޖެ\nއިޓަލީ ވަނީ ހަތަރު ފަހަރަށް މުބާރާތް ކާމިޔާބުކޮށްފައި\nމިއީ 1958ގެ ފަހުން އިޓަލީ ކޮލިފައި ނުވި ފުރަތަމަ ފަހަރު\nސްވިޑެން އެންމެ ފަހުން ވޯލްޑް ކަޕް ކުޅުނީ 2006ގައި\nދުނިޔޭގެ ފުޓްބޯޅައިގެ ޗެމްޕިއަންކަން ހަތަރު ފަހަރު ހޯދާފައިވާ، ފުޓްބޯޅައިގެ ގަދަފަދަ ބާރުކަމަށްވާ އިޓަލީއަށް ރަޝިއާގައި 2018 ވަނަ އަހަރު ބާއްވާ ވޯލްޑް ކަޕްގެ ފުރުސަތު ގެއްލިއްޖެއެވެ.\nމިލާންގެ ސެންސީރޯގައި ރޭ ކުޅުނު ފީފާ ވޯލްޑް ކަޕް ކޮލިފައިންގެ ދެވަނަ ލެގުގެ މެޗުގައި ސްވިޑަންއާ ވާދަކޮށް ލަނޑެއް ނުޖެހި ދެޓީމު އެއްވަރުވުމުން، އެގްރިގޭޓް ނަތީޖާއިން މޮޅުވެ ސްވިޑެން ވަނީ 2006 ވަނަ އަހަރުގެ ފަހުން ފުރަތަމަ ފަހަރަށް ވޯލްޑް ކަޕްގެ ޖާގައެއް ކަށަވަރުކޮށްފައެވެ. ސްވިޑަން އެންމެ ފަހުން ވޯލްޑް ކަޕްގައި ކުޅުނީ އިޓަލީން އެންމެ ފަހުން ވޯލްޑް ކަޕް ކާމިޔާބުކުރި ފަހަރެވެ. ހަމަ އެއާއެކު އިޓަލީއަށް މިވަނީ ބައި ގަރުނަށް ފަހު ފުރަތަމަ ފަހަރަށް ވޯލްޑް ކަޕްގެ ފުރުސަތު ގެއްލިފައެވެ.\nއެގްރިގޭޓް ނަތީޖާއިން 1-0 އިން ސްވިޑެން އަތުން ބަލިވެ އިޓަލީއަށް ވަނީ 60 އަހަރަށް ފަހު ފުރަތަމަ ފަހަރަށް ވޯލްޑް ކަޕްގެ ފުރުސަތު ގެއްލިފައި -- ޔާހޫ ފޮޓޯ: ގެޓީ\nމީގެ ކުރީން ސްޓޮކްހޯމްގައި މި ދެޓީމު ވާދަކުރި ފުރަތަމަ ލެގުގެ މެޗު ނިމުނީ، 1-0 އިން ސްވިޑަން މޮޅުވެގެންނެވެ. މި ނަތީޖާއާއެކު، އިޓަލީއަށް މިވަނީ، 1958 ވަނަ އަހަރަށް ފަހު ދުނިޔޭގެ އެންމެ ބޮޑު ފުޓްބޯޅަ މުބާރާތުން ދެވަނަ ފަހަރަށް ޖާގަ ގެއްލިފައެވެ. އިޓަލީ ނުލައި ވޯލްޑް ކަޕް ކުޅެފައި ވަނީ، 1930 ވަނަ އަހަރު ބޭއްވި އެންމެ ފުރަތަމަ ވޯލްޑް ކަޕްގައެވެ.\nމެޗުގެ ކުރީންވެސް އަދި ފަހުންވެސް އިޓަލީގެ ކޯޗު ޖިއަމްޕިއޭރޯ ވެންޗޫރާއަށް ބޮޑެތި ފާޑުކިޔުންތަކެއް އަމާޒުވި ނަމަވެސް ގޯލްކީޕަރު ޖިއަންލުއިޖީ ބުފޮން ވަނީ، ކޮލިފައި ނުވުމުގެ ޒިންމާ ހަމައެކަނި ކޯޗުގެ ބޮލަށް ކަނޑާލަން ނުޖެހޭކަމަށް ބުނެފައެވެ.\nސެން ސިރޯގައި ރޭ ކުޅުނު ފޯރިގަދަ މެޗުގައި ލަނޑެއް ފެނިގެން ނުދިޔަ ނަމަވެސް، އިޓަލީން ވަނީ ސްވިޑެންގެ ގޯލަށް އަމާޒުކޮށް 20 ހަމަލާ ފޮނުވާލައިފައެވެ. މެޗުގެ 76 އިންސައްތަ ކޮންޓްރޯލް ކުރީވެސް އިޓަލީކަން ފާހަގަކުރެވެއެވެ.\nމެޗުގައި އިޓަލީއަށް ލަނޑުޖަހަން ލިބުނު އެންމެ ރަނގަޅު ފުރުސަތަކަށް ފާހަގަވީ، މެޗު ނިމެން ކައިރިވެފައި ވަނިކޮށް، ސްޓެފަން އަލް ޝަރާވީ ސްވިޑަން ގޯލަށް ފޮނުވާލި ބާރު ހަމަލާއެވެ. އެހެން ނަމަވެސް އެހަމަލާގެ ވެސް ހުރަހަކަށްވީ، އިޓަލީގެ ގިނަ ހަމަލާތަކެއް ރޭ ދިފާއުކުރި ސްވިޑެންގެ ގޯލް ކީޕަރު ރޮބިން އޮލްސެންއެވެ. މީގެ އިތުރުން މިޑްފީލްޑަރު ޖޯޖީނިއޯ އާއި ފްލޮރެންޒީ ފޮނުވާލި ނުރައްކާތެރި ހަމަލާތަކުގެ ހުރަހަކަށްވެސް ވެގެން ދިޔައީ ގޯލް ކީޕަރު އޮލްސެންއެވެ.\nއިޓަލީ ކަޓުވާލުމަށް ފަހު 2018ގެ ވޯލްޑް ކަޕް ޖާގައެއް ކަށަވަރުކޮށް ސްވިޑަން ކުޅުންތެރީން އުފާފާޅުކުރަނީ -- ފޮޓޯ: ބީބީސީ\nސްވިޑެންގެ ޑިފެންސް ލައިނުން މެދު ނުކެނޑި އިޓަލީގެ ހަމަލާތައް ދިފާއުކުރަމުން ދިޔައިރު، މުޅި މެޗުގައި ގާތްގަނޑަކަށް ގޯލަށް ނުރައްކާކުރެވޭފަދަ 56 ހަމަލާ ސްވިޑެންގެ ޑިފެންޑަރުން ސާފުކޮށްލާފައި ވެއެވެ.\nމެޗު ނިމުމާއެކު ސްވިޑެން ކުޅުންތެރީން، ދަނޑުމަތީގައި އުފަލުން ދުވަމުން ދިޔައިރު، އިޓަލީގެ ގިނަ ކުޅުންތެރީން ތިބީ ދަނޑުމަތީގައި އޮށޯވެ ރޯށެވެ.\nއިޓަލީގެ ހައިރާންކުރުވަނިވި ވަދާއާއެކ،ު އެޓީމާއެކު ވޯލްޑް ކަޕް ކާމިޔާބުކޮށްފައިވާ ތިން ކުޅުންތެރީން ކަމަށްވާ ގޯލްކީޕަރު ޖިއަންލުއިޖީ ބުފޮން، ޑިފެންޑަރު އެންޑްރޭ ބަރްޒަގްލީ އަދި މިޑްފީލްޑަރު ޑެނިއެލޭ ރޮސީ ވަނީ ގައުމީ ޓީމަށް ކުޅުން ހުއްޓާލިކަން އިއުލާނުކޮށްފައެވެ.\nފުޓްބޯޅަ ވޯލްޑް ކަޕް ފީފާ އިޓަލީ ވޯލްޑްކަޕް ކޮލިފައިން ސްވިޑަން ޔޫރަޕް\nސަލާހާއެކު ކުޅުނު މިސްރަށް މާޔޫސްކަން، ރަޝިއާ ގަދަ 16އާ ދިމާލަށް5ގަޑި 10 މިނެޓް ކުރިން\nނިއުއިން މާލޭ ލީގުގެ ޝީލްޑް އުުފުލާލައިފި7ގަޑި 8 މިނެޓް ކުރިން\nޕޮލެންޑް ބަލިކޮށް، ސެނެގާލްއަށް އުންމީދީ ފެށުމެއް!9ގަޑި 31 މިނެޓް ކުރިން\nފުރަތަމަ ރަތް ކާޑު ކޮލަމްބިއާއަށް، މޮޅުވީ ޖަޕާން 11 ގަޑި 48 މިނެޓް ކުރިން\nނިއުގެ ކޮންޓްރެކްޓް ބާތިލުކުރުމަށް ދަގަނޑޭ އެފްއޭއެމްއަށް! 11 ގަޑި 18 މިނެޓް ކުރިން


Local Council Inthihaab Fas Kurumaa Gulhey Bill Majileehah Fonuvaifi - Vaguthu\nވޯޓުފޮއްޓެއް ކައިރީގައި އިލެކްޝަންސް ކޮމިޝަންގެ އޮފިޝަލުންތަކެއް - ވަގުތު އިމޭޖަސް: އިބްރާހީމް ޝާބިލް\nރާއްޖެ އިން ނޮވެލްކޮރޯނާ ވައިރަސް ނުވަތަ ކޮވިޑް-19 ފެނިފައިވާތީ ފަސްކުރަން ޖެހުނު ލޯކަލް ކައުންސިލާއި އަންހެނުންގެ ކޮމިޓީތަކުގެ އިންތިޚާބު އަންނަ ޖެނުއަރީ6ގައި ބާއްވަން ސަރުކާރުން ހެދި ބިލް ރައްޔިތުންގެ މަޖިލިހަށް ފޮނުވައިފިއެވެ.\nރައްޔިތުންގެ މަޖިލިހުގެ ރައީސް އަދި ކުރީގެ ރައީސް މުހައްމަދު ނަޝީދު، މަޖިލިހުގެ ޖަލްސާ ނިންމަވާލައްވަމުން އިއްޔެ ވިދާޅުވީ ލޯކަލް ކައުންސިލް އިންތޚާބު ފަސް ކުރުމާ ގުޅޭ ބިލް މަޖިލިހަށް ލިބިފައިވާ ކަމަށެވެ. އެކަމަކު، އެ ބިލަށް ބަހުސް ކުރަން ފަށާނެ ތާރީހެއް ރައީސް ނަޝީދު ވިދާޅެއް ނުވެއެވެ.\nބެލެވޭ ގޮތުގައި އަންނަ ހަފްތާގައި މި ބިލްގެ ފުރަތަމަ ކިޔުން އިއްވައި، ބަހުސްގެ މަރުހަލާ ފެށޭނެ ކަމަށް ބެލެވެއެވެ.\nއިލެކްޝަންސް ކޮމިޝަން (އީސީ) އިން އެންމެ ފުރަތަމަ ނިންމާފައި އޮތީ ލޯކަލް ކައުންސިލް އިންތިޚާބުު އަންނަ ހޮނިހިރު ދުވަހު ބޭއްވުމަށެވެ. އޭގެ ފަހުން، އަދި ކޮވިޑް-19 އާ ގުޅިގެން ލޯކަލް ކައުންސިލް އިންތިޚާބު އަންނަ މަހުގެ 18 ވަނަ ދުވަހަށް ފަސް ކުރަން އީސީން ނިންމިއެވެ.\nމީގެއިތުރުން އިންތިޚާބު ބާއްވާ ތާރީޚް ފަސްކުރުމަށް ސުޕްރީމް ކޯޓަށް ދުސްތޫރީ މައްސަލައެއް ވެސް އީސީން ހުށަހެޅިއެވެ. އެކަމަކު، މި މައްސަލައަށް އަވަސް ހައްލެއް ހޯދައި ދިނުމަށް ރައްޔިތުންގެ މަޖިލިހުން ތައްޔާރަށް އޮތުމާ ގުޅިގެން ސުޕްރީމް ކޯޓަށް އީސީން ހުށަހެޅި މައްސަލަ އަނބުރާ ގެންދިޔައީއެވެ.\n"ވަގުތަށް" އެނގިފައިވާ ގޮތުގައި އެޓާނީ ޖެނެރަލް އޮފީހުން "ކައުންސިލް އިންތިޚާބުގެ ޚާއްސަ ގާނޫނު"ގެ ނަމުގައި ބިލެއް ވަނީ އެކުލަވާލައިފައެވެ.\nމި ބިލްގެ މަގްސަދަކީ، މިހާރު އަމަލުކުރަމުން އަންނަ ގާނޫނުގައި ބުނެފައިވާ މުއްދަތުގެ ތެރޭގައި އިންތިޚާބު ބާއްވަން އިލެކްޝަންސް ކޮމިޝަނުން ކަނޑައެޅި ތާރިޚްގައި ނުބޭއްވޭނެތީ އެކަމަށް ހައްލެއް ހޯދައި ދިނުމުގެ ގޮތުން ހުށަހަޅާ ބިލެކެވެ. އެ ބިލްގައިވާ ގޮތުން އިންތިޚާބަށް އަލުން ހުޅުވާނުލައި ކުރިއަށް ގެންދާނީ މިހާރު ކުރިމަތިލާފައިވާ ކެންޑިޑޭޓުންނާ އެކުގައެވެ. އަދި އީސީގެ މަސައްކަތްތައް މިހާރު ހުއްޓިފައިވާ ހިސާބުން ފަށަން ޖެހޭނެ ކަމަށް ބިލްގައި ބުނެފައިވެއެވެ.\nއޭޕްރީލް 2, 2020 11:21\nތިއީ މިހާރު ޑަސްބިނަށް ލާފައޮތް ކުނިގަނޑެއް ހަދާންނައްތާލާ ރީދޫ މީހުންގެ ކެނެރީގޭ ކޮވިޑްބުއްޅަބެ ކިތަންވެވަރަކަށްވިޔަސް ތިކަމެއް ދެނެއްނުވާނެ\nއޭޕްރީލް 5, 2020 09:20\nއިންތިޚާބު ފަސްކުރުން ރަނގަޅު. އެކަމަކު އެކަން ކުރަންވާނީ ޤާނޫނީ މައްސަލަތަކެއް ކުރިމަތި ނުވާނެ ގޮތަކަށް. މިހާރުގެ ހާލަތާ ގުޅިގެން ގިނަ ކަންތައްތަކެއް ބަދަލުވާނެ. 18 އަހަރު ފުރިގެން ކުރިމަތިލާން ބޭނުންވާ މީހުންވެސް ތިބޭނެ. މިހާރުގެ ހާލަތާ ގުޅިގެން ދިރިއުޅުން ރަށަށް ބަދަލުކުރާ މީހުންވެސް ވަރަށް ގިނަ. އެމީހުންގެ ތެރޭގައިވެސް ތިބޭނެ ކުރިމަތިލާން ބޭނުންވާ މީހުން. އަދި ކުރިމަތިލާން ބޭނުން ނުވާ މީހުންވެސް ތިބޭނެ. އެ ފުރުސަތު އެމީހުންނަށް އޮންނަންވާނެ


Sisilfaru massalaige dispute maruhalaa fashaifi | Mihaaru\nސިވިލް ކޯޓުގެ ޝަރީއަތް ހިންގާ މާލަމެއް: ހައްޖަށް ގެންދިއުމުގެ ހުއްދަ ދިން ކުންފުނިތަކުގެ މައްސަލާގެ ޑިސްޕިއުޓް މަރުހަލާ ވަނީ ފަށާފައި -- ފޮޓޯ/މިހާރު\n15 މެއި 2019 - 12:52 12 comments\nހައްޖަށް މީހުން ގެންދެވޭނެ ކުންފުނިތައް އިސްލާމިކް މިނިސްޓްރީން ކަނޑައެޅުމުގައި އަމަލުކުރި ގޮތާ މެދު ހިތްހަމަނުޖެހިގެން ސިސިލްފަރު ހައްޖު އެންޑް އުމްރާ ކުންފުނިން ސިިވިލް ކޯޓަށް ހުށަހެޅި މައްސަލައިގެ ޑިސްޕިއުޓް ރިޒޮލިއުޝަން މަރުހަލާ މިއަދު ފަށައިފި އެވެ.\nމި އަހަރު ރާއްޖެއިން ހައްޖަށް މީހުން ގެންދިއުމުގެ ހުއްދަ އަށް އެދި ހުށަހެޅި ކުންފުނިތަކުގެ ތެރެއިން ފަސް ކުންފުންޏަކަށް އެ ހުއްދަ ދޭން ނިންމައިި، އިސްލާމިކް މިނިސްޓްރީން މިހާރު ވަނީ އެކަން އާންމުކޮށްފަ އެވެ. އެ ހުއްދަ ދެނީ އެންމެ މަތިން މާކްސް ލިބޭ ކުންފުނިތަކަށެވެ. އެކަމަކު ސިސިލްފަރަކަށް މި ހުއްދަ މި އަހަރު ލިބިފައެއް ނުވެ އެވެ.\nއެ މައްސަލާގައި ސިސިލްފަރު ކުންފުނިން ސިވިލް ކޯޓަށް މައްސަލަ ހުށަހެޅީ ކުންފުނިތަކަށް މާކްސް ދިނުމުގައި އިސްލާމިކް މިނިސްޓްރީން އަމަލުކުރި އުސޫލު ރަނގަޅު ނޫން ކަމަށް ބުނެ އެވެ.\nއެ މައްސަލާގައި ސުލްހަވެރި ހައްލެއް ލިބޭތޯ ބެލުމަށް ކޯޓުގެ ޑިސްޕިއުޓް މަރުހަލާގެ އަޑުއެހުންތައް މިއަދު ހެނދުނު ފެށުމުން ދައުލަތުން އެދުނީ ޖަވާބުދާރީވާން ފުރުސަތެއް ދިނުމަށެވެ. އެހެންވެ، މާދަމާއާ ހަމައަށް ދައުލަތަށް ވަނީ ފުރުސަތު ދީފަ އެވެ.\nއެ މައްސަލައިގެ ޝަރީއަތް ފަށާނީ ޑިސްޕިއުޓް މަރުހަލާގައި ސުލްހަވެރި ހައްލެއް ނުލިބިއްޖެ ނަމަ އެވެ.\nސިސިލްފަރުން ހުށަހެޅި މައްސަލާގައި ވަނީ މާކްސް ދިނުމުގައި މިނިސްޓްރީން އަމަލުކުރީ މައުލޫމާތު ދިން ގޮތާ ޚިލާފަށް ކަމަށާއި އަދި އިވެލުއޭޓް ކުރުމުގެ އުސޫލުތަކާ ޚިލާފަށް ވެސް އެ މިނިސްޓްރީން އަމަލުކުރި ކަމަށް އެ މައްސަލާގައި ބުނެފައިވެ އެވެ.\nހައްޖަށް މީހުން ގެންދިއުމުގައި 35 އަހަރުގެ ތަޖްރިބާ އެ ކުންފުންޏަށް ލިބިފައިވާއިރު، މާކްސް ދިންއިރު ތަޖްރިބާގެ ބައިން އެ ކުންފުންޏަށް އެންމެ ޕަސެންޓެއްގެ މާކްސް ވެސް ލިބިފައިނުވާ ކަމަށާއި އެއީ އެކަށީގެންވާ އަދަދެއް ނޫން ކަމަށް އެ މައްސަލާގައިވެ އެވެ.\nއިތުރު ލިޔުންތައް ސިވިލް ކޯޓް އިސްލާމް ހައްޖު އިސްލާމިކް މިނިސްޓްރީ ހައްޖު ކޯޓާ ހައްޖު ގްރޫޕްތައް\nހައްޖު މައްސަލަ ހައްލު ނުވުމުން ޝަރީއަތް ހިންގަނީ\nސިސިލްފަރުން އިސްލާމިކް މިނިސްޓްރީއާ ދެކޮޅަށް ކޯޓަށް\nހައްޖަށް ގެންދިޔުމަށް ހަ ކުންފުންޏަކަށް ހުއްދަ ދީފި\nސިފައިން އުޅަނދުތައް ފުލުހުން ޗެކްކުރާ ސަބަބު ހޯދަނީ


އުރީދޫގެ އަހަރީ އާންމު ޖަލްސާ މެއި ހަވަނަ ދުވަހު ބާއްވަން ހަމަޖައްސައިފި – އައްޑޫ އޮބްޒާވަރ\nއުރީދޫގެ އަހަރީ އާންމު ޖަލްސާ މެއި ހަވަނަ ދުވަހު ބާއްވަން ހަމަޖައްސައިފި\nއުރީދޫ މޯލްޑިވްސްގެ އަހަރީ އާންމު ޖަލްސާ އަންނަ މަހު ބާއްވަން ނިންމައިިފި އެވެ.\nމި ޖަލްސާ ބޭއްވުމަށް ހަމަޖެހިފައިވަނީ އަންނަ މަހުގެ ހައެއްވާ އާދީއްތަ ދުވަހުގެ ރޭ 8:30 ގައި، ހޮޓެލް ޖެންގެ ބޯލްރޫމްގަ އެވެ.\nމިޖަލްސާގައި މިދިޔަ އަހަރުގެ އަހަރީ އާންމު ޖަލްސާގެ ޔައުމިއްޔާ ފާސްކުރުމާއި، މިދިޔަ އަހަރުގެ މާލީ ހިސާބުތަކާއި އޮޑިޓަރުންގެ ރިޕޯޓު ފާސްކުރުމާއި، މިދިޔަ އަހަރުގެ ކުންފުނީގެ ޑިރެކްޓަރުންގެ ރިޕޯޓު ފާސްކުރުމަށް ވަނީ ނިންމާފަ އެވެ.\nމީގެ އިތުރުން ކުރިއަށް އޮތް އަހަރަށް އުރީދޫ މޯލްޑިވްސްއަށް އޮޑިޓަރެއް އައްޔަނުކުރުމާއި، ކުރިއަށް އޮތް އަހަރަށް ކުންފުނީގެ ބޯޑު ޑިރެކްޓަރުންގެ އުޖޫރަ ހަމަޖެއްސުމާ މެދު ގޮތެއް ނިންމުމަށްވެސް މިޖަލްސާއަށް ވަނީ އެޖެންޑާކޮށްފަ އެވެ.\nއުރީދޫގެ 90.5 އިންސައްތަ ހިއްސާ ކުރާ ވަތަނިއްޔާ އިންޓަނޭޝަނަލްއަށް ޑިރެކްޓަރުންގެ ބޯޑަށް ހަތް މެންބަރުން އައްޔަންކުރުމުގެ ބާރު ލިބިފައިވެ އެވެ. އަދި ކުރިއަށް އޮތް އަހަރަށް އުރީދޫގެ އޮޑިޓަރުކަމަށް ކުރިމަތިލާފައިވަނީ މިދިޔަ އަހަރުވެސް އެ ކުންފުނި އޮޑިޓް ކުރި ކޭޕީއެމްޖީއާއި، ޕްރައިސްވޯޓާހައުސްކޫޕާސް މޯލްޑިވްސްގެ އިތުރަށް އާންސްޓް އެންޑް ޔަންގެވެ. އަހަރީ އާންމު ޖަލްސާގައި އެ ކުންފުނި އޮޑިޓް ކުރާނެ އޮޑިޓަރަކު ވެސް ކަނޑައަޅާނެ އެވެ.\nއުރީދޫ މޯލްޑިވްސްގެ ޑިރެކްޓަރުންގެ ބޯޑުން ނިންމާފައިވަނީ ހިއްސާގެ ފައިދާގެ ގޮތުގައި ހިއްސާއަކަށް 3.20 ރުފިޔާ ބެހުމަށެވެ. އަހަރީ އާންމު ޖަލްސާގައި ޑިރެކްޓަރުންގެ ބޯޑުގެ މި ނިންމުމަށް ކުންފުނީގެ ހިއްސާދާރުންގެ މެދުގައި ވޯޓަށް އަހާނެ އެވެ.\nއުރީދޫ މޯލްޑިވްސް އިން ބުނީ އަހަރީ އާންމު ޖަލްސާގައި ބައިވެރިވެވޭނީ މިމަހުގެ 26ވާ ބުރާސްފަތި ދުވަހުގެ ރޭ 8:00 ޖެހުމުގެ ކުރިން ކުންފުނީގައި ރަޖިސްޓްރީވެފައިވާ ހިއްސާދާރުންނަށް ކަމަށެވެ. އަދި ޖަލްސާގައި ބައިވެރިވާން ބޭނުންވާ ފަރާތްތަކުން މެއި ތިނެއްވާ އަންގާރަ ދުވަހުގެ ހަވީރު 4:30ގެ ކުރިން ޕްރީރަޖިސްޓްރޭޝަން ފޯމު ފުރައި، އުރީދޫއަށް ހުށަހަޅަން ޖެހެ އެވެ.\nޖަލްސާ ފެށުމުގެ ކުރިން ރަޖިސްޓަ ނުކުރާ ފަރާތްތަކަށް އަހަރީ އާންމު ޖަލްސާގައި ބައިވެރި ނުވެވޭނެ ކަމަށްވެސް އުރީދޫއިން މައުލުމާތުދެ އެވެ.\nޖަލްސާއަށް ހާޒިރުވާން ޕްރީ ރަޖިސްޓްރޭޝަން ފޯމު ހުށަހެޅި ފަރާތްތަކުން ޖަލްސާއަށް ރަޖިސްޓްރީވުން ކުރިއަށް ދާނީ އަހަރީ އާންމު ޖަލްސާ އޮންނަ ރޭ، 7:30 އިން 8:30 އަށް ހޮޓެލް ޖެންގަ އެވެ. އުރީދޫއިން ބުނީ އަމިއްލަ ނަމުގައި ނުވަތަ ޕްރޮކްސީ ހިފައިގެންދާ ފަރާތްތަކަށް، ކޮންމެ ހިއްސާދާރަކަށް ކޮންމެ އެޖެންޑާ އައިޓަމަކަށް އެއް ވޯޓު ލެވޭނެ ކަމަށެވެ.\nމިފަހަރުގެ އަހަރީ އާންމު ޖަލްސާގައި އާންމު ހިއްސާދާރުންގެ ފަރާތުން ބޯޑަށް ޑައިރެކްޓަރަކު އައްޔަންކުރުމަށް ހަމަޖެހިފައެއް ނުވެ އެވެ. ސަބަބަކީ މިވަގުތު އާންމު ހިއްސާދާރުން ތަމްސީލުކުރާ ޑިރެކްޓަރު އެމަގާމަށް އައްޔަންކުރީ މިދިޔަ އަހަރުގެ އޮކްޓޫބަރު މަހު ކަމަށްވާތީ އެވެ. އެހެންކަމުން އަންނަ އަހަރުގެ އޮކްޓޫބަރު މަހުގެ ނިޔަލަށް އޭނާއަށް އެ މަގާމުގައި ދެމިހުރެވޭނެ އެވެ.\nއާންމު ހިއްސާދާރުންގެ ފަރާތުން ޑިރެކްޓަރުންގެ ބޯޑަށް އައްޔަނުކޮށްފައިވަނީ ކުރީގެ މިނިސްޓަރު އަދި ސްޓެލްކޯގެ މިހާރުގެ މެނޭޖިން ޑިރެކްޓަރު އަހްމަދު ޒުހޫރެވެ.


galehiri: ހަވޮއްޑޭ މޭނާ ކަލޭގެފާނުގެ ޢާއިލާއިން\nހަވޮއްޑޭ މޭނާ ކަލޭގެފާނުގެ ނަމުން މަޝްހޫރުވެފައިވާ ބޭފުޅަކީ ހަވޮއްޑޭ ތިރުގޭ އަޙުމަދު ކަލޭގެފާނުގެ ޙައްވާ ކަނބުލޭގެފާނާ ކައިވެނިކުރައްވައިގެން އެ ރަށުގައި ވެސް ހުންނެވި މީދޫ ޝަމްސުއްދީން ބޮޑު ފަނޑިޔާރު ތަކުރުފާނުގެ ދަރިކަނބަލުން އަލްޙާފިޡާ ބޮޑު ފާތުމާ ބީފާނުގެ، މޫސާ ކުޑަ ބަނޑޭރި ތަކުރުފާނުގެ، ޙަސަން ތައްޚާނުގެ، ޙުސައިން ތައްޚާނުގެ، އާމިނާފާނުގެ، ޢަލިތައްޚާނު (މޭނާ ކަލޭގެފާނު) އެވެ.\nއޭނާއަށް މޭނާކަން ދެއްވީ ބޮޑުފެންވަޅުގޭ އާމިނާދީދީ އާއި ކައިވެނި ކުރައްވައިގެންމާލޭގައި ހުންނެވިއިރު އެވެ. އޭގެކުރިން އޭނާއަށް ކިޔަމުން އައީ "ދޮންކޮއްޔެގޭ" "ޢަލިތައްޚާނު" އެވެ. ޙައްވާ ކަނބުލޭގެފާނާއި މޭނާ ކަލޭގެފާނު ކައިވެނިކުރެއްވީ ހަވޮއްޑާގައި މީހުން ދިރިއުޅުނު ދުވަސްވަރު އެވެ. މޭނާ ކަލޭގެފާނަކީ އޭނާ އަށް ލިބިވަޑައިގެންފައިވާ ޢިލްމުގެ ފައިދާވަރަށް ގިނަ ބަޔަކަށް ފޯރުކޮށްދެއްވި ބޮޑު ޢިލްމުވެރިއެކެވެ.\nމޭނާ ކަލޭގެފާނުގެ ބައްޕައަކީ ހިމިތީ ބޮޑުގޭ ދޮން މޫސާ ކަތީބު ކަލޭގެފާނެވެ. މިމޫސާ ކަތީބު ކަލޭގެފާނަކީ، އައްޑުއަތޮޅު ކަތީބަކަށް ވަޑައިގަތް ފ. ހިމިތީގެ ބޭފުޅެކެވެ. ހިމިތީ ދޮން މޫސާ ކަތީބު ކަލޭގެފާނަކީ ފުރަތަމަފަހަރަށް ސަރުކާރުން ކަތީބުކަމުގެ ވަޒީފާ ލިބިވަޑައިގެން އައްޑުއަތޮޅަށް ވަޑައިގެންނެވި ބޭފުޅާއެވެ. މޫސާ ކަލޭގެފާނުގެ ކުރިން ޒަމާނުއްސުރެ ކަތީބުކަން ހަމަޖެހެމުން ގޮސްފައިވަނީ ވަކި ޢާއިލާއަކަށް ނިސްބަތްވާގޮތަށް އެބަޔަކަށެވެ. މިސާލަކަށް ގަނޑުވަރު، އަތިރަގޭގެ ކޮންމެ ފިރިހެންބޭފުޅަކީ ކަތީބެކެވެ. މޫސާ ކަލޭގެފާނުގެ ފަހުން ކަތީބުކަން ދެއްވަމުންގެންދެވީ އެކަމަށްޓަކައި ކަނޑައަޅުއްވާ ބޭފުޅުންނަށް ސަރުކާރުން ދެއްވާ ފަތްކޮޅަކުންނެވެ.\nމީދޫ ބޮޑު ފަނޑިޔާރު ތަކުރުފާނުގެ ދަރިކަނބަލުން އަލްޙާފިޡާ ބޮޑު ފާތުމާބީފާނާއި މާލޭ ހެންވޭރު މުޙައްމަދު ކުޑަ ބަނޑޭރި ތަކުރުފާނާއި ކައިވެނިކުރއްވައިގެން ލިބިވަޑައިގަތް ދަރިކަލުން މޫސާ ކުޑަ ބަނޑޭރި ތަކުރުފާނުގެ، ޙަސަން ތައްޚާނުގެ ޙުސައިން ތައްޚާނު، ކައިވެނިކުރެއްވީ"ދޮންކޮއްޔެ"ގެ ފާޠިމާ ބީފާނާ އެވެ. މި ބީފާނުގެ މަތިފުށް އެނގޭކަށްނެތެވެ. "ދޮންކޮއްޔެ"އަކީ ޢާއިލީނަމެކެވެ. ނަސަބުގެ ލިޔުންތަކުގައި "ކޮއްޔެ" ބޭނުންކޮށްފައިވަނީ ފިރިހެނުންނަށް ކަމަށްވާތީ، ފާޠިމާ ބީފާނުގެ ބައްޕައަށް ދޮންކޮއްޔެ ކިޔުމަކީވެސް އެކަށީގެންވާ ކަމެކެވެ. އަދި ފާޠިމާ ބީފާނު އުޅުއްވި ގެއަށް "ދޮންކޮއްޔެގެ" މިހެން ކިޔުމަކީ ވެސް އެކަށީގެންވާ ކަމެކެވެ.\nމޭނާ ކަލޭގެފާނު، އެކި ފަހަރު އެކި ބޭކަނބަލުންނާއި ކައިވެނިކުރައްވައިގެން ބޭފުޅުން ލިބިވަޑައިގަތެވެ. މީދޫ އެދުރުގޭ އެދުރުފާނު (އާމިނާފާނު) އާ ކައިވެނިކުރައްވައި މި ކައިވެނިން "ދޮންކޮއްޔެގޭ" ފާޠިމާފާނު ލިބިވަޑައިގަތެވެ. އައްޑުއަތޮޅުގައި މިހާރު އޮތް "ދޮންކޮއްޔެގެ" ދަރިކޮޅަކީ މި ފާޠިމާފާނުގެ ދަރިކޮޅެވެ. މީދޫ އެދުރުގޭ އެދުރުފާނު(އާމިނާފާނު) އަކީގާޟީ އިބްރާހިމް މަޖުދުއްދީނާ އެއްބަނޑު އެއްބަފާ މަރިޔަމްމަނިކެގެ ބޭފުޅެކެވެ. މަޝްހޫރު ޢިލްމުވެރިޔާ މޫސަލްމުޞްޠަފާ (މާވަޑިބެއްޔާގެ މޫސާ މަނިކު) އަކީ ވެސް މޭނާ ކަލޭގެފާނުގެ ފާޠިމާފާނުގެ ދޮންމަނިކެގެ ބޭފުޅެކެވެ. އައްޑުއަތޮޅު ހިތަދޫގެކަތީބުކަން ކުރެއްވި ސ.ހިތަދޫ އަޙުމަދު ޖަމީލާ މޭނާ ކަލޭގެފާނުގެ ދޮންކޮއްޔެގެ ފާތުމާފާނުގެ ދޮންކޮއްޔެގެ ދޮންމަނިކެ އާއި މާވަޑިބެއްޔާ ކައިވެނިކުރައްވައިގެން ލިބިވަޑައިގަތް އިބްރާހިމް މަނިކުގެ ބޭފުޅެކެވެ.\nސ.ގަމު ފަތްކިޔަވާ އެދުރުތައްޚާނު (ސ.ގަމު އެދުރުގޭ މުހައްމަދު ތައްޚާނު)ގެޢަލިކަތީބު ތަކުރުފާނުގެ މަރިޔަމްފާނާއި މޭނާ ކަލޭގެފާނު ކައިވެނިކުރައްވައިގެން އިބްރާހީމް ތައްޚާނު، (އިބްރާހީމް ތަކުރުފާނު) އަދި ސިއްތީފާނު ލިބިވަޑައިގަތެވެ.\nފ. ހިމިތީގެ ބޭކަނބަލަކާއި މޭނާ ކަލޭގެފާނު ކައިވެނިކުރައްވައި2ބޭފުޅުން ލިބިވަޑައިގަތްކަމަށް މޭނާ ކަލޭގެފާނަށް މާފަ ވިދާޅުވާ "ދޮންކޮއްޔެގޭ" ތުއްތުމަނިކު ވިދާޅުވާކަމަށް ވެއެވެ. އެކަމަކު އެއީ ކޮން ބޭފުޅުންނެއްކަމެއް އެނގޭކަށް ނެތެވެ.\nމާލޭ ބޮޑުފެންވަޅުގޭ އާމިނާދީދީ އާ ވެސް މޭނާ ކަލޭގެފާނު ކައިވެނިކުރެއްވިއެވެ. ނަމަވެސް މި ކައިވެނިން ބޭފުޅަކު ލިބިވަޑައިގެންފައެއް ނުވެއެވެ.\nމޭނާ ކަލޭގެފާނު އެންމެ ފަހުން ކައިވެނިކުރެއްވީ ހުވަދޫ ހަވޮއްޑޭ ތިރުގޭއަޙުމަދު ކަލޭގެފާނުގެ ޙައްވާ ކަނބުލޭގެފާނާ އެވެ. މި ކައިވެނިން5ބޭފުޅުން ލިބިވަޑައިގަތްކަމަށް ހިތަދޫ ރިޔާޒް އަލްފާޟިލް އަޙުމަދު ޖަމީލު ލިޔުއްވައެވެ. ނަމަވެސް އެ ބޭފުޅުންގެ ޢާއިލާ އޭނާ ލިޔުއްވައިފައެއް ނުވެއެވެ. ތިނަދޫ ޖަނަވަރީގޭ އަލްމަރުޙޫމް ޙަސަން ޙިލްމީ ލިޔުއްވައިފައި ވަނީ މޭނާ ކަލޭގެފާނާއި ޙައްވާ ކަނބުލޭގެފާނާއި ދެބޭފުޅުންނަށް ލިބިވަޑައިގަތް މޫސާ ތަކުރުފާނާއި، ދަލިކާފާނާއި، ކުދެއިފާނާއި މި3ބޭފުޅުންގެ ޢާއިލާއާއި މޭނާ ކަލޭގެފާނު ދެވަނައަށް ކައިވެނިކުރެއްވި ފަތްކިޔަވާ އެދުރު ތައްޚާނުގެ ޢަލިކަތީބު ތަކުރުފާނުގެ މަރިޔަމްފާނާއި ދެބޭފުޅުންނަށް ލިބިވަޑައިގަތް އިބްރާހީމް ތައްޚާނު(އިބްރާހީމް ތަކުރުފާނު) އާއި އަދި ސިއްތީފާނުގެ ޢާއިލާ އެވެ. ޙަސަން ޙިލްމީ ލިޔުއްވައިފައިވާ މޭނާ ކަލޭގެފާނުގެ މި ޢާއިލާތައްވަނީ ވަނީ ހުވަދޫގަ އެވެ.\nމޭނާ ކަލޭގެފާނުގެ މޫސާ ތަކުރުފާނުގެ ބޭފުޅުންނަކީ ޙުސައިން ތަކުރުފާނާއި ކައިދާފާނެވެ. މި ބޭފުޅުންގެ އާއިލާ ހުވަދޫ މާމެންދޫ އާއި އެހެން ބައެއް ރަށްރަށުގައި ވެސް އެބަ ވެއެވެ.\nމޭނާ ކަލޭގެފާނުގެ ކުދެއިފާނުގެ ބޭފުޅުންނަކީ ރެކިބީފާނާއި ތަކުރުފާނެވެ. މި ޢާއިލާ ހުވަދޫ މާމެންދޫއާއި އެހެން ބައެއް ރަށްރަށުގައި އެބަ ވެއެވެ.\nމޭނާ ކަލޭގެފާނުގެ ދަލިކާފާނުގެ ބޭފުޅުންނަކީ ތިނަދޫ، ޖައްވު ޙަސަން ތަކުރުފާނާއި، ތިނަދޫ، ނަރުގިސްވިލާ ޤާސިމް ތަކުރުފާނާއި، ތިނަދޫ/ ކެނދިފަށުވިގޭ މުޙައްމަދު ތަކުރުފާނާއި، ތިނަދޫ، އަލިވާގޭ ޢަލިތަކުރުފާނާއި، އަދި ތިނަދޫ، ގްރީންޕާކް ދޮން ކަލޭގެފާނެވެ.\nމޭނާ ކަލޭގެފާނުގެ އިބްރާހީމް ތަކުރުފާނުގެ މޫސާ ތަކުރުފާނު ކައިވެނިކުރެއްވީ ހުވަދޫ ފަރެސް މާރިޗްގޭ ޚަދީޖާ (ކަތްދަ)އާ އެވެ. ލިބިވަޑައިގަތީ ފަރެސް، ނޫވިލާގޭ މުޙައްމަދު ލަޠީފު އާއި، ފަރެސް، އުދަރެސް ޢަބުދުލް ޢަޒީޒު އާއި ފަރެސް، ރަންދޯދި ސަކީނާ މޫސާ އެވެ. މޭނާ ކަލޭގެފާނުގެ އިބްރާހީމް ތަކުރުފާނު ކައިވެނިކުރެއްވީ އައްޑޫ ފޭދޫ މުސްކުޅި ކަތީބާއި އެއްބަނޑު؟ އަންހެން ބޭފުޅަކާ ކަމަށް ހިތަދޫ ރިޔާޒް އަޙުމަދު ޖަމީލް ލިޔުއްވައެވެ.\nމޭނާ ކަލޭގެފާނުގެ ސިއްތީފާނުގެ އިބްރާހީމްގެ ބޭފުޅުންނަކީ މަޑަވެލީ ޝޭޑީވިލާ ދޮންކަމަނަ އާއި މަޑަވެލީ މާފޮޅޭގޭ ޢަބުދުﷲ އިބްރާހީމާއި، މަޑަވެލީ ދޭލިޔާގޭ ޙަސަން އިބްރާހީމާއި އަދި މަޑަވެލީ ޒޫރިޔާގޭ ޙައްވާ އިބްރާހީމެވެ.\nހުވަދޫ ހަވޮއްޑޭ ތިރުގޭ އަޙުމަދު ކަލޭގެފާނުގެ ޙައްވާ ކަނބުލޭގެފާނާއި މޭނާކަލޭގެފާނު ކައިވެނިކުރެއްވީ ހަވޮއްޑާގައި މީހުން ދިރިއުޅުނު ދުވަސްވަރު އެވެ. މޭނާ ކަލޭގެފާނު، ޙައްވާ ކަނބުލޭގެފާނާއި ކައިވެނިކުރެއްވި އިރު އޭގެކުރިން މި ޙައްވާ ކަނބުލޭގެފާނާއި ކައިވެނިކުރައްވައި ބޭފުޅުން ލިބިވަޑައިގެންނެވި ހަވަރުތިނަދޫ ރާގުޅި އަޙުމަދު ކަލޭގެފާނު ވަނީ އަވަހާރަވެފައެވެ. ރާގުޅި އަޙުމަދު ކަލޭގެފާނަކީ މޭނާ ކަލޭގެފާނު ހަވޮއްޑާއަށް ވަޑައިގަތް ދުވަސްވަރުގެ ހުވަދޫ ވާރުވެރިން(އަތޮޅުވެރިން)ކަމަށްވާ ހަވަރުތިނަދޫ ޙާޖީ މުޙައްމަދު ކަލޭގެފާނުގެ ބައްޕަގެ ބޮޑުބޭބެ އެވެ. ރާގުޅި އަޙުމަދު ކަލޭގެފާނަކީ ވެސް ހުވަދޫގެ ވާރުވެރިކަންކުރެއްވި ވަރަށްބޮޑު ފައިސާވެރިއެކެވެ.\nމޭނާ ކަލޭގެފާނު، ޙައްވާ ކަނބުލޭގެފާނާއި ކައިވެނިކުރައްވައިގެން ހަވޮއްޑާގައި އުޅުއްވި ނަމަވެސް ހަވަރުތިނަދޫއަށް ވަޑައިގެން އެ ރަށުގެ ކުދިންނާއި މީސްމީހުންނަށް ޢިލްމު އުނގަންނައިދެއްވި އެވެ. މި ލިޔުމުގެ ފެށުމުގައި ދެންނެވިހެން ހަވޮއްޑޭ މޭނާ ކަލޭގެފާނަކީ މީދޫ ޝަމްސުއްދީން ބޮޑު ފަނޑިޔާރު ތަކުރުފާނުގެ ދަރިކަނބަލުން އަލްޙާފިޡާ ބޮޑު ފާތުމާ ބީފާނުގެ މޫސާ ކުޑަބަނޑޭރި ތަކުރުފާނުގެ ޙަސަން ތައްޚާނުގެ ޙުސައިން ތައްޚާނުގެ އާމިނާފާނުގެ ޢަލިތައްޚާނު (މޭނާ ކަލޭގެފާނު) އެވެ. މިހެންވުމުން އެ ދުވަސްވަރު ހުވަދޫގައި ތިއްބެވި ބޮޑު ފަނޑިޔާރު ތަކުރުފާނުގެ ދަރިކަނބަލުން އަލްޙާފިޡާ ބޮޑު ފާތުމާ ބީފާނުގެ ޢާއިލާގެ ބޭފުޅުންގެ ވަރަށްބޮޑު ގާތްކަމަކާއި އެހީތެރިކަން މޭނާ ކަލޭގެފާނަށް ލިބިވަޑައިގަތެވެ. އެ ދުވަސްވަރުގެ ހުވަދޫ ވާރުވެރިޔާ ޙާޖީ މުޙައްމަދު ކަލޭގެފާނާއި ދެބެންގެ ދެދަރި ދައްތަ ދަލިކާފާނާއި ކައިވެނިކުރައްވައިގެން ހަވަރުތިނަދޫގައި ހުންނެވި ދެއްވަދޫ ގަނޑުވަރު ކަތްދައިދީ (ދެއްވަދޫ ގަނޑުވަރުދީދީ، ޚަދީޖާދީދީ) ގެ އިސްމާޢީލް ދީދީ އަކީ އެއްފަރާތުން މޭނާ ކަލޭގެފާނު ނިސްބަތްވާ އަލްޙާފިޡާ ބޮޑު ފާތުމާ ބީފާނުގެ ޢާއިލާގެ ބޭފުޅެއް ވެސްމެ އެވެ. އެހެންވުމުން ތިމާގެކަމުގެ ގޮތުން މި އިސްމާޢީލް ދީދީގެ ވަރަށްބޮޑު އެހީތެރިކަމާއި ގާތްކަން މޭނާ ކަލޭގެފާނަށް ލިބިވަޑައިގަންނަވަމުން ދިޔައެވެ.\nމޭނާ ކަލޭގެފާނު ހުވަދޫގައިހުންނެވި ދުވަސްވަރު، އައްޑޫ މީދޫ ބޮޑު ފަނޑިޔާރުތަކުރުފާނުގެ ދަރިކަނބަލުން އަލްޙާފިޡާ ބޮޑު ފާތުމާ ބީފާނުގެ ޢާއިލާގެ ބޭފުޅުންގެ ތެރެއިން ހުވަދޫގައި ތިއްބެވީ ފަނޑިޔާރު ތަކުރުފާނުގެ ދަރިކަނބަލުން އަލްޙާފިޡާ ބޮޑު ފާތުމާ ބީފާނުގެ ކޮރުވަލު ޒުލައިޚާބީގެއަތިރީ ޙައްވާބީގެ އަތިރީކަމަނާގެ އިބްރާހިމް މުޡުހިރުއްދީނުގެ ޢާއިލާގެ ބައެއް ބޭފުޅުންނާއި އަތިރީކަމަނާގެ ފާޠިމާ މާވާކިލެގެފާނުގެ ޢާއިޝާ ކަނބާފާނުގެ މުޙައްމަދު ޣިޔާޘުއްދީންގެ އިބުރާހީމް ފާމުލަދޭރިކިލެގެފާނުގެ ޢާއިލާގެ ބައެއް ބޭފުޅުންނެވެ. ތިނަދޫ ޖަނަވަރީގޭ ޙަސަން ޙިލްމީ ލިޔުއްވައިފައިވާ އޭނާއާއި އެހެން މީސްމީހުންގެ ވަނަވަރުތަކާއި އަދި ޙަސަން ޙިލްމީގެ އެހެން ބައެއް ލިޔުންތަކުން ވެސް މިކަން އެނގެއެވެ. ހުވަދޫގައިއޮތް މި ދެންނެވި އަލްޙާފިޡާ ބޮޑު ފާތުމާ ބީފާނުގެ ޢާއިލާގެ ބޮޑުބައެއްވަނީ ދެއްވަދޫ ގަނޑުވަރު ދޮންދަލޭކަ ކަނބުލޭގެފާނު(2) ގެ ޢާއިލާ އާއި ވެސް ގުޅިފައެވެ.\nދޮން ދަލޭކަ ކަނބުލޭގެފާނު(1) އަކީ ދެއްވަދޫ ރަސްގެފާނުގެ ބައްޕާފުޅު ޝައިޚުލްޙާއްޖު ޢަލީ ތުއްކަލާ އާއި އެއްބަނޑު ބޭފުޅެކެވެ. ދޮން ދަލޭކަ ކަނބުލޭގެފާނު(2) އަކީ ދެއްވަދޫ ގަނޑުވަރު ދޮން ދަލޭކަ ކަނބުލޭގެފާނެވެ. ދޮން ދަލޭކަ ކަނބުލޭގެފާނު(3) އަކީ ދޮން ދަލޭކަ ކަނބުލޭގެފާނު(2) ގެދަރިކަނބަލުން މަރިޔަމް ކަނބުލޭގެފާނުގެ ބޭފުޅެކެވެ.\nހުވަދުއަތޮޅުން ގިނައިން ފެންނަކަމަށް ލިޔުންތަކުން މިހާރު ވެސް އެނގޭ އެއް ދަރިކޮޅަކީމީދޫ ޝަމްސުއްދީން ބޮޑު ފަނޑިޔާރު ތަކުރުފާނުގެ ދަރިކޮޅެވެ. ރާއްޖޭގެ ކޮންމެ ދަރިކޮޅަކީ ވެސް މީސް ގިނަ ވަރަށް ބޮޑެތި ދަރިކޮޅެވެ. އެނގެންނެތް ޒަމާނުއްސުރެ ހިނގަމުންދާ ދަރިކޮޅުތަކެވެ. ނަމަވެސް ލިޔެކިޔުންތަކުން އެކަން އެނގެން ނުހުންނަނީ އެވެ. ލިޔެކިޔުމުގެ ކަންތައް ރާއްޖޭގައި ޢާއްމުވުމުގެ ކުރިން ލިޔެވި ފެންނަ ފަށުގައި ވަނީ ވެސް މަދު ދަރިކޮޅެކެވެ. މިދެންނެވި ގޮތުން ލިޔެކިޔުންތަކުން ހުވަދޫގައި ފެންނަ ބޮޑު އެއް ދަރިކޮޅަކީ އައްޑޫ މީދޫ ބޮޑު ފަނޑިޔާރު ތަކުރުފާނުގެ ދަރިކޮޅަށްވެފައި ވަނީއެވެ.\n03 ފެބްރުއަރީ 1887މ. ދުވަހުގެރޭ މާލޭގައި ހިންގި ބޮޑުހުޅު ޖެހުމުގެބޮޑުންނާއި އަދި ޙާދިސާގައި ފަންޑިތަ ހެދި މީހެއްކަމަށްވާ "ކުދުއަބޫ" އާއި މޭނާ ކަލޭގެފާނާއި ގާތްކަމެއް އޮވެ، އެ ޙާދިސާގައި މޭނާ ކަލޭގެފާނު އޭނާގެބައްޕަގެ ރަށަށް ފ.ހިމިއްޗަށް ފޮނުވައިލެއްވިކަމަށް ނުވަތަ އަރުވާލެއްވި ކަމަށް ބުނެވެއެވެ. އެ ޙާދިސާގެ ބައެއް މީހުން ތަޅައި ބުރީ ހަން ނެގިކަމަށްވިޔަސް މޭނާ ކަލޭގެފާނަށް އެ ފަދަ އަދަބެއް ލިބިވަޑައިނުގަންނަވާކަމަށް ވެސް ބުނެވެއެވެ. 16 ޑިސެމްބަރ 2010 ގެ "ހާމަ" ނޫހުގައި "ކަނބާފާނު ގަނޑުވަރާއި ހަކުރާ ގަނޑުވަރު (4)" މި ސުރުޚީގެ ދަށުގައި އަލްފާޟިލް މުޙައްމަދު ނަޞީރު އއ. މާޅޮސް ލިޔުއްވަނީ [ބުނެވެނީ، ކަނބާފާނުގަނޑުވަރުގައި، ހޮނު އަލިފާނުން ދިއްލައިފައިވާ ބައްތިއެއް ހުންނަ ކަމަށާއި، އެ ބައްތި ދިއްލައިފައި ވަނިކޮށް، އެ ގޭގައި ރޯކޮށް ނުލެވޭނޭތީ، "ކުދުއަބޫ" ލައްވައި "ނުފެންނަ އަނދުން" އަޅުވައިގެން ވަދެ އެގަނޑުވަރު ރޯކޮއްލީ ކަމުގައެވެ. މި ޙާދިސާގައި ހަކުރާ ގަނޑުވަރެއް ނާނދައެވެ.] މިހެންނެވެ.\nހަވީރު ނޫހުގައި "އިބްރާހީމް ދޮށިމޭނާ ކިލެގެފާނު (ދެވަނަބައި)" ގައި އަލްފާޟިލާ ނަސީމާ މުޙައްމަދު ލިޔުއްވައިފައިވަނީ [ޝަރީޢަތަށް ސާބިތުވީގޮތުގައި، އެކި ކަންތައް ކޮށްފައިވަނީ އެކި މީހުންނެވެ. ނަމަވެސް އެންމެން ވެސް ބުނެފައިވަނީ، އެ ކަންކަން ކުރަން ވިދާޅުވީ އަތިރީގޭ އިބްރާހީމް ދޮށިމޭނާކިލެގެފާނު ކަމަށެވެ. ހައްޔަރު ކުރެވުނު އެންމެ ބޭފުޅުން ޝަރީޢަތްކޮށްފައި އަރުވައިލީއެވެ. ބައެއް ބޭފުޅުން ތަޅައި ބުރިހަން ނަގައިފައެވެ. އިބްރާހީމް ދޮށިމޭނާކިލެގެފާނު އަރުވައިލެވުނީ، 1887 ވަނަ އަހަރުގެ ސެޕްޓެމްބަރު 29 ހާތާނގައި، އައްޑުއަތޮޅު ހުޅުދޫއަށެވެ. އިނގިރޭސީންނަށް މި ޚަބަރުތައް ލިބުމުން މިކަން ހިނގި ގޮތް ބެލުމަށް ގަވަރުނަރުގެ ފަރާތްޕުޅުން 26 އޮކްޓޫބަރު 1887 ގައި މާލެއަށް މަނަވަރެއް ފޮނުއްވި އެވެ. ކުރެވުނުތަޙުޤީޤުން އެނގުނީ، ކުށްވެރިވީ ބޭފުޅުން އަރުވައިލެވުނީ ފުރިހަމައަށް ޝަރީޢަތްކޮށްފައި ކަމަށާއި، އެ އެންމެންގެ ކަންތައްތައް ރަނގަޅަށް ބަލަހައްޓަމުން ގެންދާ ކަމެވެ.] މިހެންނެވެ.\nމޭނާ ކަލޭގެފާނު ހުވަދުއަތޮޅުގައި އުޅުއްވި ދުވަސްވަރު، ޖެހިވަޑައިގަތް އާލާސްކަންފުޅަކަށް ފަރުވާ ހޯއްދަވަމުން ގެންދެވި ނަމަވެސް މާބޮޑު ލުޔެއް ލިބިވަޑައިނުގަތުމުން އޭނާގެ އެދިވަޑައިގަތުމަކަށް އައްޑުއަތޮޅުން "ދޮންކޮއްޔެގެ" ދޯނި ހުވަދުއަށް ގޮސް މޭނާ ކަލޭގެފާނު ގޮވައިގެން އައްޑުއަށް ދިޔަކަމަށްވެ އެވެ. އެ ފަހަރު މޭނާ ކަލޭގެފާނު ވަޑައިގަތީ ފޭދޫއަށެވެ. މޭނާ ކަލޭގެފާނުގެ އިބްރާހީމް ތަކުރުފާނު ކައިވެނިކުރެއްވީ ފޭދޫ މުސްކުޅި ކަތީބާއި އެއްބަނޑު އަންހެން ބޭފުޅަކަށް ވުމުން އެ ދުވަސްވަރު ފޭދޫގައި މޭނާ ކަލޭގެފާނުގެ ޢާއިލާގެ ބޭފުޅުން ތިއްބަވާނެކަމަށް ބެލެވެ އެވެ. މޭނާ ކަލޭގެފާނު ފޭދުއަށް ވަޑައިގަތް ދުވަހު ފަރުވާދެވެމުން ގެންދަނިކޮށް ހަމަ އެދުވަހުމެ، އަވަހާރަވީ އެވެ. މޭނާ ކަލޭގެފާނުގެ މަހާނަ ހުރިކަމަށް ބުނެވެނީ ފޭދޫ ހުކުރުމިސްކިތުގެ ޤަބުރުސްތާނުގައެވެ.\nމަތިވެރިﷲ މޭނާ ކަލޭގެފާނަށް ސުވަރުގޭގެ މަތިވެރި ރަޙުމަތް މިންވަރުކުރައްވާށި އެވެ. އާމީން!\n14 ޖެނުއަރީ 2013މ.


Karaa Akee Fani Giran Ehvana, Faidhaa Ves Ehaa Bodu - Vaguthu\nކަރައަކީ ފަނި ގިރަން އެއްވަނަ، ފައިދާވެސް އެހާ ބޮޑު\nކަރައަކީ ދިވެހިންނަށް ރޯދަ މަހުގެ ނިޝާނެކެވެ. ކަރާ ފަންޏަކީ ރޯދަ ވީއްލާ ވަގުތު، ގޭގެއާއި އެނޫންވެސް ތަންތަނުގެ ސުފުރާމަތި ފަޅުފިލުވާލަދޭ ބައިވެރިޔާއެވެ. އާއްމުކޮށް ރާއްޖޭގައި މި ބާވަތް ހައްދާ، ވިއްކާ އުޅޭއިރު، މި ދުވަސްވަރު ބާޒާރުގައި ކަރާގެ އަގު އުޅެނީ ތަންކޮޅެއް މަތީގައިމެއެވެ.\nއެހެންކަމުން، ދިވެހީންގެ ރަމަޟާން މަހުގެ މި ބައިވެރިޔާގެ ސަބަބުން ހަށިގަނޑަށް ލިބޭ ފައިދާތައް ބަލާލުމަކީ ނެތް ކަމެއް ނޫނެވެ.\nދިވެހިންގެ ތެރެއިން ގިނަ މީހުންނަކީވެސް ބަރުދަން ލުއިކުރުމަށް ކެނޑިނޭޅި މަސައްކަތް ކުރާ ބައެކެވެ. މި މޭވާއަކީ އެބޭނުމަށްވެސް ރަނގަޅު އެއްޗެކެވެ. ރޯދަ މަހު ބަރުދަން ލުއިކުރުމަށް ހިތުލައިގެން ތިބި މީހުންނަށް މިއީ "ސަޅި" އެއްޗަކަށް ވާނެއެވެ.\nމި ބޮޑު މޭވާގެ ސަބަބުން ބަރުދަން ލުއިވަނީ އޭގައި ގިނަ އަދަދަކަށް މިނަރަލް އާއި ފެން ހުންނާތީއެވެ. ހަމައެހެންމެ، އޭގައި ގިނަ އަދަދަކަށް އިލެކްޓްރޮލައިޓް މާއްދާއާއި ވިޓަމިން ހުންނާތީވެސް، މި ބޭނުމަށް މި ފުދެއެވެ.\nސްޓްރެސް އިން ދުރުކޮށްދޭ\nކަރާގައި ގިނަ އަދަދަކަށް ވިޓަމިން ބީ6 އެކުލެވޭ މޭވާއެއް ކަމުން މިއީ ސްޓްރެސް، އެންޒައިޓީ އަދި މިފަދަ އެނޫންވެސް ނަފްސާނީ ބަލިތަކުން ދުރުކުރުމަށް މަގުފަހިކުރުވާ އެއްޗެކެވެ.\nޞިއްޙީ މާހިރުން ބުނާ ގޮތުގައި ކަރައަކީ ހަންގަނޑު ތެޔޮވުމުން ދުރުކޮށްދީ، އޮށާޅަ އާއި އެނޫންވެސް ބިހިތައް ފިލުވާލުމަށް ރަނގަޅު ބާވަތެކެވެ.\nއިތުރު އެތައް ފައިދާތަކެއް\nކަރާގައި ގިނަ އަދަދަކަށް ސޯޑިއަމް އާއި ޕޮޓޭޝިއަމް އެކުލެވޭތީ މިއީ ހަކަތަ ލިއްބައިދޭ ބާވަތެކެވެ. ހަމައެހެންމެ، ފައިބަރު އެކުލެވޭތީ، މިއީ ހަޖަމު ކުރުމަށް އެހީވެދޭ ބާވަތެކެވެ. މީގެއިތުރުން، ލޭ މައްޗަށް ދިޔުމާއި އެނޫންވެސް ތަފާތު ބަލިތައް ޖެހުމުން، ކަރާގެ ސަބަބުން ދުރުވާނެއެވެ.\nމެއި 16, 2018 - 15:53\nޕެރެޑައިސް އައިލެންޑް ރިސޯރޓްގެ ޗެފަކަށް ދިވެއްސަކު ހުރުން އެއީ މަމެން އުފާ ކުރާ ކަމެކޭ. އެކަން އެހެން އެވަނީ އެއީ ޕެރެޑައިސް އައިލެންޑް ރިސޯރޓްގެ ޖީއެމް އަކަށް ވެސް ދިވެއްސަކު ހުރުމުންނޭ އެކަމަކު ރާއްޖޭގެ ރިސޯރޓްސް ތައް އޮޕަރޭޓް ކުރާ އެހެން ރިޗް ބޯއިޒް އިންނަށް ދިވެއްސަކު ރިސޯރޓްގެ ޖީއެމް އަކަށް ބަހައްޓަން އެއްގޮތަަކަށް ވެސް ކަމަކު ނުދޭ ދިވެއްސަކު ޑައިރެކްޓަރ އޮފް އޮޕަރޭޝަންސްގަިއ ބަހައްޓަން ކަމަކު ނުދޭ މިވަނީ ކީއްތޯ ބަލަން އެބަޖެެހެއޭ އަދި ވަން އެން އޮންލީ ފަދަ ޗެއިންސް ތަކުގައި ބޮޑެތި މަގާމް ތައް ދިވެހިންނަށް ނުދެނީ ކީއްވެތޭ އެމެން ގެ ރިސޯރޓް އޮޕަރޭޓް ކުރާތާ 15 އަހަރު ވެގެން ދާއިރު ވެސް ކޮބާތޭ އެމެން ތަމްރީން ކުރި މީހުންނަކީ އެެމެން ރިސޯރޓަށް މުވައްޒަފުން ތަމްރީން ކުރަނީ އޭ ކިޔާ ދިވެހިން ތަމްރީން ކުރަނީ ކުނި ކަހާމީޙާގެ މަގާމަށް ތޭ އެއީ މަމެން ކޮށްލަން ބޭނުންވާ ސުވާލެކޭ ޓު މީ އައި އޭމް ބޮދަރޑް އޮން ދިސް އައި ކާންޓް ޓޭކް ދިސް ސްޓަފް ނޯމޯރ. ޑާޑާޑާޑާ ޑާޑާޑާޑާ ޑާޑާޑާޑާ ޑާޑާޑާޑާ...


ޖަނަވަރީ މަހު މީރާއިން 1.79 ބިލިއަން ރުފިޔާ ބަލައިގެންފި\nއާމްދަނީ ދަށްވުމުގެ މައިގަނޑު ސަބަބަކީ ކޮވިޑް-19 އާ ގުޅިގެން ފަތުރުވެރިން ރާއްޖެއަށް ޒިޔާރަތްކޮށްފައިވާ މިންވަރު ދަށްވުން\n11 ފެބްރުއަރީ 2021 | ބުރާސްފަތި 16:52\nޖަނަވަރީ 2021 ގައި މޯލްޑިވްސް އިންލެންޑް ރެވެނިއު އޮތޯރިޓީ (މީރާ) އަށް 1.79 ބިލިއަން ރުފިޔާ ބަލައިގަނެފިއެވެ.\nމީރާއިން ބުނީ، ޖަނަވަރީ 2020 ގައި ލިބުނު އާމްދަނީ އާއި އަޅާބަލާއިރު ޖަނަވަރީ 2021 ގައި ލިބިފައިވާ އާމްދަނީ ދަށްވުމުގެ މައިގަނޑު ސަބަބަކީ ކޮވިޑް-19 އާ ގުޅިގެން ފަތުރުވެރިން ރާއްޖެއަށް ޒިޔާރަތްކޮށްފައިވާ މިންވަރު ދަށްވެފައިވުމުގެ ސަބަބުން ޓޫރިޒަމް ދާއިރާގެ އިޤްތިޞާދީ ހަރަކާތްތައް ކުރިއަށްވުރެ މަދުވެ، ޓޫރިޒަމް ދާއިރާއިން ޓެކުހުގެ ގޮތުގައި ލިބިފައިވާ އާމްދަނީ ދަށްވެފައިވުން ކަމަށެވެ.\nޖަނަވަރީ 2021 ގައި މީރާއަށް ބަލައިގަތް އާމްދަނީގެ އެންމެ ބޮޑު ބައެއް ހިއްސާކުރަނީ އާމްދަނީން ނަގާ ޓެކުހެވެ. އެއީ 43.4 އިންސައްތަ ނުވަތަ 777.46 މިލިއަން ރުފިޔާއެވެ. ދެން އެންމެ ބޮޑު އާމްދަނީއެއް ލިބިފައިވަނީ ޖީ.އެސް.ޓީ އިންނެވެ. އެއީ 41.0 އިންސައްތަ ނުވަތަ 734.60 މިލިއަން ރުފިޔާއެވެ. މީގެ އިތުރުން، ގްރީން ޓެކްސްގެ ގޮތުގައި 57.35 މިލިއަން ރުފިޔާ (3.2 އިންސައްތަ)، ޓޫރިޒަމް ލޭންޑް ރެންޓް ގޮތުގައި 52.34 މިލިއަން ރުފިޔާ (2.9 އިންސައްތަ)، ބީ.ޕީ.ޓީގެ ގޮތުގައި 45.57 މިލިއަން ރުފިޔާ (2.5 އިންސައްތަ) އަދި އެހެނިހެން ޓެކުހާއި ފީގެ ގޮތުގައި ލިބިފައިވާ 123.35 މިލިއަން ރުފިޔާ (6.9 އިންސައްތަ) ހިމެނެއެވެ.\nޖަނަވަރީ 2021 ގައި ބަލައިގަނެފައިވާ އާމްދަނީގެ ތެރޭގައި 46.01 މިލިއަން އެމެރިކާ ޑޮލަރު ހިމެނެއެވެ. މީރާ އިން ޖެނުއަރީ މަހު 1.79 ބިލިއަން ރުފިޔާ ލިބިފައިވާއިރު މީރާ އިން ޚިދުމަތްދޭ ގަޑިތަކަށް ވަނީ ބަދަލު ގެނެސްފައެވެ. އެގޮތުން ޓެކްސްޕޭޔަރ ސަރވިސް ސެންޓަރާއި ހުޅުމާލެ ކަލެކްޝަން ސެންޓަރުން ޚިދުމަތްދޭ ގަޑިތަކަށް ބަދަލު ގެނައުމަށް ނިންމާފައިވެއެވެ.\nމީރާ އިން ބުނީ ޚިދުމަތް ދިނުމަށް ނަންބަރު ދޫކުރާނީ ހެނދުނު 08:15ން މެންދުރުފަހު 12:00ށް ކަމަށެވެ. މިހާރު އަމަލު ކުރަމުންދާ ގޮތަށް މީރާގެ ސަރވިސް ސެންޓަރުތަކުން ޓޯކަން ނަންބަރު ދޫކުރުމުގެ ބަދަލުގައި ޓޯކަން ނަންބަރު ދޫކުރާނީ މީރާގެ މޯބައިލް އެޕްލިކޭޝަން އަދި ކިއު-ބީ އެޕްލިކޭޝަން މެދުވެރިކޮށް ކަމަށް އެ އޮތޯރިޓީން ބުންޏެވެ.\nއަދި އެޕްލިކޭޝަން މެދުވެރިކޮށް އޮންލައިން ޓޯކަން ނެގެން ނެތްނަމަ 3020460 އާއި ގުޅައިގެން އެޕޮއިންޓްމަންޓް ހެދޭނެ ކަމަށް ވެސް މީރާއިން ބުންޏެވެ.\nކޯވިޑް-19ގެ ޕޮޒިޓިވް ކޭސްތައް އިތުރުވަމުންދާ މި ދަނޑިވަޅުގައި މީރާގެ ޚިދުމަތްތައް އޮންލައިންކޮށް ލިބޭނެ އިންތިޒާމު ހަމަޖެހިފައިވުމުން ވީހާވެސް ގިނަ ފަރާތްތަކުން އެމަގު އިޚްތިޔާރުކުރަން މިރާއިން އިލްތިމާސްކުރެއެވެ.


ވަރަށް ލޯބިވޭ – Esfiya\nްއިރުއޭގެ ވާޖިބު އަދާކުރިއެވެ. މުޅިން އާ ދުވަހެކެވެ. ކުދި ނޫކުލައިގެ ވިލާތައް އެތުރިފައިވަނީ ބަލައި ފޫހިނުވާނެ ގޮތަަކަށެވެ. ގުދުރަތުގެ ފުރިހަމަ ކަމާއެވެ. ކޮވެލިތައް ގޮވާއަޑުން އިތުރު ފުރިހަމަ ކަމެއް ގެނުވައި ދިނެެވެ. ވައިރޯޅިއާއިއެކު ރުއް ގަސްތައް ހެލިލާގޮތެވެ. ހިތައް ބުނެދޭން ދަތި އުފާވެރިކަމެއް ވެރިވެގެން ދެއެވެ.\nއަހަރެންނާއި ފިރިމީހާ ސެހެރު ތިބީ އަތިރިމަތީގަ އެވެ. ތަންކޮޅެއް ދުރުގައި ވެއްޔާއި ކުޅެން އަހަރެމެންގެ ދެއަހަރަށްދާ މަލާކް އިނެވެ. ބަންދު ދުވަސްތަކުގައި ވެއްޔާކުޅެން މަލާކް ގޮވައިގެން އަތިރިމައްޗައް ދިޔުމަކީ އަހަރެންނާއި ސެހެރު ގަވާއިދުން ކުރާކަމެކެވެ. ސެހެރު އަކީ ރަށު ސުކޫލުގެ ޕުރިންސިޕަލެވެ. އަހަރެން ވަޒީފާ އައް ދިއުން ހުއްޓާލީ މަލާކް އަށް ބަލިވެއިން ހިސާބުންނެވެ.\nއަހަރެންނަކީ މާލޭ ކުއްޖެކެވެ. އުޅެބޮޑުވީ މާލޭގަ އެވެ. ގުރޭޑް ދިހައެއް ނިއްމާލީ އެއްވަނައިގައި ފާސްވެގެންނެވެ. މަންމަމެން އަހަރެންނަށްޓަކާ ފަހުރުވެރިވިއެވެ. އަހަރުގެ ޗުއްޓީ ނިމި އަހަރެން އެގާރަ ބާރަ ކިޔެވުމަށް ކޮލެޖަށް ދާންފެށީމެވެ. އަހަރެންނަކީ އެއްއިރެއްގަވެސް މާ ރަހުމަތްތެރިން ގިނަ މީހެއް ނޫނެވެ.\nކޮލެޖްގައި އަހަރެން ވާހަކަ ދައްކައި ނުހަދަމެވެ. ނަމަވެސް އަހަރެންގެ އެ މަޑުމައިތިރި މިޒާޖް ބަދަލުވިއެވެ. ރައިޝަމް އަކީ އަހަރެންގެ ކުލާސް ކުއްޖެކެވެ. ކުލާސްތެރޭ އަހަރެން މަޑުން އިންނާތީ ރައިޝަމް ސުވާލު ކުރާނެއެވެ. އަހަރެން އަޅައެއް ނުލަމެވެ. ނަމަވެސް ރައިޝަމް އާއި ރަހުމަތްތެރކަން ބަދަހިވި ހިސާބުން އަހަރެންވެސް ކުލާސްތެރޭ ވާހަކަ ދައްކައި ހަދަމެވެ. ރައިޝަމް އަކީ އަހަރެންގެ ބެސްޓުފުރެންޑަށްވެ ނިމިއްޖެއެވެ. ރައިޝަމް އެއިރު އުޅުނީ ކުއްޖަކާވެސް ރައްޓެހިވެގެންނެވެ. ރައިޝަމްގެ އެދުމަކީ އަހަރެންވެސް ރަގަޅު ކުއްޖަކާއި ލޯބީގެ ގޮތުން ގުޅުމެވެ. ދުވަސްތައް ފާއިތުވަމުން ދިޔައެވެ. އިމްތިހާނު ކައިރިވާތީ އަހަރެންގެ ހުރިހައި ވިސްނުމެއް ހުރީ ކިޔެވުމަށް ހުއްޓިފައެވެ. ރައިޝަމްގެ ޝަކުވާ އަކަށްވީ އަހަރެން ހުސްކޮށް ހުރުމެވެ. ރަގަޅު މީހަކު ފެނުމުން ތިކަންވެސް ވާނެ ކަމުގައި ބުނެ އަހަރެން އެވާހަކަ ކުރުކޮއްލަނީ އެވެ.\nރައިޝަމްގެ ބޭބެ ބޭރަށް ކިޔަވަން ގޮސްފައި އެނބުރި މާލެ އަންނާތީވެ ކެއްކުމުގައި އެހީތެރިވާން އަހަރެންހުރީ ރައިޝަމްގެ ގޭގައެވެ. ރައި އަހަރެން ދާންވެއްޖެ. މަންމަވެސް ގުޅައިފި ލަސްވެގެން. އަހަރެން ބުނީމެވެ. އޯކޭ ބޭބީ ޝިވީ ގޮވައިގެން މި ގަނޑީގަ އަހަރެންނަކަށް ނުދެވޭނެ އެއްނު އަދި ދޮންބެ ކޮޓަރިވެސް ސާފުކުރަން އެބަޖެހޭ. ރައިޝަމް އެއްނޭވާއިން ވާހަކަ ދައްކައި ނިއްމައިލިއެވެ. ދެން އަހަރެން އެކަނިވިޔަސް ދާނީ ގެއައް. ބައްޕަ އުޅޭނީ އޮފީހުގަ. މިގަޑީގަ ގުޅިޔަސް ޔަގީން ނާދެވޭނެކަން. އަހަރެން ކަންބޮޑުވުން ފާޅުކުރީމެވެ. ޝިވީ ހާސްނުވެބަލަ. އަހަރެންގެ ފުރެންޑެއް ހުންނާނެ. އަކީލް. އޭނަޔާއެކު ޝިވީ ދާން އެއްބަސްވެއްޖިއްޔާ މިހާރުވެސް އޭނަ ގެނެވިދާނެ ޝިވީ ބަލާ. އެގޮތް އޯކޭތަ. ރައިޝަމް ބުންޏެވެ. ވިސްނަން ވަގުތު ބޭކާރު ކުރުމެއްނެތި ރައިޝަމްގެ ހުށަހެޅުމަށް އަހަރެން ތާއީދު ކުރީމެވެ.\nޝިވީގެ ވޯޓުން ބިލު ފާސްވެ މިގުޅަނީ އަކީލް އައް. ރައިޝަމް ހެމުން ހެމުން ބުންޏެވެ. އަހަރެންނަށްވެސް ހީނލެވުނެވެ. ރައިޝަމް ކަހަލަ ރަގަޅު ރަހުމަތްތެރިޔަކު ލިބުނުކަމީ އަަހަރެންގެ ނަސީބެވެ. މައްސަަލައެއްނެތޭ ރައި. ތި ގެންނަ މީހަކު ގެނޭ. މަންމަ ހުންނާނެ ލަސްވެފަ. އަހަރެން ބޭނުން ދާން. އަހަރެން ބުނެލީމެވެ. އޯކޭ ޝިވީ. މިގުޅަނީ އަކީލް އައް ވަކީލު ކުރާހާާލު. އަހަރެންނަކަށް ހުނުން ކޮންޓުރޯލް ނުުކުރެވުނެވެ. ބަޑުގައި ރިއްސާވަރަށް ހިލީމެވެ. ދެން އޯކޭ އޭ ތިގުޅާ މީހަކަށް ގުޅާބަ ނިކަން ރައިގަނޑާ. އަހަރެން ހެމުން ބުނީމެވެ. މި ގުޅަނީ އިނގޭ. މާގިނަ އިރުތަކެއްނުވެ އަކީލް އަހަރެން ބަލައި އައެވެ. އަކީލް އަހަރެންގެ ޝިވީ ނުހަނު ލޮތްބާއި ރައްކާތެރިކަމާއެކު ގެއައް ގެންގޮސްދޭތި. އޭނަޔަށް ގޮތެއް ވެއްޖިއްޔާ ކުޅިދައްކައިލާނަން. ރައިޝަމް ބުންޏެވެ. އަކީލް ހީލިއެވެ. ހޫމް މައްސަލައެއް ނެތޭ. ތިކަން ކުރާކައްނޫންތަ މަމިއައީ. އޯކޭ ދެން. ޝިވީ އަރާ ސައިކަލް ފަހަތައް އެއިރުން އަވަހަށް ދެވޭނީ. އަކީލް ބުނެލިއެވެ.\nއަކީލް އާއިއެކު އަހަރެން ގެއައް ދިޔައީމެވެ. އަކީލް ވާހަކައެއް ނުދައްކައެވެ. ސައިކަލުން ފައިބައި އަކީލް އައް ޝުކުރުއަދާ ކުރީމެވެ. އަދި ދިމާވާނެ ދޯ. އަހަރެން އެނގިދާނެތާއޭ ބުނެ އަވަހަށް ގެއައް ވަނީމެވެ. އެރޭ ނިދަން އުޅެއުޅެ އަހަރެންގެ ލޮލަކަށް ނިންޖެއް ނައެވެ. ދެލޯ މަރާލާއިރަށް ފެންނަނީ އަކީލް އެވެ. ކީއްވެގެން ވާގޮތެއް ކަމެއް އަހަރެންނަކަށް ނޭގެއެވެ. އިގޭހާވެސް ކަމަކީ އަހަރެންގެ ހިތުގައި އަކީލް އައް ހާއްސަ މަގާމެއް ދެވެން ފެށުނުކަމެވެ.\nއެރޭ އެއްކޮށް ހޭދަވީ އެފަދަ ގޮތަކަށެވެ. ދުވަސްތައް ފާއިތުވެ އަހަރެންގެ އިމްތިހާން ވެސް ނިމިއްޖެ އެވެ. އަކީލް ދެކެ ގަޔާވާ ވާހަކަ ރައިޝަމް ކައިރީގައި ބުނީމެވެ. ރައިޝަމް ބުނީ އަހަރެން އުއްމީދުކުރި ވާހަކަތަކެއްނޫނެވެ. އަކީލް ވެސް އަަރެންދެކެ ލޯބިވެއެވެ. އަހަރެންގެ ނަންބަރު ލިބިދާނެތޯވެސް ރައިޝަމް ގާތުގައި އަހާފައި ވާކަމެވެ. މައްސަލައެތްނެތް އަހަރެންގެ ނަންބަރު ދީ އަކީލް އައް. އަހަރެން ރައިޝަމް ގާތުގައި ބުނީމެވެ.\nއަކީލް އާއި އަހަރެން ވާހަކަދައްކަން ފެށީމެވެ. އަހަރެން ދެކެ އިންތިހާޔަށް ލޯބިވާކަން އަކީލް ހާމަކުރީ ޖެހިލުމެއްނެތި އެވެ. އަހަރެން އަކީލްގެ ލޮތްބައް އާބަސް ބުނީމެވެ. އަހަރެންގެ ހިތުގައިވެސް އަކީލް އަައްޓަކައި ލޯބިވީތީ އެވެ. ސިއްރިއްޔާތުގައި ބައްދަލުކުރަމެވެ. ރޭތައް ހޭދަވަނީ ފޯނުން ގުޅައިގެން ވާހަަކަ ދެއްކުމުގައެވެ. ލޯބީގެ ގަނޑުވަރުތައް ބިނާކުރީމެވެ. އެތަކެއް ވައުދަކާއި އަހުދުތަކެއްވީމެވެ. ދުވަހެއްގެ ކޮޅުންވެސް ވަކިވުމެއް ނުވާނެއޭ ބުނަމުންނެވެ. ކޮންމެ ދުވަހަކު އަކީލްގެ ފަރާތުން ރަތްކުލައިގެ ފިނިފެންމަލެއް އަހަންނަށް ލިބެއެވެ. އަހަރެން އުފަލުން ފޮޅޭހާވެއެ. ރައިޝަމްގެ އުފަންދުވަހުގެ ޕާޓީއައް އަހަރެންދިޔައީ ވަރުގެކޮޅަށް ނަލަހެދިލައިގެންނެވެ. ނޫކުލައިގެ މިޑީ ހެދުމެއްލީމެވެ. އަކީލް ގަނެދިން ހެދުމަކަށް ވާތީއެވެ. އަކީލް ޕާޓީއައްދާނެކަން އެގޭތީ އަހަރެން ބޭނުންވީ އޭނާ އުފާކޮއްލުމަށެވެ. ރައިޝަމް އައް އުފަންދުވަހުގެ ތަހުނިޔާ ކިޔައި ހަދިޔާ ދިނީމެވެ. ރައިޝަމް ހުރީ ވަރަށް އުފަލުންނެވެ. އަކީލް ފަދަ ބައިވެރިޔަކު އަހަރެންނަށް ލިބުނީތީވެ އެވެ.\nޕާޓީ ކުރިޔަށް ދިޔައެވެ. ރައިޝަމްގެ ރައްޓެހިންތައް އައިސް މުޅިތަން އޮތީ ފުރިފައެވެ. އަހަރެން އިންތިޒާރު ކުރީ އަކީލް އަންނާނެ އިރަކަށެވެ. އިންތިޒާރު ކޮށްކޮށް އަހަރެން ވަރުބަލިވިއިރުވެސް އަކީލްގެ ހަބަރެއް ނުވިތާ ފޯނުވެސް އޮތީނިވާލާފަ އެވެ. ޕާޓީ ނިމުނުއިރުވެސް އަކީލް ނާދެއެވެ. އަހަރެން ޓެކްސީއެއްގައި ގެއައް އައީމެވެ. އެރޭ އަކީލްގެ ފޯނަށް ގުޅުނު އަދަދެއް ނޭގެއެވެ. ފޯނު އޮންނަނީ ނިއްވާލާފައެވެ.\nއޭގެ ބަރާބަރު ހަފްތާއެއް ފަހުން އަކީލްގެ މެސެޖެއް ލިބުނެވެ. އުފަލުން ފޮޅޭހާލު މެސެޖް ކިޔަންފެށީމެވެ. ލޯބިވާ ޝިވީއައް ސަލާން. އަހަރެންނަށް އިންތިޒާރު ނުކުރާށެވެ. ޝިވީގެ ލޯބި ލިބުމުގެ ނަސީބެއް އަހަންނަކަށް ނެތެވެ. އަހަރެންނަކީ ޝިވީ ތިބޭނުންވާ ލޯބި ދެވޭނެ ފަދަ މީހަކީމެއް ނޫނެވެ. ޝިވީ އެވެ. އަހަރެންނަށް މާފްކުރާށެވެ. އަހަރެންނަކީ ލިވާރ ފެއިލްވެ ޑޮކުޓަރު އުއްމީދު ކަނޑާލާފައިވާ ބަދުނަސީބުވެރި އިންސާނަކީމެވެ. އަހަރެންގެ މި މެސެޖް ލިބޭއިރު އަހަރެން ހުންނާނީ ޝިވީ އާއި އެތަކެއް މޭލެއްގެ ދުރުގައެވެ.ރައިޝަމްގެ ޕާޓީ އޮއްރޭގައި އަހަރެންގެ ބަލި އަހަރެންނަށް އެނގުނެވެ. ޝިވީ އައް ގުޅަފައި މިވާކަތައް ކިޔައިދޭން އަހަރެންނަށް ކުޅަދާނަ އެއް ނޫނެވެ. ޝިވީ އެވެ. އަހަރެން ވަރަށް ލޯބިވެއެވެ. އެހެނަސް އަހަރެމެންގެ ލޯތްބައް އަހަރެންގެ މިބަލިހާލު ހުރަސްއަޅައެވެ. އަހަރެންގެ ހަދާންތަކުން މިންޖުވެ އާ ދިރިއުޅުމެއް ފަށާށެވެ. އަހަރެންގެ ހެޔޮދުއާ ވާނީ އަބަދުވެސް ޝިވީ އާއިއެކުގައެވެ. ބަދަލްވެއްޖޭ އުފަލާއި މޫސުން މަރުވިޔަސް ތިޔަ ހަދާން ގައިުވާނޭ. ޝިވީ ދެކެ ލޯބިވާ އަކީލް.\nމެސެޖް ކިޔާ ނިމުނުއިރު އަހަރެން އިނީ ހުއްޓިފައެވެ. ތުރުތުރު އަޅާ ހާލު ފޯނު އަތުން ދޫވެގެން ވެއްޓުނެވެ. ހީވީ ހިތައް ޕިންތަކެއް ހެރުނުހެންނެވެ. ލޮލުލުން ކަރުނައައެވެ. އަހަރެންގެ ހިތްނަގައި ޖިސްކޮއްލި ނަމަވެސް މިވަރުގެ ރިހުމަކާއި ތަދެއް ނުވާނެއެވެ. އެހާ ލޯބިން ފެށި ލޯބީގެ ނާ ފަރަކަށް އެރީއެވެ. އުއްމީދު ނޮކޮށް ހުއްޓައެވެ. އަޑުން އަޑުނަގައި އަހަރެން ރުއީމެވެ. އަކީލްގެ ލޯބި ހިތުންނެރެ އެއްލާލާނީ ކިހިނަކުން ހެއްޔެއެވެ. ފަހު ފަަަހަރަށް ނަމަވެސް އަކީލް އާއި ބައްދަލްވި ނަމައެވެ. ކުރާނެ ކަމެއްނެތެވެ. ތަގުދީރުގެ ނިއްމުމަށް ތަބާވުން ނޫން ގޮތެއް އަހަރެން ނަކަށް ނެތެވެ.\nދެއަހަރު ފަހެވެ. ޓީޗިން ނިއްމާކުމަށްފަހު އަހަރެން ވަޒީފާ އައް ދާންފެށީމެވެ. މަންމަ އާއި ރައިޝަމް އަހަންނަށް ހިތްވަރުދިނެވެ. އަކީލްގެ ހަދާންތައް ނައްތައިލުމަށްފަހު ދިރިއުޅުމާއިގެން ކުރިޔައް ދިއުމަށެވެ. ސެހެރް އަހަރެން ގާތުގައި އެހީ ސީދާ ކައިވެންޏަށެވެ. ސެހެރް އަކީ މާލޭ މީހެއް ނޫނެވެ. ކާފު އަތޮޅު ގުރައިދޫ މީހެކެވެ. ސެހެރް އައް އަހަރެން ފެނުނީ ސުކޫލުންނެވެ. ވޯކްޝޮޕަކަށް ސެހެރު އައިސް އުޅުމުގެ ތެރޭގައެވެ. މަންމަ އާއި ރައިޝަމް އާއި ދެމީހުންގެ މަޝްވަރާއާއި ލަފަޔައްފަހު އަހަރެން ސެހެރުގެ ހުށައެޅުން ގަބޫލު ކުރީމެވެ. އަކީލްގެ ހަދާނުގައި އުމުރު ހުސްކޮއްލަން ބޭނުންނުވީ އެވެ. އެވަގުތަކު ހާލުތަންދޭ ގޮތަކަށް ކަންކަން ކުރީމަ ހުންނާނީ ރަގަޅަށެވެ. ސެހެރް އާއި ކައިވެނި ކޮށްގެން އަހަރެން ބަދަލުވީ ސެހެރުގެ ރަށަށެވެ.\nސެހެރު އަހަރެންނަށް އޯގާތެރިއެވެ. އަޅާލައެވެ. އަހަރެން އުފަލުގައި ބަހަށްޓަން މަސައްކަތް ކުރެވެއެވެ. އަހަރެންގެ ހިތްވެސް މަޑުމަޑުން ސެހެރް އައް ލެބެންފެށުނެވެ. ބީވެދިޔަ ލޯބީގެ ހަދާން ނައްތާލަން ސެހެރްގެ ފުރިހަމަ އެހީތެރިކަން ލިބުނެވެ. އަހަރެންނަށް ސެހެރް ދެކެ ލޯބިވެވުނެވެ. ސެހެރް އާއި ވަކިވުމުގެ ވިސްނުމެއް އަހަރެންގެ ނެތެވެ.\nޝީކާ ހިނގާ ދެންދަމާ ގެއައް. މިތާވެސް ތިބެވިއްޖެއެއްނު. އަހަރެން ހިޔާލީ ދުނިޔެއިން ނެރެލީ ސެހެރް އެވެ. އަހަރެންގެ ލޯބިވާ ފިރިމީހާ އެވެ. ދަރިފުޅު އުރާލަމުން އަހަރެންގެ އަތުގައި ހިފައިގެން ސެހެރް މިސްރާބް ޖެހީ ގެއައް ދިޔުމަށެވެ. ސެހެރް އާއި ދަރިފުޅަކީ އަހަރެންގެ ދިރިހުރުމެވެ. އަހަރެންގެ ލޮތްބެވެ. އަހަރެން ހިތުންކިޔާލީމެވެ. ހިތުގެވެރިޔާ ކަމުގަވީތީ އަބަދުވެސް ހުރެދޭނަމެވެ. އަތުހިފައިގެން ތާ އަބަދު އުޅެެދޭނަމެވެ.


Ali Waheed furuvaalumun Gender Minister ves hiyhama nujehijje | Jazeera\t"ޖިންސީ މައްސަލަތައް ބަލާނެ ހަރުދަނާ އިޖުރާއަތްތަކެއް މުހިންމު" - Jazeera\nޖިންސީ މައްސަލަތައް ބަލާނެ ހަރުދަނާ އިޖުރާތަތްތަކެއް މުހިންމު: ޖެންޑަރ މިނިސްޓަރ\nމުޙައްމަދު އަފްޒަލް February 12, 2021 648 views0\nޖެންޑަރ މިނިސްޓަރ އައިޝަތު މުހައްމަދު ދީދީ -- ފޮޓޯ: ޕީ.އެސް.އެމް\nޖިންސީ މައްސަލަތައް ބަލާނެ ހަރުދަނާ އިޖުރާއަތްތަކެއް މުހިންމު ކަމަށް މިނިސްޓަރ އޮފް ޖެންޑަރ، ފެމިލީ އެންޑް ސޯޝަލް ސަރވިސަސް އައިޝަތު މުހައްމަދު ދީދީ ވިދާޅުވެއްޖެއެވެ.\nޖެންޑަރ މިނިސްޓަރ މި މޭމުރުމުން ޓްވީޓް ކުރައްވާފައި މިވަނީ މުވައްޒަފުންތަކަކަށް ޖިންސީ ގޯނަ ކުރި ކަމުގެ ތުހުމަތުކޮށް ދައުވާ އުފުލާފައިވާ ކުރީގެ ޓޫރިޒަމް މިނިސްޓަރު އަލީ ވަހީދުގެ ޕާސްޕޯޓް ދޫކޮށްލުމުން އޭނާ ރާއްޖެއިން ބޭރަށް ފުރި މައްސަލައެއް ފެންމަތިވެފައިވަނިކޮށެވެ.\n— Aishah Didi (@aishamdidi) February 11, 2021\nކޮންކަމަކާއި ގުޅުވައިގެންކަން ހާމަނުކުރައްވާ ޓްވީޓް ކުރައްވަމުން ޖެންޑަރ މިނިސްޓަރ ވިދާޅުވީ، ވަކި ފަރާތަކަށް ނުޖެހި، ހަރުދަނާގޮތެއްގައި ޖިންސީ މައްސަލަތައް ބަލައި ހިންގޭނެ އިޖުރާއަތްތައް މުހިންމުކަމަށެވެ. އެއީ، ޖިންސީ ފުރައްސާރައިގެ ޝިކާރައަކަށްވާ ފަރާތްތަކާ އަދި އެ ފަދަ މައްސަލައެއްގައި ތުހުމަތުކުރެވޭ ފަރާތްތަކާމެދު އިންސާފު ގާއިމްކުރުމުގައި މައިގަނޑު އަސާސުކަމަށްވެސް ޖެންޑަރ މިނިސްޓަރ ވަނީ ވިދާޅުވެފައެވެ.\nމިނިސްޓަރ މިހެން ވިދާޅުވެފައިވާއިރު، މަޖިލީހުގެ އަންހެން މެމްބަރުން ކަމަށްވާ ގަލޮޅު އުތުރު ދާއިރާގެ މެމްބަރު އީވާ އަބްދުﷲ އާއި ތުޅާދޫ ދާއިރާގެ މެމްބަރު ހިސާން ހުސެއިން އާއި އައްޑޫ މީދޫ ދާއިރާގެ މެމްބަރު ރޮޒެއިނާ އާދަމްގެ އިތުރުން ހިންނަވަރު ދާއިރާގެ މެމްބަރު ޖީހާން މަހުމޫދު ގުޅިގެން ވަނީ މި މައްސަލަ މަޖިލީހަށްވެސް ހުށަހަޅާފައެވެ.\nމިޒާތުގެ މައްސަލަތައް ތަކުރާރުވިޔަ ނުދިނުމަށްޓަކައި، ޖިނާއީ އަދުލުގެ ނިޒާމުގެ ތެރެއިން ގެންނަންޖެހޭ ބަދަލުތަކަކީ ކޮބާތޯ ދެނެގަނެ، އެ ބަދަލުތައް ތަންފީޒު ކުރުމަށްޓަކައި އެޅެން ހުރި ފިޔަވަޅުތައް އަޅާދިނުމަށް އެ މެންބަރުން ހުށަހެޅުއްވި ސިޓީގައި އެދިފައިވެއެވެ.\nޖިންސީ ކުށުގެ ހަތް ދައުވާ އުުފުލާފައިވާ އަލީ ވަހީދުގެ ޕާސްޕޯޓް އޮތީ ބުދަ ދުވަހާއި ހަމަޔަށް ހިފަހައްޓާފަ އެވެ.\nބުދަ ބޭއްވި އަލީ ވަހީދުގެ ޝަރީއަތުގެ އަޑުއެހުމުގައި ވަނީ އޭނާގެ ޕާސްޕޯޓް ހިފެހެއްޓުމަށް ނެރުނު އަމުރު ވަަނީ މުރާޖާކޮށްފައެވެ. އެގޮތުން ޝަރީއަތުގެ މަޖިލީހަށް އޭނާގެ ޑޮކްޓަރަކު ހާޒިރުކުރުމުން އޭނާގެ މައި ބަދައިގެ ޑިސްކްތަކެއް ގުޑާފައިވާ ކަމަށް ޑޮކްޓަރު ވަނީ ބުނެފައެވެ.\nޑޮކްޓަރު މިގޮތަށް ޝަރީއަތުގެ މަޖިލީހުގައި ބުނުމާއި ގުޅިގެން އޭނާގެ ޕާސްޕޯޓް ހިފަހައްޓަން ނެރުނު އަމުރު ވަނީ ބާތިލްކޮށްފަ އެވެ. އަދި ބުދަ ދުވަހު އިރު އޮއްސުނު ވަގުތު އަލީ ވަހީދު ރާއްޖެއިން ފުރައިގެން ގޮސްފައިވާކަން ވަނީ "ޖަޒީރާ" އަށް ކަށަވަރުކުރެވިފަ އެވެ. އޭނާ ރާއްޖެއިން ފުރައިގެން ދިޔައީ ކޮން ގައުމަކަށް ކަން އަދި ކަށަވަރުވެފައިނުވާއިރު ރާއްޖެއިން ފުރައިގެން ދިޔަ ސަބަބު ވެސް ޔަގީންކުރެވިފައެއް ނުވެ އެވެ.\n"ޖިންސީ މައްސަލަތައް ބަލާނެ ހަރުދަނާ އިޖުރާއަތްތަކެއް މުހިންމު"


Genaee riyaazee nizaameh, ekan dhamahattan jehey: Jameel | Mihaaru\nގެނައީ ރިޔާސީ ނިޒާމެއް، މަޖިލީހުން އެ ނިޒާމު ދަމަހައްޓަންޖެހޭ: ޖަމީލް\n24 ޖެނުއަރީ 2019 - 22:16 54 comments\nޖަމީލްގެ ކެމްޕެއިން ރަސްމީކޮށް ފެށުމަށް މިރޭ ވިލިމާލޭގައި ބޭއްވި ހަފުލާގައި ވިދާޅުވީ މަޖިލީހުގެ މެޖޯރިޓީ ވަކި ޕާޓީއަކަށް ލިބެންޖެހޭ ކަމަށް ބައެއް ބޭފުޅުން ވިދާޅުވުމަކީ އަމިއްލަ މަސްލަހަތު އިސްކުރުން ކަމަށެވެ. މަޖިލިސް ވާން ޖެހޭނީ ވަކި ބައެއްގެ "ކިއްލާއަކަށް" ނޫން ކަމަށް ޖަމީލް ވިދާޅުވި އެވެ.\nމިސަރުކާރު ގެނައީ އޭނާ ނިސްބަތްވެވަޑައިގަންނަވާ ޖުމްހޫރީ ޕާޓީގެ ވެސް ހިއްސާ އޮވެގެން ކަމަށާއި މަޖިލީހުން ކުރަންޖެހޭ ކަންކަން ސަރުކާރުން ކުރަންވާނީ މަޝްވަރާ ކޮށްގެން ކަމަށް ޖަމީލް ވިދާޅުވި އެވެ. އެއީ ރިޔާސީ ނިޒާމްގެ ސިފަ ކަމަށް ޖަމީލް ވިދާޅުވި އެވެ.\n"މަޖިލިސް ވާންޖެހޭނީ ރާއްޖެ މި ގެނައި ނިޒާމް ހިފަހައްޓާނެ މަޖިލީހަކަށް. އެވާހަކަ އޮޅުވާލައިގެން ދައްކައިގެން ނުވާނެ. އަޅުގަނޑުމެން ގެނައި ނިޒާމަކީ ރިޔާސީ ނިޒާމް،" ރައީސް އަބްދުﷲ ޔާމީންގެ ނައިބުކަން ކުރެއްވި ޖަމީލް ވިދާޅުވި އެވެ.\n"އެ ނިޒާމުގައި ރައްޔިތުންގެ މަޖިލިސް ކުރަން ޖެހޭ ކަމަކީ ފާރަވެރި ގޮތަކަށް ދެން ތިބި ފަރާތްތަކުން ކުރާ މަސައްކަތްތައް ބެލެހެއްޓުން. އެކަން ބެލެހެއްޓޭނީ ރައްޔިތުންގެ މަޖިލީހަކީ ވަކި ރަށަކަށް ވަކި މީހަކަށް ވަކި ޕާޓީއަކަށް އަދި ވަކި ކުލައަކަށް ނިސްބަތްކޮށް ހަދާތަނަކަށް ހަދައިގެނެއް ނޫން."\nރިޔާސީ ނިޒާމު ހިފަހައްޓަން ޖެހޭކަމަށް ޖަމީލް ވިދާޅުވިއިރު ކުރީގެ ރައީސް މުހައްމަދު ނަޝީދު މަސައްކަތް ކުރައްވަނީ މަޖިލީހުގެ މެޖޯރިޓީ ހޯއްދަވައިގެން ބަރުލަމާނީ ނިޒާމަކަށް ރާއްޖޭގެ ވެރިކަމުގެ ނިޒާމް ބަދަލު ކުރަން ކަމަށް ވާހަކަ ދެކެވެ އެވެ. އަދި ރައީސް އިބްރާހިމް މުހައްމަދު ސޯލިހް ވެސް މިއަދު ވަނީ ރާއްޖޭގެ ވެރިކަމުގެ ނިޒާމު ސާފު ނުވާ ކަމަށާއި ގާނޫނު އަސާސީގައި ނިޒާމުގެ ވާހަކަ ސާފުކޮށް ލިޔަންޖެހޭ ކަމަށް ވިދާޅުވެފަ އެވެ.\nޔާމީންގެ ވެރިކަމުގައި، ރައްޔިތުންގެ މަޖިލީހުން އިތުބާރު ނެތް ކަމުގެ ވޯޓެއް ނަގައި ނައިބު ރައީސްކަމުން ދުރުކުރި ޖަމީލް ވިދާޅުވީ، ބޭނުންވަނީ ގައުމީ ވިސްނުން އިސްކޮށް ރާއްޖޭގެ އަސާސްކަމުގައިވާ އިސްލާމްދީން ހިމާޔަތްކުރަން މަސައްކަތް ކުރާނެ ބައެއް ކަމަށެވެ.\n"ރާއްޖޭގެ ސިޔާސީ ހަމަޖެހުމާއި ތަރައްގީއަށް ބޭނުންވަނީ ވަކި ޕާޓީއަކަށް އޮންނަ މަޖިލީހެއް ނޫން. ބޭނުންވަނީ ގާނޫނުގެ ތެރެއިން ބިންވަޅު އެޅިފައިވާ ގައުމީ ވިސްނުމުގައި މަސައްކަތް ކުރާނެ މަޖިލީހެއް،"\nޖުމްހޫރީ ޕާޓީގެ ލީޑަރު ގާސިމް އިބްރާހިމް މިފަހަކަށް އައިސް ނަޝީދަށް ބަހުގެ ހޫނު ހަމަލާތަކެއް ދެއްވަމުން ދާއިރު ޖަމީލް ވަނީ އެ ވާހަކަތަކަށް އަލިއަޅުއްވާލަށްވާފަ އެވެ. ގާސިމްގެ ވާހަކަފުޅުތަކަށް ތާއީދުކުރައްވައި ޖަމީލް ވިދާޅުވީ މިހާ ހިސާބަށް ރާއްޖެ އައީ ނިމިގެންދިޔަ ސަރުކާރުގެ އަނިޔާވެރިކަމުގެ ސަބަބުން އެތައް ބަޔަކު ގުރުބާނީތަކެއް ވެގެން ކަމަށް ވުމާއެކު އެކަން ހަނދާން ނައްތާލައިގެން ނުވާނެ ކަމަށެވެ.\n"މި އާއިލާ މިއޮތީ ވިއްސިވިހާލިވެފައި، ގައުމީ ފިކުރުގެ އާއިލާ ވިއްސިވިހާލި ވެއްޖެ، ގުރުބާނީތައް ހަނދާން ނެތިއްޖެ...ވަކި ދިމާލަކަށް ބެލުމެއްނެތި ހުރިހާ ޕާޓީއަކުން ވެސް ހިނގާށޭ އެކަށްޗެއް ކިޔައި ގައުމީ ފިކުރު އިސްކުރަން،" ޖަމީލް އިލްތިމާސްކުރެއްވި އެވެ.\nޖުމްހޫރީ ޕާޓީ އާއި އެމްޑީޕީއާ ދެމެދު ހިޔާލު ތަފާތުވުންތައް އުފެދެން ފެށީ މަޖިލިސް އިންތިޚާބުގައި ވަކިން ވާދަ ކުރުމަށް އެމްޑީޕީން ނިންމި ހިސާބުންނެވެ. އަދި ކުރިއަށް އޮތް މަޖިލީހަކީ މަހުޖަނުންގެ ކިބައިން ސަލާމަތްވެފައިވާ މަޖިލީހަކަށް ހައްދަވާނެ ކަމަށް ނަޝީދު ވިދާޅުވުމުން ގާސިމް ވަނީ ރައްދު ދެއްވައިފަ އެވެ.\nއިތުރު ލިޔުންތައް ރައީސް މުހައްމަދު ނަޝީދު ސިޔާސީ ޕާޓީ މެމްބަރު ގާސިމް އިބްރާހިމް (މާމިގިލި) ރައްޔިތުންގެ މަޖިލިސް ޑރ. މުހައްމަދު ޖަމީލް އަހުމަދު ޖުމްހޫރީ ޕާޓީ ރައްޔިތުންގެ މަޖިލީހުގެ އިންތިޚާބު 2019


Rape kuri Kamah Thuhumathu kurevey Meehun Dhookolee Nufoozun: Meekail - Vaguthu\nރޭޕް ކުރި ކަމަށް ތުހުމަތު ކުރާ މީހުން ދޫކޮށްލީ ނުފޫޒުން: މީކާއިލް\nހުޅުމާލޭ ސަފާރީގައި އަންހެނަކު ރޭޕް ކުރި ކަމަށް ތުހުމަތު ކުރާ މީހުން ދޫކޮށްލީ ނުފޫޒުންކަމަށް މީކާއިލް އަހުމަދު ނަސީމް މިއަދު ތުހުމަތު ކުރައްވައިފިއެވެ.\nމިދިޔަ ހަފްތާގައި ކެންޔާ އަށް ނިސްބަތްވާ އަންހެނަކު، ހުޅުމާލޭ ފަޅުގައި އަޅާފައި އޮތް ސަފާރީއެއްގައި ރޭޕް ކުރި މައްސަލަ ނުފޫޒެއް ނެތި ބެލުމަކީ، އެ މައްސަލައިގައި އިންސާފު ލިބުން އެކަމެއްގެ މައްޗަށް ބިނާވާ ކަމެއްކަން އޭނާ ވަނީ ފާހަގަކުރައްވާފައެވެ.\nއެހެންނަމަވެސް މި މައްސަލަ ފެށުނީއްސުރެ ވެސް ނުފޫޒު ފޯރުވާފައިވާ ކަމަށާ، ރޭޕް ކުރި ކަމަށް ތުހުމަތު ކުރެވޭ މީހުން ދޫކޮށްލަން ޖެހުނީ ނުފޫޒުން ކަމށް އޭނާ ވިދާޅުވިއެވެ.\nރޭޕްގެ ޝިކާރައަކަށްވި ޒުވާނާގެ ނުގަބޫލުގައި އޭނާ އާއި މެދު އަމަލުތަކެއް ހިންގަން އުޅުނުކަން އެނގޭ ކަމަށާ އޭނާ ސަލާމަތްވާން ޑިންގީއަކުން މޫދަށް ފުންމާލިކަން އޭނާ ފުލުހުންނަށް ދިން ބަޔާނުން އެނގޭ ކަމަށް މީކާއިލް ވިދާޅުވިއެވެ.\nއަދި ރޭޕްގެ ތުހުމަތު ކުރާ މީހުން ހައްޔަރު ކުރީ ކުށުގެ ވެށިން ކަމަށް ވެފައި، އޭރުވެސް ޝިކާރައަަކަށްވީ މީހާ ހުރީ ތެމިފައި ހުރި ހާލުގައި ކަމަށް ވާއިރު އެ މީހުން ދޫކޮށްލީ ކީއްވެގެންތޯ މީކާއިލް ސުވާލު އުފެއްދެވިއެވެ.\n"ހައްޔަރު ކުރަން ކުރިން ފެނިފައި ދެން ހަމަ އިރުކޮޅެއް ފަހުން ފުލުސް އޮފީހަށް ގޮސް އެ ދެ މީހުން ދޫކޮށްލަން ފެންނަ ފެނުން މި ދެ މެދުގާ ވީ ކީއްތޯ އަޅުގަނޑުމެން ބަލަން އެބަ ޖެހޭ އިއްޒަތްތެރި ރައީސް. މިހާ ކުޑަ ވަގުތުކޮޅެއްގެ ތެރޭގައި ފުލުހުން އޭނާ ހައްޔަރު ކުރަން ނިންމި ނިންމުން މިފުށުން އެފުށަށް ޖެހުނީ ކޮން ގޮތަކުންކަން އަޅުގަނޑުމެން ބަލަން އެބަ ޖެހޭ. މިއީ މި ކޭސްގެ އެންމެ މުހިންމު އެއްކަމަކީ އިއްޒަތްތެރި ރައީސް." މީކާއިލް ވިދާޅުވިއެވެ.\nފުލުހުންނަށް އެ މައްްސަލައިގައި ތުހުމަތު ކުރެވޭ މީހުން ދޫކޮށްލީ ކޮންމެވެސް މީހެއްގެ ފޯނުކޯލެއް އައިސްގެން ކަމަށާ، ފުލުހުންގެ މުއައްސަސާއެއް ބޭރުން އެ މައްސަލަ އަށް ވަތްކަން ސާބިތުކަމާއި އެކު ބުނަން އެނގޭކަމަށް އޭނާ ވިދާޅުވިއެވެ.\n"އެއީ ކޮން ފަރާތެއްގެ ނުފޫޒުން ބަދަލުވި ބަދަލުވުމެއްތޯ އެއީ އަޅުގަނޑުމެން އެންމެ ބޮޑަށް ބަލަން ޖެހޭ އެއްކަމަކީ. ކޮން ފޯނުކޯލެއް އައިސްގެންތޯ. ކާކުތޯ ގުޅީ ފުލުހުންނަށް ނުފޫޒް ފޯރުވަން. ފުލުހުންގެ މުއައްސަސާއިން މި ރާއްޖޭގައި ގާއިމްކޮށްފައި ގާނޫނު އަސާސީއިން ބާރުތަކެއް ދީފައި އޮންނަނީ އެއްވެސް ސިޔާސީ މީހެއްގެ އެއްވެސް އެކްސްޓަރނަލް ނުފޫޒެއް ނެތި ތަހުގީގުތައް ހިންގާދޭން." މީކާއިން ވިދާޅުވިއެވެ.\nޖިންސީ ގޯނާގެ މައްސަލައަކީ ވަކި ވަގުތެއްްގެ ތެރޭގައި މައްސަލަތައް ބަލަން ޖެހޭ އިރު 1 ދުވަސް ނުވަތަ2ދުވަސް މައްސަލަ ނުބަލާ ހޭދަވުމުން މައްސަލަ އަށް ނުފޫޒު ފޯރާ ކަމަށް އޭނާ ވިދާޅުވިއެވެ. އަދި އެ މައްސަލައިގައި ޝިކާރައަކަށްވި މީހާ އަށް އަދިވެސް ވަކީލަކު ނުލިބޭ ކަމަށް އޭނާ ވިދާޅުވިއެވެ.\nޖޫން 29, 2020 12:08\nތިތާ ތިއިންނެވީ ގުޅި މީހާ\nޖޫން 29, 2020 18:34\nޖޫން 29, 2020 12:40\nއެ ރޭޕިސްޓު ދެން ބޯޑަރު ހުޅުވުނީމަ ބޭރުގައުމަކައް ފޮނުވާލާނެ..ދެން އެތާގަ ދިވެހި ކޮންމެވެސް އެމްބަސީ ވަޒީފާއެއް ދީފަ ބޮޑު މުސާރާގަ ބައިތިއްބާނީ. އޭރުން ދެން އެގައުމުގެ ރައްޔިތުން ރޭޕް ކުރަން އެތާގަ ހުންނާނީ ދިވެހި ރައްޔިތުންގެ ޓެކުސް ފައިސާގައި ފިސާރި ރަނގަޅައް ޚަރަދު ބަރަދު ކޮއްލައިގެން. މިރާއްޖޭގައި މިޒާތައް ކަންތައް ހިނގާފައިވަނީ އެއްފަހަރަކު ނޫން.\nޖޫން 29, 2020 12:51\nރޯޔަލް ފެމިލީ އެކޯ ކޮންރޯޔަލް ފެމިލީއެއް\nޖޫން 29, 2020 13:37\nނުފޫޒުން ކަން މި ރާއްޖޭގެ ހުރިހާ ރައްޔިތުންނަށް އެގެޔޭ. ނުފޫޒުންނޫން ކަމަށް ހަދަން މަސައްކުރަނީ ތިޔަމަޖިލީހުގެ ރައީސް. ދޫކޮއްލަން އެންގި ކާކުކަމެއް ބުނާކަށް ނުކެރޭނެ.\nޖޫން 29, 2020 16:13\nބަލަ އިސްލާމްދީނާއި ފުށު ނާރާނެ ގޮތަށް ތިބާވަތުގެ ޒިނޭގެ މައްސަލަތައް ތަހުގީގު ކުރުމަށް ގޮވާލަން. ތިމާމެންގެ ކޮށި ވިސްނުމުން ހިތުހުރި އެއްޗެއް ބުނުމަކުން ނުފުދޭ. އެއީ އަހަރެމެންނަކީ މުސްލިުންނަށްް ވީމަ އޯކޭ؟\nޖޫން 29, 2020 18:26\nކަލޯ ކަލޭގެ ބޮސް ވިދާޅުވަނީ ނުފޫޒުންނެއް ނޫނޯ ގައިމު.\nޖޫން 29, 2020 18:43\nކޮބާ އެއްކަލަ މޮޅެތި ވާހަދައްކާ މީހުން ޒައިދު މެން އިޔާޒު މެން މިކަމައް ބުނާނެ އެއްޗެއް ނޭގި އަނގަ ހޭވިފަ ތިތިބީ ކީއްވެފަތަ.\nޖޫން 29, 2020 18:45\nމީކާއިލް މަނިކުފާނައް ސެލިއުޓު ކުރަން ހައްގު ބަސް ބުނުމުގަ ދެމިހުންނާތި.\nޖޫން 29, 2020 19:20\nތިޔަބުނާ ފޯނުކޯލްވެސް ކޮމެޓިން އަޑުއެހޭނެ ރެކޯޑިން ހޯދަންވާނެ، އޭރުން ދޮގުތެދު އެގޭނީ\nޖޫން 29, 2020 19:53\nސާބަސް ފުރަތަމަ ތިމާމެންގެ ޤައުމުގެ ޅަދަރިންނާ ބެހޭ މީހުންނަށް ހައްޤު އަދަބު ދީބަލަ\nޖޫން 29, 2020 19:57\nމި އޮތީ އޑޕ ގެ ބިރަކާނުލާ މަޖާކުރުން .... ހެސް ކިޔާފަ ކުރިއަށް ޖަހާ ފަނިވެފަ\nޖޫން 29, 2020 20:16\nމި ސަރުކާރުން ނިންމާ ކޮންމެކަމެއްވެސް ނިންމަނީ ޕާޓީމީހުންނަށް މޮޅުވާގޮތަށް. ރޯޔަލް ފެމެލީއެއްވިއްޔާ ރަނގަޅު ރާބުޔަސް، ފޭރުނަސް، ކޮޅުފައިން ތެޅިއަސް، މަޖިލީހުން އަނިޔާދިސްދޯ


BREAKING NEWS: Rocket Hamalaathakun Israel Ge 20 Meehaku Zahamkohlaifi - Vaguthu\nރޮކެޓް ހަމަލާތަކަކުން އިސްރާއީލް 20 މީހަކު ޒަހަމްކޮށްލައިފި\nއިސްރާއީލްގެ އަޝްކެލޮން އަށް ޣައްޒާ އިން ދިން ރޮކެޓް ހަމަލާތަކެއްގައި މަދުވެގެން 20 މީހަކު ޒަހަމްވެފައިވާ ކަމަށް އިސްރާއީލްގެ މީޑިއާތަކުން ބުނެފިއެވެ.\nއިސްރާއީލްގެ މީޑިއާތަކުން ބުނާ ގޮތުގައި އަޝްކެލޮން އިން ބަޔަކު ޒަހަމްވީ ފަލަސްތީންގެ ގަޑިން މިރޭ 21:00ގެ ފަހުން ދިން ހަމަލާތަކުގައި ކަމަށެވެ.\nޣައްޒާ އިން މިރޭ ވެސް ވަނީ އިސްރާއީލަށް ވަރުގަދަ ހަމަލާތަކެއް ދީފައެވެ. އިސްރާއީލުން ވެސް ދަނީ މެދުކެނޑުމެއްނެތި ޣައްޒާއަށް ބޮމުގެ ހަމަލާތައް ދެމުންނެވެ.\nމިރޭ ވަނީ ޣައްޒާއަށް ހަމަލާތައް ދިނުން އިތުރަށް ކުރިއަށް ގެންދިއުމާއި ގުޅޭ ގޮތުން ކެބިނެޓްގެ ބައްދަލުވުމެއްގައި މަޝްވަރާކޮށްފައެވެ. އެބައްދަލުވުމުން ނިންމާފައި ވަނީ އިތުރަށް އަދިވެސް ހަމަލާތައް ކުރިއަށް ގެންދަން ކަމަށް އިސްރާއީލްގެ މީޑިއާތަކުން ބުނެއެވެ.\nމިހާތަނަށް އިސްރާއީލްގެ ހަމަލާތަކުގައި މިހާތަނަށް ފަލަސްތީންގެ 65 މީހަކު ވަނީ ޝަހީދުވެފައެވެ. އޭގެތެރޭގައި 16 ކުޑަކުދިން ވެސް ހިމެނެއެވެ. ޣައްޒާ އިން ދިން ރޮކެޓް ހަމަލާތަކުގައި މިހާތަނަށް އިސްރާއީލްގެ ހަތް މީހަކު ވަނީ މަރުވެފައެވެ.\nމެއި 13, 2021 01:21\nއެއީ މީގެ 30 އަހަރުގެ ކުރިން ބިދޭސީ މަސައްކަތު މީހުން ރާއްޖެއަށް އަރާފައިވާ އުޞޫލުތަކާއި ގާތްކުރާ އުޞޫލަކުން ކުރީ ޒަމާނެއްގައި ފަލަސްޠީނަށް އަރާފައިވާ ޣައިރު މުސްލިމް ބައެކެވެ. ބުނެވޭގޮތުގައި އެއީ ޖަމާލު ޢަބްދުއްނާސިރު މިޞްރުގެ ވެރިކަން ކުރެއްވި ދުވަސްވަރުގެ ކުރީގެ ދުވަސްވަރެކެވެ. މިހާރު މިރާއްޖޭގައި ބޭރުމީހުންގެ ކާވެނިތައް ހިނގަމުންދާ ފަދައިން އޭރު ފަލަސްޠީނުގައި ތައުރާތާއި އިންޖީލުގެ އަހުވެރިންނާއި މަދުމަދުން ކާވެނިތައް ކުރެވުނެވެ. މިހާރު މިރާއްޖޭގައި ބިދޭސީންނަކީ، އަޣުލަބިއްޔަތު ލިބިގެނނުވާ ބައެއްގެ ގޮތުގައި ފެންނަ ފަދައިން އޭރު ފަލަސްޠީނުގައި (ފޮތުގެ އަހުލުން) އުޅެފައިވަނީ އެއްވެސް އަޣުލަބިއްޔަތެއް ނުލިބޭ ބައެއްގެ ގޮތުގައެވެ. ޒަމާންތަކަށްފަހު، ބިދޭސީން އިތުރުވަމުންދާ ނިޞްބަތުން އެމީހުންނަށް އަޣުލަބިއްޔަތު ލިބިގެންދިޔަ ކަމަށް ވެއެވެ. އޭރުވެސް މިހާރުވެސް ފަލަސްޠީނުގެ ބިންތަކަށް ޔަހޫދީން އަރައި އެބިންތަކުގައި ދިރިއުޅުން އުފައްދައި އެމެރިކާ ފަދަ ބާރުގަދަ ގައުމުތަކުގެ އެހީގައި ވަޒަންވެރިވެއެވެ. ނަތީޖާއަކަށްވީ ފަލަސްޠީނުގެ މީހުންނަކީ، އެތަނުގައި މަދުބަޔަކަށްވެ ޔަހޫދީންނަކީ، އެތަނުގައި ގިނަބަޔަކަށްވެ، ފަލަސްޠީނުގެ މީހުން ރަށުން ނެރެބޭރު ކޮށްލުމުގެ މަސައްކަތް ފެށި، ދުވަހެއް ދުވަހަކަށް މިކަންކަން ކުރިއަރަމުންދިޔުމެވެ. ނަމަވެސް އާޚިރު ނަތީޖާއަކަށްވާނީ ފަލަސްޠީމުގެ ބިންތައް ފަލަސްޠީނަށް ލިބުމެވެ. އަދި އަޤްސާ މިސްކިތްވެސް އެމިސްތުގެ އެނެމެހައި މިލްކުވެރިކަމުގެ ޙައްޤުތައް ލިބިގެންވާ މުސްލިމުންނަށް ލިބިގެންދިޔުމެވެ. މިކަންކަން މިމަގުން ހިނގައި ނުނިމެނީސް އިންޝާ ﷲ ދުނިޔެ ނުނިމޭނެއެވެ. އެމީހުންގެ ތެރެއިން މަރާލެވޭ ކޮންމެ ޔަހޫދީއަކު އެވައްޓަލެވެނީ ޖަހައްނަމައަށެވެ. އަހަރެމެން މުސްލިމުންގެ ތެރެއިން ޝަހީދުވާ ކޮންމެ މީހަކީ އިންޝާ ﷲ ސުވަރުގެ ލިބޭނޭ މީހެކެވެ. ﷲ އަކުބަރު ވަﷲ އަޢުލަމް


ބަންދަށްފަހު ދަރިވަރުން ސްކޫލަށް، ކޯވިޑާމެދު ސަމާލުވޭ!\nމާދަމާއަކީ 2021ވަނަ އަހަރުދެ ދިރާސީ އަހަރުގެ ދެވަނަ ސެމިސްޓަރގެ ކިޔެވުން ފެށޭ ދުވަހެވެ. ދަރިވަރުން ސްކޫލަށް ނުކުމެ އަނެއްކާވެސް ކިޔެވުމާ ކުރިމަތިލާން ޖެހިފައިމިވަނީ ކޯވިޑްގެ ކޭސްތައް އިތުރުވަމުން އަންނަ ދަނޑިވަޅެއްގައެވެ.\nޚާއްސަގޮތެއްގައި މާލެ ސަރަޙައްދުގައި ބައްޔަށް ޕޮޒިޓިވްވާ މީހުންގެ ނިސްބަތް އަންނަނީ އިންތިހާއަށް އިތުރުވަމުންނެވެ. މިއާއެކު އަނެއްކާވެސް ފިޔަވަޅުތައް ވަރުގަދަކުރަމުން އަންނައިރު ދަރިވަރުންގެ ސަލާމަތާއި ރައްކާތެރިކަން ކަށަވަރުކުރުމަކީ އެޑިއުކޭޝަން މިނިސްޓްރީއާއި ބެލެނިވެރިންނާއި އެންމެންގެވެސް ޒިންމައަކަށް ހަދަންޖެހެއެވެ.\nކޯވިޑްގެ ދަތި ހާލަތުގައި ދަރިވަރުން ސްކޫލްއަށް ނުފޮނުވައި ގޭގައި ބައިތިއްބައިގެން ކިޔަވައިދޭންޖެހުނު ދުވަސްތައް ހަނދާން ނެތޭނެހެނެއް ހިޔެއް ނުވެއެވެ. ދަރިވަރުންނާއި ބެލެނިވެރިންގެ އިތުރަށް މުދައްރިސުން އުފުލަންޖެހުނު ތަކުލީފު ހަނދާނެއް ނުނެތޭނެއެވެ. އެހާލުގައި ގާތްގަޑަކަށް ދޮޅުއަހަރުދުވަސް ހޭދަކުރުމަށްފަހު ދަރިވަރުން ސްކޫލްއަށް ދަން ފެށީ ސްކޫލްތަކުގައި ރައްކާތެރިކަމުގެ ފިޔަވަޅުތައް އަޅާ އެ ޔަޤީންކަން ދިނުމުންނެވެ. މަޑުމަޑުން ކޯވިޑްގެ ހާލަތު ރަނގަޅުވާން ފެށުމުން ކިޔެވުމުގެ އިތުރަށް އިތުރު ހަރަކާތްތައްވެސް ކުރިއަށްގެންދަން ފެށިއެވެ.\nއެހެންނަމަވެސް އަނެއްކާވެސް މިވަނީ ހާލަތު ބަދަލުވާން ފަށާފައެވެ. ކޯވިޑްގެ ކޭސްތައް އިތުރުވެ، އިތުރު ބިރުވެރިކަމަކާ މިވަނީ ކުރިމަތިލާންޖެހިފައެވެ. މިއާއެކު ސްކޫލްތަކުގައި އަނެއްކާވެސް ފިޔަވަޅުތައް ވަރުގަދަ ކުރަން މިވަނީ އަންގާފައެވެ.\nމިގޮތުން މާލެ ސަރަޙައްދުގެ ސްކޫލްތަކުގައި ހަފްތާއަކު ދެދުވަހު ދަރިވަރުން ސްކޫލަށް ހާޒިރުވެގެން ކިޔަވައިދިނުމާއި ސެޝަންތައް ކުރުކުރުމަށް މިވަނީ އަންގާފައެވެ. އަދި މި ދަނޑިވަޅުގައި އިތުރު ހަރަކާތްތަކާއި އެއްވެގެން ކުރާ ކަންތައްތައް ކުރިއަށް ނުގެންދިޔުމާއި ކްލާސްރޫމްތަކުގައި3ފޫޓް ދުރުމިން ބަހައްޓައިގެން ކިޔަވއިދިނުމުގެ އިތުރުން އަތްދޮވެވޭނެ އިންތިޒާމްތަކާއި ހުންބެލުމާއި ސެނިޓައިޒް ކުރެވޭނެ އިންތިޒާމްތައް ހަމަޖެއްސުމަށް އަނެއްކާވެސް މިވަނީ އަންގަވާފައެވެ. މިއީ ދަރިވަރުންގެ ހައްޤުގައި އެކުދިންގެ ސަލާމަތާއި ރައްކާތެރިކަން ކަށަވަރުކުރުމަށްޓަކައި ކުރާ މަސައްކަތްތަކެވެ. އަނެއްކާވެސް އިހުގެ ހާލަތަށް ނުދިއުމަށް ކުރެވޭ މަސައްކަތްތަކެވެ.\nސްކޫލްތަކުގައި މިފަދަ ފިޔަވަޅުތައް އަޅާފައި ހުއްޓަސް ދަރިވަރުންނާއި މުދައްރިސުން އަދި ބެލެނިވެރިންވެސް ސަމާލުކަންދޭންވީ ކަންކަން ގިނައެވެ. މިގޮތުން މުދައްރިސުންނާއި ދަރިވަރުން ސްކޫލްގައި ހޭދަކުރާ ވަގުތުތަކުގައި އަބަދުވެސް މާސްކް އެޅުމާއި ސާފުތާހިރުކަމަށް ސަމާލުވާންވާނެއެވެ. އަދި އެއްވެސްކަހަލަ ބަލީގެ އަލާމާތެއް ހުރެއްޖެނަމަ ސްކޫލްއަށް ނުގޮސް އެކަހެރިވުން މުހިއްމެވެ. ދަރިންގެ ކިބައިން އެއްވެސް އަލާމާތެއް ފެނިއްޖެނަމަ އެ ދަރިވަރުން ސްކޫލަށް ނުފޮނުވުމަކީ ބެލެނިވެރިންގެ ޒިންމާއަކަށް ހަދަންޖެހެއެވެ. އަދި ބަލި ހާލަތުގައި ބެލެނިވެރިންވެސް ސްކޫލްދޮށައް ދަރިވަރުން ބަލާ ދިއުމަކީ މިދަނޑިވަޅުގައި ރައްކާތެރިކަމެއް ނޫނެވެ. ދަރިވަރުންނާއި އެންމެ ކައިރިން މަސައްކަތް ކުރާނެ މުދައްރިސުންވެސް ޗުއްޓީ ނިންމައި މާދަމާ ސްކޫލްއަށް ހާޒިރުވާއިރު މިކަންކަމަށް ވިސްނުމަކީ މުހިއްމުކަމެކެވެ. ޚާއްސަގޮތެއްގައި ކަރަންޓިންވާންޖެހޭ މުއްދަތަށް ކަރަންޓީނުވެ ސްކޫލްއަސް ނުކުތުމަށް ހަނދުމަފުޅު ބަހައްޓަވާށެވެ.\nސްކޫލްތައް ބަންދުނުކޮށް ދަރިވަރުންގެ ސަލާމަތް ކަށަވަރުކުރެވޭނީ އެންމެންގެވެސް އެއްބާރުލުން ލިބިގެންނެވެ. އޭރުވެސް ސްކޫލްތެރެއިން ދަރިވަރުން ބައްޔަށް ހުށަނޭޅުނީ ހަމަ މި ފިޔަވަޅުތަކާއި އެއްމެންގެ ކިޔަމަންތެރިކަމާއެކުގައެވެ. އެހެންކަމުން ދަރިވަރުންގެ ކިޔެވުން ހުއްޓުނަނުދިނުމަށް އެޑިއުކޭޝަން މިނިސްޓްރީއާއި ކަމާބެހޭ ފަރާތްތަކުން އެކުލަވަލާފައިވާ އުޞޫލްތަކަށް އަމަލުކުރުމަކީ ކޮންމެހެން ކުރަންޖެހޭކަމެކެވެ.\nއަރުޝީފަށް ނެގީ 15/01/2022 18:13\nއެންމެފަހުން އަޕްޑޭޓްކުރީ 15/01/2022 18:13


Male'-Gulhifalhu bridge aa medhu, Minister Fayyaz aai Saeed araarumehgai!\nމާލެ-ގުޅީފަޅު ބްރިޖާއި މެދު ، މިނިސްޓަރު ފައްޔާޒާއި ސައީދު އަރާރުމެއްގައި!\nމާލެ ގުޅީފަޅު ބްރިޖު މައްސަލާގައި ކުރީގެ އިކޮނޮމިކް މިނިސްޓަރު އަދި މިހާރު މާވަށު ދާއިރާގެ މެންބަރު މުހައްމަދު ސައީދާއި މިހާރުގެ އިކޮނޮމިކް މިނިސްޓަރު ފައްޔާޒު އިސްމާއީލްއާ ދެބޭފުޅުންގެ މެދުގައި ދެބަސްވުންތަކެއް ހިނގައިފިއެވެ.\nމާލެ ގުޅީފަޅު ބްރިޖުގެ ޑިޒައިން މަސައްކަތް ނިމިފައިވާ ކަމަށް ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު އިއްޔެ ރިޔާސީ ބަޔާން އިއްވަވަމުން ވިދާޅުވެފައި ވާތީ އެކަމަށް ފާޑު ވިދާޅުވެ ސައީދު ކުރެއްވި ޓްވީޓެއްގައި އިއްޔެ ވިދާޅުވީ މާލެއާ ގުޅީފަޅު ގުޅާލަދޭ ބްރިޖުގެ މަސައްކަތަކީ އިދިކޮޅު ލީޑަރު އަދި ކުރީގެ ރައީސް އަބްދުﷲ ޔާމީން އަބްދުލްގައްޔޫމްގެ ސަރުކާރުގައި ހުރިހާ މަސައްކަތެއްވެސް ނިންމާ، އަމަލީ މަސައްކަތް ފެށުމަށް ނިންމާފައިވާ މަސައްކަތެއް ކަމަށެވެ.\nސައީދު ވިދާޅުވީ ގްރޭޓާ މާލެ ތިލަފުއްޓާ ހަމައަށް ގުޅާލުމަކީ ރައީސް ޔާމީންގެ ތަސައްވުރެއް ކަމަށެވެ. އަދި އެ މަސައްކަތުގެ ޑިޒައިންއާ އިންޖިނިއަރިންއާ އެ މަޝްރޫއު އަށް ހިނގާނެ ހަރަދާއި ފައިނޭންސް ހޯދާނެ ގޮތްތަކުގެ އިތުރުން ދަރަނި ދެކޮޅު ޖައްސާނެ ގޮތްވެސް ރައީސް ޔާމީންގެ ސަރުކާރުގައި ނިންމަވާފައިވާ ކަމަށް ރައީސް ޔާމީން ސަރުކާރުގެ އިކޮނޮމިކް މިނިސްޓަރު ސައީދު ވިދާޅުވިއެވެ.\nGreater Male’, Thilafuttaai hamayah gulhaalumakee RY ge vision. design aai engineering aaiemashroou ah hingaane haradhaai, finance hoadhaane gothaai, dharani dhekolhujassaane goiy ves vaanee nimmaafa. Mihurihaa kamakaa mi sarukaarun dhiyaee faalhuga dhekolhu hadhamun  pic.twitter.com/CAisOMgvxK\n— Mohamed Saeed (@em_saeed) February 3, 2020\nއެކަމަށް ރައްދު ދެއްވާ މިހާރުގެ އިކޮނޮމިކް މިނިސްޓަރު ފައްޔާޒު އިސްމާއީލް ވަނީ ސައީދުގެ އެ ޓްވީޓަށް ރައްދު ދެއްވާފައެވެ. މިނިސްޓަރު ފައްޔާޒު ކުރެއްވި ޓްވީޓެއްގައި ވިދާޅުވީ ރައީސް ޔާމީންގެ ވެރިކަމުގައި އަޅާފައިވާ ސިނަމާލެ ބްރިޖަކީވެސް ރައީސް މައުމޫން އަބްދުލްގައްޔޫމްގެ ތަސައްވަރެއް ކަމަށެވެ. އަދި އެ މަސައްކަތް ފެށިގެން ދިޔައީ ކުރީގެ ރައީސް މުހައްމަދު ނަޝީދުގެ ވެރިކަމުގައި ކަމަށް ފައްޔާޒު ވިދާޅުވިއެވެ. ފައްޔާޒު ވިދާޅުވީ މާލެ ގުޅީފަޅު ގުޅާލާ ބްރިޖަކީވެސް ސީދާ ރައީސް ނަޝީދުގެ ތަސައްވަރެއް ކަމަށެވެ. އަދި އެ މަޝްރޫއުގެ އަމަލީ މަސައްކަތް ފެށިގެން ދާނީ ރައީސް އިބްރާހީމް މުހައްމަދު ސޯލިހުގެ ސަރުކާރުގައި ކަމަށް މިނިސްޓަރު ފައްޔާޒު ވިދާޅުވިއެވެ.\nSlight correction Hon. MP. The Hulhumale bridge project was visualized by Raees Maumoon, project initiated by Raees Nasheed. The greater Male’ connectivity project was also visualized by the Gov of Raees Nasheed and by the will of Allah to be matrialised under President Solih https://t.co/BbA7h6iE3q\n— Fayyaz Ismail (@faya_i) February 4, 2020\nރިޔާސީ ބަޔާން އިއްވަވާ ދެއްވާ ރައީސް އިބްރާހީމް މުހައްމަދު ސޯލިހު ވިދާޅުވީ ގުޅިފަޅުގައި ބައިނަލްއަގުވާމީ ފެންވަރަށް ހަދާ ވިޔަފާރި ބަނދަރުގެ މާސްޓާ ޕްލޭންގެ މަސައްކަތް ނިންމައި، ބަނދަރުގެ އަމަލީ މަސައްކަތް، މިއަހަރު ފެށޭނެ ކަމަށެވެ. މިކަމާއި ގުޅޭ އިތުރު އެއްވެސް ތަފްސީލެއް ރައީސް ހާމައެއް ނުކުރައްވައެވެ.\nމިކަމާއި ގުޅޭ އިތުރު އެއްވެސް ތަފްސީލެއް ރައީސް ސޯލިހު ހާމައެއް ނުކުރައްވައެވެ. މިދިޔަ ޑިސެމްބަރު މަހުގެ 15ވަނަ ދުވަހު ޕްލޭނިން މިނިސްޓަރު މުހައްމަދު އަސްލަމް ވިދާޅުވީބްރިޖްގެ އަމަލީ މަސައްކަތް ފެށުމަށް ވާން ޖެހޭ ތައްޔާރީތައް ސަރުކާރުން ބާރަށް ކުރިއަށް ގެންދާ ކަމަށެވެ. އަދި ސަރުކާރުން، އަމަލީ މަސައްކަތް ފަށައިގަންނާނީ، ބްރިޖް އެޅުމަށް ރާވަން ޖެހޭ އެންމެހާ ކަންކަން ރާވާ ނިންމުމަށް ފަހު ކަމަށް ވެސް މިނިސްޓަރު ވިދާޅުވިއެވެ.\nމާލެ-ތިލަފުށި ބުރިޖުގެ މަޝްރޫއުގެ އިތުރުން މިހާރު ކުރިއަށްދާ ގުޅިފަޅުގައި ބައިނަލްއަގުވާމީ ބަނދަރެއް ތަރައްގީ ކުރުމުގެ މަޝްރޫއުގެ ތެރެއިން އެކަމަށް ބޭނުންވާ ބިން ހިއްކުމުގެ މަސައްކަތް މިއަހަރުގެ އޭޕްރިލްގެ ނިޔަލަށް ނިންމާލެވޭނެ ކަމަށް މިނިސްޓަރު އަސްލަމް ވިދާޅުވިއެވެ.\nބުރިޖު މަޝްރޫޢުގެ އަމަލީ މަސައްކަތް މި އަހަރު ފަށަން މަސައްކަތް ކުރަމުންދާއިރު، އަމަލީ މަސައްކަތް ނިމޭނެ ކަމަށް ލަފާކޮށްފައިވަނީ 2023 ވަނަ އަހަރަށެވެ.\nމިއަހަރަށް ފާސްކުރި ބަޖެޓްގައިވާ ގޮތުގައި މާލެ-ވިލިމާލެ-ތިލަފުށި އަދި ގުޅީފަޅު ގުޅާލާ އެ ބުރިޖަށް އަބޫދާބީ ފަންޑުން ލޯނުގެ ގޮތުގައި 305.40 މިލިއަން ރުފިޔާ ލިބޭނެ ކަމަށް ސަރުކާރުން ވަނީ ވިދާޅުވެފައެވެ. އަދި 2021 ވަނަ އަހަރު އެ ލޯނުގެ އަދަދު 610.80 މިލިއަން ރުފިޔާއަށް އަދި 2022 ވަނަ އަހަރު އެ އަދަދު 1.15 ބިލިއަން ރުފިޔާއަށް އަރާނެ ކަމަށް ވެސް ބަޖެޓްގައި ވަނީ ލަފާކޮށްފައެވެ.\nމި މަޝްރޫއަށް ޖުމްލަ 488 މިލިއަން ޑޮލަރު (7.6 ބިލިއަން ރުފިޔާ) ހަރަދުވާނެ ކަމަށް ސަރުކާރުން ވަނީ ބުނެފަ އެވެ.


އައްޑޫގައި ސޯލާ ހަކަތަ ރައްކާ ކުރެވޭނެ ނިޒާމެއް ޤާއިމުކޮށްފި އައްޑޫގައި ސޯލާ ހަކަތަ ރައްކާ ކުރެވޭނެ ނިޒާމެއް ޤާއިމުކޮށްފި\nއައްޑޫގައި ޤާއިމުކުރި ބެޓަރި އެނާޖީ ސްޓޯރޭޖް ސިސްޓަމް އިފްތިތާޙް ކުރުމުގެ ރަސްމީއްޔާތުގެ ތެރެއިން - ފޮޓޯ: އެންވައިރޮމެންޓް މިނިސްޓްރީ\nއައްޑޫގައި ޤާއިމުކުރި ބެޓަރި އެނާޖީ ސްޓޯރޭޖް ސިސްޓަމް އިފްތިތާޙް ކުރުމުގެ ރަސްމީއްޔާތުގައި މިނިސްޓަރ ޝައުނާ ވާހަކަ ދައްކަވަނީ - ފޮޓޯ: އެންވައިރޮމެންޓް މިނިސްޓްރީ\nއައްޑޫ ސިޓީގައި ސޯލާ ހަކަތަ ރައްކާކުރެވޭނެ ބެޓަރީ ނިޒާމެއް ޤާއިމުކޮށް، އިންޖީނުގެއިން ފޯރުކޯށްދޭ ހަކަތައާއި ސޯލާ ނިޒާމުން އުފައްދާ ހަކަތަ ގުޅާލާ ނިޒާމުގެ މަސައްކަތް އިފްތިތާޙް ކޮށްފިއެވެ.\nމިމަސައްކަތް އިފްތިތާޙް ކޮށްދެވީ އެންވަޔަރަންމަންޓް މިނިސްޓަރ އާމިނަތު ޝައުނާއެވެ. މިރަސްމިއްޔާތުގައި ވާހަކަދައްކަވަމުން މިނިސްޓަރ ޝައުނާ ވިދާޅުވީ ކުރިން އައްޑޫގައިހުރި ހައިބްރިޑް ސިސްޓަމާއެކު ބެޓަރީ ސިސްޓަމެއް ނެތުމުން އިރުގެއަލިން އުފައްދާ ކަރަންޓުގެ އެންމެ ފުރިހަމަ މަންފާ ލިބުމުގައި ދަތިތަކެއް ހުރި ކަމަށެވެ. މިއީ ތެލުގެ އިސްރާފް ކުޑަކޮށްދޭ ނިޒާމެއް ކަމަށް މިނިސްޓަރ ޝައުނާ ވިދާޅުވިއެވެ.\n"މިއަދު މިއިފްތިތާހު ކުރާ ބެޓަރީ އެނާޖީ ސްޓޯރޭޖް ސިސްޓަމުން، މޫސުމަށް އަންނަ ބަދަލާއެކު ސޯލާ ޕީވީ ނިޒާމަށް އަންނަ ލޮޅުންތައް ކުޑަކޮށް ޑީސެލް ޖެނެރޭޓަރުތަކުން ދިމާވެދާނެ މައްސަލަތަކުން ސަލާމަތްކޮށްދީ، ތެލުގެ އިސްރާފު ކުޑަކޮށްދޭ. އަދި ސިސްޓަމުގެ ސަބަބުން އައްޑޫގައި ސޯލާ ޕީވީ އިތުރުކޮށް ގްރިޑަށް ފީޑް ކުރުމުގެ ފުރުސަތު ފަހިވެގެން އާދޭ." މިނިސްޓަރ ޝައުނާ ވިދާޅުވިއެވެ.\nއައްޑޫގައި މިހާރު ސޯލާ ބެޓަރީ ޑީސެލް ހައިބްރިޑް ނިޒާމެއް ވަނީ ޤާއިމު ކޮށްފައެވެ. އެންވަޔަރަންމަންޓް މިނިސްޓްރީން ވިދާޅުވިގޮތުގައި މި ނިޒާމާއެކު، އަށް ލައްކަ ލީޓަރުގެ ޑީސެލް އަހަރެއްގެ މައްޗަށް ސަލާމަތް ކުރެވޭނެކަމަށެވެ. އަދި 1900 ޓަނުގެ ސީއޯޓޫ ޖައްވަށް ބޭރުކުރުން މަދު ކުރެވޭނެކަމަށާ، ސޯލަރއިން އުފައްދާ ހަކަތަ އެވަގުތެއްގައި ބޭނުންކޮށް އިތުރުވާ ބައި މި ނިޒާމުގައި ރައްކާކުރެވޭނެކަމަށް އެންވަޔަރަންމަންޓް މިނިސްޓްރީން ވިދާޅުވެއެވެ.\nމި މަޝްރޫޢުއަކީ އޭޑީބީގެ އެހީގެ ދަށުން ޖަޕާނު ފަންޑް ފޯ ޖޮއިންޓް ކްރެޑިޓިން މެކޭނިޒަމްގެ ހިލޭ އެހީގެ ދަށުން ކުރިއަށް ގެންދާ މަޝްރޫޢުއެކެވެ.\nމިރަސްމިއްޔާތުގައި ވާހަކަދައްކަވަމުން ޖަޕާނު ސަރުކާރުން ރާއްޖެއަށް ކަނޑައަޅާފައި ހުންނަވާ ސަފީރު ކެއިކޯ ޔަނާއީ ވިދާޅުވީ، ޖަޕާންގެ ލޯ ކާބަން ޓެކްނޮލޮޖީގެ އެހީގައި ފަރުމާކޮށްފައިވާ ސްމާޓް މައިކްރޯ ގްރިޑް ސިސްޓަމް ޓެސްޓުތަކުން ކާމިޔާބުކަމަށް ދައްކާކަމަށެވެ. އެހެން ކަމުން ދިވެހި ރާއްޖެއިން އިޢާދަކުރަނިވި ހަކަތައަށް ބަދަލުވުމަށް މިސްރާބުޖަހާފައިވާއިރު މިނިޒާމް އެހެން ރަށްތަކުގައިވެސް ބޭނުން ކުރުމަށް ފުރުސަތު ހުޅުވިގެން ގޮސްފައިވާކަމަށާއި މިއީ މިއަށްވުރެބޮޑަށް ބޭނުން ކުރެވޭނެ ނިޒާމެއްކަމަށް ޤަބޫލު ކުރައްވާކަމަށް އޭނާ ވިދާޅުވިއެވެ.\nއިޔާދަ ކުރަނިވި ހަކަތައަށް ބަދަލުވުމަށް ސަރުކާރުން ގިނަ މަސައްކަތަކެއް ކުރަމުންދެއެވެ. ރާއްޖޭގެ 10 އަތޮޅެެއްގައި މި ނިޒާމު ޤާއިމު ކުރުމަށް ސަރުކާރުން ވަނީ މިހާރުވެސް އިއުލާން ކުރައްވާފައެވެ.


BREAKING: Generator Halaakuve Villigili Kanu Andhireegai - Vaguthu\nކޮވިޑް-19: ބޮޑެތި އަދަދުތައް ރިސޯޓްތަކުން، ރައްކާތެރިކަމާއި މެދު ސުވާލު! - 19 ގަޑިއިރު ކުރިން\nޖަނަރޭޓަރު ހަލާކުވެ ވިލިނގިލި ކަނު އަނދިރީގައި\n1 އަހަރު ކުރިން ( މެއި 28, 2019 )\nގއ. ވިލިނގިލީގައި ކަރަންޓު ފޯރުކޮށްދެމުން ދިޔަ މައި ޖަނަރޭޓަރެއް ހަލާކުވެ އެރަށުން ކަރަންޓުގެ ޚިދުމަތް ކެނޑިއްޖެއެވެ.\nމައުލޫމާތު ލިބިފައިވާގޮތުގައި މިއަދު ހަވީރު 5:15 އިން ފަށައިގެން އެރަށުން ވަނީ ކަރަންޓު ކެނޑިފައެވެ.\nވިލިނގިލިން "ވަގުތު" އަށް މަޢުލޫމާތު ދިން ފަރާތަކުން ބުނިގޮތުގައި މިއަދު ރަށުން ކަރަންޓުގެ ޚިދުމަތް މެދުކެނޑުނީ އެރަށުގައި ބޭނުންކުރަމުން ދިޔަ އެންމެ ބޮޑު ޖަނަރޭޓަރުގެ "ބޮޑީ" ފަޅައިގެން ގޮސްގެންނެވެ.\nމިކަމާއި ގުޅިގެން، މިހާރު ހިނގަމުންދާ ޖަނަރޭޓަރުތައް ބޭނުންކޮށްގެން ބައެއް ސަރަޙައްދުތަކަށް ދޭތެރެ ދޭތެރެއިން ކަރަންޓު ފޯރުކޮށްދެމުންދާ ކަމަށާއި، ނަމަވެސް މިގޮތަށް ކަރަންޓު ދޭތީ ކަރަންޓުން ބޭނުންކުރާ ތަކެއްޗަށް ގެއްލުން ލިބެމުންދާތީ ރައްޔިތުން ތިބީ މާޔޫސްވެފައި ކަމަށް އޭނާ ބުންޏެވެ.\nޖަނަރޭޓަރެއް ހަލާކުވެ މިއަދު ހަވީރުން ފަށައިގެން ވިލިނގިލިން ކަރަންޓު ކެނޑެމުންދާއިރު، އެރަށު އިންޖީނުގެއިން ބުނެފައިވަނީ ޖަނަރޭޓަރަށް ދިމާވި މައްސަލަ ޙައްލުވާނެ ދުވަހެއް ނޭނގޭ ކަމަށެވެ.\nގއ. ވިލިނގިއްޔަށް ކަރަންޓުގެ ޚިދުމަތް ފޯރުކޮށްދެމުން ދަނީ ފެނަކަ ކޯޕަރޭޝަނުންނެވެ. ފާއިތުވެދިޔަ ދުވަސްތަކުގައި ރާއްޖޭގެ ގިނަ ހިސާބުތަކުގައި ފެނަކައިން ހިންގާ އިންޖީނުތަކަށް މައްސަލަ ދިމާވެ ރަށްތަކުން ކަރަންޓުގެ ޚިދުމަތް ކެނޑެމުންދާ މައްސަލަ ވަނީ ބޮޑުވެފައެވެ.\n-އިތުރު ތަފްސީލު އަންނަނީ-\nށ.މަރޮށީގެ ސިއްޚީ މަރުކަޒުގައި ކަރަންޓު ނެތްތާ4ދުވަސް!\nހުޅުމާލެއިން ކަރަންޓް ކެނޑިއްޖެ\nމެއި 28, 2019 20:15\nމެއި 28, 2019 20:40\nކޮބައި އެގެންޑާ 19\nމެއި 28, 2019 21:14\nމިހާރު ކަނުއަނދިރީގަ ރައްޔިތުންތިއްބަސް ޒިއްމާވާންޖެހޭ ފަރާތެއް ހުހުއްނާނެ ޒިއްމާވާންޖެހޭނީ ހަލާކުވި ޖަނޭޱަރު!!\nމެއި 28, 2019 22:06\nމިހާތަނަށް ބެލި ބެލުމުން ފާހަގަވި ގޮތުގައި ޖަނަރޭޓަރަށް މައްސަލަ ދިމާވީ ޖަނަރޭޓަރުގެ މައްސަލައަކުންނެވެ. ޖަނަރޭޓަރު ވިލިނގިލީގަ ނެތްނަމަ ވިލިނގިއްޔަކުން ޖަނަރޭޓަރުގެ މައްސަލައެއް ނުޖެހޭނެއެވެ. ފެނަކައެއް އޮތެއްކަމަކު މައްސަލަޖެހުނީ ފެނަކައިގައެއް ނޫނެވެ. މައްސަލަޖެހުނީ ޖަނަރޭޓަރުގައެވެ. އެހެންކަމުން މިކަމުގެ ފުރިހަމަ ޒިންމާ ޖަނަރޭޓަރު އަމިއްލައަށް ނަގަން އެބަޖެހެއެވެ. ރަނގަޅު ވާހަަކައެކެވެ. އެޖެންޑާ 19 ވަރަށް ތަފާތެވެ. ދެން ޝުކުރިއްޔާއެވެ.\nމެއި 28, 2019 21:21\nދެން ބާރަށް އަތްޖަހާ\nމެއި 28, 2019 21:23\nހެޔޮ ކޮންމެ ގޮތެއް ވިޔަސް. ކަނު އަނދިރީގައި ތިބެގެން ވެސް ބޭނުން ވަނީ އެން. ޑީޕީ. ޔާމީން ހުރިނަމަ ވަގަށް ތަނަކުން ޖަނަރޭޓަރެއް ގެނެސްގެންވެސް ރައްޔިތުން އަނދިރީގައި ނުބައިތިއްބާނެ. އެ ކަލޭގެ ބޭނުމެއް ނޫން. ބޭނުމީ ޖަޒީރާ. މިގޮތަށް ކަނު އަނދިރީގައި އަހަރުމެން ގެ ޖަޒީރާވަންތަ ކާބަފައިން ވެސް އުޅުނީ. އެޖެންޑާ 19 ހަބޭސް.\nމެއި 28, 2019 21:24\nތިވާނި ވިލިނގިލި މީހުން ހަލާކު ކޮށްލީކަމަށް.\nމެއި 28, 2019 21:27\nބަލަބަލަ 100% ވޯޓުދިންމީހުންވެސް އަނދިރީގައި ތިބެން ޖެހޭތަ....؟ މިހާރު އެނގޭދޯ ރައީސް ޔާމީންގެ ޚިދުމަތުގެ ފުރިހަމަކަން. ދެންތިބޭ އަނދިރީގައި ބާރަށް އަތްޖަހަން ސޯލިހުއާއި އަންނިޔާ ދެމީހުން އައު ޖެނެރޭޓަރެއް ކޮނޑު އަޅައިގެން އަންނަންދެން......!!!\nމެއި 28, 2019 21:35\nތި ވާނީ ޔާމީނު ކުރި ކަމެއްކަމަށް. މި5އަހަރު ތެރޭ ލާހިކެއްނޫން ކަމެއްގޯސްވާ ވާހަކަ ދައްކަން. ހަމަ ކަމެއް ގޯސްވީ ،އެއީ ޔާމީނު. ޖަޒީރާ\nމެއި 28, 2019 21:44\nޖަނަރޭޓަރު ފަދަ އެއްޗިއްސަކީ އިންޑިޔާއިން ފަސޭހައިން ލިބޭނެ އެއްޗެއްނޫނެވެ. ތި އެންމެ ފަސޭހައިން ލިބޭނީ ޗައިނާއިންނެވެ. ތަރައްޤީގައި އިންޑިޔާއަށްވުރެ ޗައިނާ މުހިއްމުވީ މިހެންވީމައެވެ. އަދި ކުރިޔަށް4އަހަރާއި ބައި އެބަ އޮތެވެ. ޗައިނާ ދުރުކުރީމާ ނިކަން ރީތި ގޮތަކަށް އެކަމުގެ ހިތި މިފަހަރު ފެންނާނެއެވެ.\nމެއި 28, 2019 22:22\n"ކަލާންގެ ސަފުން ބަދަލު ނުކުރައްވަތޭ ޤަވްމެއްގެ ޙާލާތެއް ނުވާނަމަ ޤަވްމުގައި ޙާލަތު ބަދަލުކުރުމުގެ ޚިޔާލާތެއް" އެންމެމަތީ ގިޔަރުގައި ކުރިއަރަމުންދިޔަ މިޤަވްމު ފަހަތަށް ސޮއްސުވާލި ދިވެހިންނަށް އަދި ކުރިޔަށްއޮތްތަނުގައި ހިތި ފެންނަމުންދާނެއެވެ.\nމެއި 28, 2019 22:33\nފެނަކައިން މިއަދު ވިދާޅުވާނީ ކީކޭބާ؟ ގއ. ވިލިނގިލިން ކަރަންޓް ކަނޑަމުންދަނީ ރައްޔިތުންގެ މައްސަލައަކުންނޭ ވިދާޅުވާނެ ބާ؟ މިހެން މިދަންވަންޖެހުނީ ވިލިނގިލީ ގެތަކުގެ އަގުބޮޑު މުދަލަށް ގެއްލުންވަމުންދާ ވާހަކަ އިވެމުންދާއިރު، ހަމަ މިގޮތަށް ށ. ފީވަކުގައިވެސް ކަރަންޓް ކަނޑަމުން ގެންދާތީވެ އެރަށުގެ ގެތަކުންވެސް އެތަކެއް ކަރަންޓް ސާމާނެއް ހަލާކުވިކަމުގެ މަޢުލޫމާތު ލިބިފައިވާއިރު ފީވަކު ރައްޔިތުންވެސް އެގޮތަށް ކަރަންޓް ދޭން ބޭނުން ނުވާތީ އިޙްތިޖާޖު ކުރިއިރު ފެނަކައިވެސް ރަނގަޅަށް ބަޔާންތަށް ނެރުން ބުއްދިވެރި )\nމެއި 29, 2019 00:40\nބޮޑުހުޅު ސަރުކާރު ހުރިހާކަމެއްވެސް ދާނީދަށަށް\nމެއި 29, 2019 00:58\nބަލަކަލޭމެން ވޯޓު ދިނީ ޒަޖީރާ ރާއްޖެގެ ސިޔާސަތަށް، ޒަޖީރާ ރާއްޖެއެއްގައި ކަރަންޓް ބޭނުމެއްނުވާނެ.ފުޅި ބައްތި ދިއްލައިގެން ތިބޭ ތެހެލާނު ކުދިން........ހުންނާނީ ރާކަނި މަސްކެވިފަ.\nމެއި 29, 2019 01:51\nމިދެން ބޮޑުވަރު ގ.ދ ގައްދޫއިން ކަރަންޓު ދަނީ ކުއްލި ކުއްލި އައް ނުވެސް އެނގި ހުއްޓާ ގޮސް ދާނެ ދެމަސްވީ މިކަހަލަ ހާލެއްގައި އުޅޭތާ ރޯދަމަހުގެ ހަވީރު ވެސް ދޭ ވަރައް ގިނައިން ކެނޑޭ މިވާހަކަ ދައްކާނެ މީހަކު ގައްދުވަކު ނެތް ފެނަކައިން މި މައުލޫމާތު ސާފު ކޮށްފަ ނޫހުގަ ޖަހަން ވީ ނުން3ޖަނަރޭޓަރު ހުރީ 1 ހަލާކުވެފަ2އެއްފަހަރާ ހިން ގަންޖެހެނީ މާބޮޑައް ލޯޑު ހިފާއިރައް ޓެންޕަރޭޗާ އަރާފަ ނިއްވާލަނީ\nގަންބަ ނަގަނަ ބުދާ\nމެއި 29, 2019 02:15\nތިތިބީ އަލަކެވިފަ މީ ޖަޒީރާ ކަރަންޓެއް ބޭނުމެއް ނުވާނެ ދެން ހުރިހާ ތެހެލާނަ ތައް އަތްޖަހަން ތިބޭ. ބާރައް ކުރިއައް\nމެއި 29, 2019 04:21\nކަރަންޓު ބިލުކުޑަކިރަން އިބޫ ގެ ވައުދު\nމެއި 29, 2019 08:59\nރައްޔަތުންނަށް ދޭން ޖެހޭ އަސާސީ ޚިދުމަތް ތައްމެދުކެޑި ގިނަދުވަސްވަމުންދާއިރު އެކަން މިހާރު ރާއްޖެޓީވީ އަކަށްނޭގޭ. ޢެއީދޯ ބައެއް ޗެނެލްތަކުގަ މަސައްކަތްކުރާ ރިޕޯރޓަރުންނާ ޖާނަލިސްޓުން އަދި ރިޕޯރޓް ގެންނަމީހުން ވިކިފަތިބޭވަރަކީ. މީޑިޔާގެ މިނިވަންކަން ބޭނުންކުރެވެނީ ކިހާރަގަޅަކައްބައި؟ ފިތުނައުފައްދަން.


Haalu Dheravegen Molhadhoo Aai Dhidhdhoo In Bayah Covid Facility Ah! - Vaguthu\nކޮވިޑް-19: އަތޮޅުތައް ނުރައްކަލުގައި! - 18 ގަޑިއިރު ކުރިން\nހާލު ދެރަވެގެން މޮޅަދޫ އާއި ދިއްދޫއިން ބަޔަކު ކޮވިޑް ފެސިލިޓީއަށް!\nހއ. ދިއްދޫ އަދި މޮޅަދޫއިން ކޮވިޑް-19 ޖެހުނު ބަޔަކު ހާލު ދެރަވެގެން އިތުރު ފަރުވާ ދިނުމަށް ށ. އަތޮޅު ފެސިލިޓީގައި އެނދުމަތި ކޮށްފިއެވެ.\nކޮވިޑް ފެސިލިޓީގައި އެނދުމަތި ކޮށްފައިވަނީ ތިން ބަލި މީހެކެވެ. އޭގެ ތެރޭގައި ހިމެނެނީ ދިއްދޫ އަށް ނިސްބަތްވާ2މީހަކާއި މޮޅަދޫ އަށް ނިސްބަތްވާ މީހެކެވެ. އެ ތިން މީހުން އެ އަތޮޅު ކޮވިޑް ފެސިލީޓިގައި އެނދުމަތި ކޮށްފައިވާކަން ށ. އަތޮޅު ހޮސްޕިޓަލުން ވަނީ ކަށަވަރު ކޮށްދީފައެވެ.\n"ވަގުތު" އަށް އެނގިފައިވާ ގޮތުގައި ދިއްދޫއިން ބަޔަކު ކޮވިޑް ފެސިލިޓީއަށް ގެންގޮސްފައިވަނީ މިއަދު ހަވީރުގެ ވަގުތެއްގައެވެ. އެއީ އިއްޔެ މި ބައްޔަށް ފައްސިވެފައިވާ މީހުންނެވެ.\nހއ. އަތޮޅުން ކޮވިޑަށް ފައްސިވި މީހުން ށ. އަތޮޅަށް ބަދަލު ކޮށްފައިވަނީ ހއ. އިހަވަންދޫގައި ސަރުކާރުން ގާއިމު ކުރި ކޮވިޑް ފެސިލިޓީގައި ޑޮކްޓަރުންނާއި ނަރުހުން ނެތުމުގެ ސަބަބުން ކަމަށް މައުލޫމާތު ލިބެއެވެ.\nރާއްޖޭގެ ކޮވިޑް-19ގެ ހާލަތު ދުވަހުން ދުވަހަށް ގޯސްވަމުން އަންނައިރު، ގިނަ ވޭދަނަތަކެއް އަތޮޅު ތަކުގެ ރަށްތަކުން އަންނަނީ ފެންނަމުންނެވެ. އެގޮތުން މިހާރު ވެސް4ރަށެއްގައި ކޮވިޑްގެ ވޭދަނަތައް އުޅެނީ 100 އިން މަތީގައެވެ.\nރާއްޖެއިން މި ބައްޔަށް 30،745 ފައްސިވެފައިވާއިރު، އޭގެތެރެއިން 25،068 މީހަކު ބަލިން ރަނގަޅުވެފައިވެއެވެ. އދި މިވަގުތު 5،945 މީހަކަށް މިބައްޔަށް ފަރުވާ ދެމުން އަންނައިރު، 172 މީހަކަށް ފަރުވާ ދެމުން އަންނަނީ ހޮސްޕިޓަލުގައި އެނދުމަތި ކޮށްގެންނެވެ.\nމި ބަލީގައި ރާއްޖެއިން 74 މީހަކު ވަނީ ނިޔާވެފައެވެ.\nވަކިން ނަމާދު ކުުރުމަށް މިސްކިތްތައް ހުޅުވާލަނީ\nއެކަނި ކަސްރަތު ކުރުމަށް ހަތަރު ގަޑިއިރު، ޕާމިޓް ބޭނުމެއް ނުވާނެ!\nކާފިއު ވަގުތު ކުރުކޮށްފި\nމެއި 3, 2021 22:12\nއިހަވަންދޫޫ ސިއްހީ މަރުކަޒު ގައި 17 ނަރުހުން ތިބޭ.2ޑޮކްޓަރުންނާ. މިވަރު މަދީތޯ . އަތޮޅު ހޮސްޕިޓަލްގައި ވެސް ތިބެނީ އެންމެ 28 ނަރުހުން. ދެރައީ މިވަރު ތަނެއްގަ ފެސިލިޓީ ހެދި ކަން.\nމެއި 4, 2021 01:24\nވަރިހަމަތާ. ދިއްދޫ ، ޓިންޓިން އެ ދުވަނީ ބޮވިގެން އުޅޭހެން\nމެއި 4, 2021 01:37\nރައީސް ނަސީދު މިބަލި މުޅިރާއްޖެއަށް ފެތުރޭނެވާހަކަ ބުނުމުން ހީވީ މީހުންގަންޑު ކެކިގަތްއިރު އެހެންކަމެއްހެން މިހާރު ކީކޭބާ އެމީހުންބުނާނީ މިއޮތީފެތުރިފަ މުޅިރާއްޖެއަށް\nމެއި 4, 2021 04:51\nމީ ނަޝީދުމެން ގަސްތުގަ ކުރާކަމެއް.މީއެމީހުން ބޭނުންވާ ގޮތް.


AC Dhashugai Thibe Tweet Kurumakun Masahkaiytherinnah Takai Kanboduvun Faalheh Nukureveyne: Sonu Sood – adduLIVE\nLast Updated: June 23, 15:44\nއޭސީގައި ތިބެ ޓްވީޓު ކުރުމަކުން މަސައްކަތްތެރިންނަށް ހައްލެއް ނެތް: ސޯނޫ ސޫދު\nMay 17, 2020, 13:40 އައިޝަތު ޖަނާން އަބްދުﷲ\nފާއިތުވެދިޔަ ދެތިން މަސްތެރޭ، "ސޯނޫ ސޫދްގެ ޖޫހޫ ހޮޓަލް ސިއްޚީ މަސައްކަތްތެރިންނަށް ހަދިޔާ ކޮށްފި"، "25،000 މަސައްކަތްތެރިންނަށް ރޯދަމަސް ތެރޭ ސޯނޫ ކާންދީފި"، މިފަދަ ސުރުޚީތައް ވަނީ އާންމުންގެ ސަމާލުކަން ހޯދާފައެވެ.\nމިފަހުން ސޯނޫ ވަނީ މަހަރާޝްތްރާ އަދި ކަރްނަޓަކާގެ ސަރުކާރުން ހުއްދަ ހޯދުމަށްފަހު، ދުރު ހިސާބުތަކުން އައިސްފައިވާ މަސައްކަތްތެރިން އެމީހުންގެ އަވަށްތަކަށް އަނބުރާ ދިޔުމަށްޓަކައި ބަސް ދަތުރު ހަމަޖައްސާފައެވެ. މީގެ އިތުރުން އޭނާ ވަނީ އެމީހުންގެ ދަތުރުތައް ދާގޮތް ބެލުމަށްޓަކައި ބަސް ޓާމިނަލްތަކަށް ވެސް ޒިޔާރަތް ކޮށްފައެވެ.\nސޯނޫ ބުނެފައިވާ ގޮތުގައި މިހާލަތުގައި މަސައްކަތްތެރިންނަށް (ޤައުމުގެ ވިންދަށް)، އެހީތެރިވުމަކީ އޭނާ ދެކޭ ގޮތުގައި އޭނާގެ ޒިންމާއެކެވެ. އެމީހުން ބޮޑެތިމަގުތަކުގައި އާއިލާއާއި ކުދިންނާއިއެކު ފައިމަގުގައި ހިނގާފައި އަމިއްލަ ވަޒަނަށް ދިޔުމަށްދާ މަންޒަރުވެސް އޭނާ އަށް ފެނިފައިވާ ކަމަށް އޭނާ ބުނެއެވެ.\nމިސަބަބުތަކަށް ޓަކައި އެކި ހިސާބުތަކުން ހުއްދަ ހޯދުމަށް ފަހު، މަސައްކަތްތެރިންގެ ދަތުރުތައް ސޯނޫ ދަނީ ހަމަޖައްސަމުންނެވެ.\nމީގެ އިތުރުން ސޯނޫ ބުނެފައިވާ ގޮތުގައި، ގެއަށް ދިޔުމަށްޓަކައި ދަތުރުކުރާނެ ގޮތެއް ހޯދުމަށްޓަކައި، ހެނދުނާއި ހަވީރު މަސައްކަތް ކުރާ ކަމަށް ބުނާ އެތައް ބައެއްގެ އެތައް ސަތޭކަ މެސެޖުތަކާއި އީ-މެއިލްތައް ދުވާލެއްގެ މައްޗަށް އޭނާއަށް ލިބެއެވެ. މިއީ ލޮކްޑައުން ތެރޭ އޭނާއަށް ކުރަން ޖެހިފައިވާ މަސައްކަތް ކަމުގައި ވެސް އޭނާ ބުންޏެވެ. މިކަން ކޮށްގެން އޭނާއަށް ލިބޭ ހިތްހަމަޖެހުން ލަފްޒުން ބަޔާން ނުކުރެވޭނެ ކަމުގައި ސޯނޫ ބުނެފައިވެއެވެ.\nމިފަދަ ޚިޔާލުތައް ރޭގަނޑު ސިކުނޑިއަށް އައުމުގެ ސަބަބުން ރޭގަނޑު ރަނގަޅަށް ނުނިދޭކަން އޭނާ ވަނީ ހާމަ ކޮށްފައެވެ. މީގެ އިތުރުން އޭނާ ދެކޭ ގޮތުގައި، މިއަދު އެމީހުންގެ އެހީއަށްޓަކައި ބަޔަކު ނުތެދުވާނަމަ އެއީ އިންސާނުންނޭ ބުނުމުގެ ހައްގެއް އެމީހުންނަކަށް ލިބިގެނެއް ނުވެއެވެ.\nމަސައްކަތްތެރިން އެކަންޏެއް ނޫނެވެ. ސޯނޫ ދަނީ އޭނާ ގަތަށް އެހީ ހޯދުމަށްދާ އެންމެންނަށް އެހީ ފޯރުކޮށްދިނުމަށް ކެނޑަނޭޅި މަސައްކަތް ކުރަމުންނެވެ.\nސޯނޫގެ އެންމެ ބޮޑު ހިތާމައަކީ، މި މުޖުތަމައުގައި ތަންތަނުގައި މަސައްކަތް ކުރާމީހުންނަކީ ހަމައެކަނިި ގުނާލެވޭ އަދަދަކަށް ވުމެވެ. އެމީހުންނަކީ ނަމެއް ދެވިފައިވާ ބަޔަކަށް ނުވެއެވެ. "8 މަސައްކަތްތެރިން މަރުވެއްޖެ." ނުވަތަ " 16 މަސައްކަތްތެރިން ރޭލު ދަށުވެ މަރުވެއްޖެ." މިފަދައިން ލިޔުމުގެ ބަދަލުގައި، އެ މަރުވި މީހުންގެ ނަންތައް ސޯޝަލް މީޑިއާގައި ނުލިޔެވެންވީ ކީއްވެގެންތޯ ވެސް ސޯނޫ ވަނީ ސުވާލު އުފައްދާފައެވެ.\nވައިގެ މަގުން ހިނގާ ހާދިސާއެއްގައި މަރުވާ ބަޔަކަށް ދެވޭ އިސްކަން އެމީހުންނަށްވެސް ދީ، މަރުވީ ކޮން ބައެއްކަމާއި އެމީހުންގެ ނަން ނޫސްތަކަށް އަރުވާ، އެމީހުންގެ އަގު ވަޒަން ކުރަންޖެހޭ ކަމަށް ސޯނޫ ވަނީ ބުނެފައެވެ.\nސޯނޫއަށް ލިބޭ ތަރުހީބުގެ ސަބަބުން އިތުރަށް މަސައްކަތް ކުރުމަށް ހިތްވަރު ލިބޭކަން އޭނާ ފާހަގަ ކުރިއެވެ. އަދި ހަމަ އެހެންމެ ދުރު ހިސާބުތަކުން އައިސްފައިވާ އެންމެހާ މަސައްކަތްތެރިން އެމީހުންގެ ގެއަށް އަނބުރާ ފޮނުވުމަށް ޓަކައި އޭނާއަށް ވެވެން އޮތް ހުރިހާ ކަމެއް ކޮށް، އެކަން ނުވަނީސް ނުހުއްޓުމަށް ސޯނޫ ވަނީ އަޒުމު ކަނޑައަޅާފައެވެ.